ഗണപതിവിഗ്രഹം ഇങ്ങനെ വച്ചില്ലെങ്കില് ദോഷം | Vastu Tips To Keep Ganesha Idols At Home - Malayalam BoldSky\nഗണപതിവിഗ്രഹം ഇങ്ങനെ വച്ചില്ലെങ്കില് ദോഷം\n| Updated: Tuesday, November 14, 2017, 12:30 [IST]\nവീട്ടില് ദൈവങ്ങളുടെ വിഗ്രഹങ്ങള് വയ്ക്കുന്നത് പതിവാണ്. വീട്ടിലെവിടെയെങ്കിലും, അല്ലെങ്കില് പൂജാമുറിയില്.\nവീട്ടില് വയ്ക്കുന്ന വിഗ്രഹങ്ങളില് ഗണപതി വിഗ്രഹം ഏറെ പ്രധാനപ്പെട്ട ഒന്നാണ്. വിഘ്‌നേശ്വരനായ ഗണപതിയെ പ്രാര്‍ത്ഥിച്ചാല്, ആരാധിച്ചാല് വിഘ്‌നങ്ങള് മാറിപ്പോകുമെന്നാണ് വിശ്വാസം.\nഗണേശ വിഗ്രഹം വെറുതേ വീട്ടില് വച്ചാല് പോര. ഇതിന് വാസ്തുശാസ്ത്രപരമായ ചില ചിട്ടകളുണ്ട്. വയ്‌ക്കേണ്ട ഗണപതി വിഗ്രഹത്തെ കുറിച്ചും ഇത് വയ്‌ക്കേണ്ട രീതികളെക്കുറിച്ചും വളരെ വിശദമായി വാസ്തുവില് പറയുന്നുണ്ട്. ഗണേശവിഗ്രഹം വേണ്ട രീതിയില് വച്ചില്ലെങ്കില് ഗുണത്തിനു പകരം ദോഷമായിരിയ്ക്കും ഫലം.\nഗണേശവിഗ്രഹം വീട്ടില് വയ്ക്കുമ്പോള് ശ്രദ്ധിയ്‌ക്കേണ്ട ചില കാര്യങ്ങളെക്കുറിച്ചറിയൂ,\nവീടിന്റെ പ്രധാന കവാടത്തിന് നേരെ വിപരീത ദിശയില് വയ്‌ക്കുക എന്നതാണ് വളരെ പ്രചാരത്തിലുള്ള ഒരു രീതി. വീട്ടിലേക്ക് ദോഷകരമായത് ഒന്നും പ്രവേശിക്കാതെ ഗണേശന്റെ ദൃഷ്ടി ഉണ്ടാകുമെന്നാണ് വിശ്വാസം. കൂടാതെ ഐശ്വര്യം നിറയ്‌ക്കുകയും ചെയ്യും. ഇത്തരത്തില് ഗണേശ വിഗ്രഹം പ്രതിഷ്‌ഠിക്കുന്നതിലൂടെ വീടിന്റെ സംരക്ഷകനായി അദ്ദേഹം മാറുമെന്നാണ് വിശ്വാസം.\nസ്വീകരണമുറിയിലെ അലമാരകളിലും ഗണേശ വിഗ്രഹങ്ങള് വയ്‌ക്കാറുണ്ട്. ഇത്തരം സന്ദര്‍ഭങ്ങളില് , വിഗ്രഹങ്ങള് കുറഞ്ഞത് ഒരിഞ്ച് അകത്തി വയ്‌്‌ക്കാന് ശ്രദ്ധിക്കണം.\nതെക്കു വശത്ത് യതൊരു കാരണവാശാലും ഗണേശവിഗ്രഹം വയ്ക്കരുത്. ഇത് ദോഷം വരുത്തും. ഇതുപോലെ ടോയ്‌ലറ്റിനടുത്തായോ ടോയ്‌ലറ്റിന്റെ ചുവരിന്റെ ഭാഗത്തോ വയ്ക്കരുത്. സ്‌റ്റെയര്‍കേസിനു താഴെയും ഗണേശവിഗ്രഹം വയ്ക്കാന് പാടില്ല. ഇത് നെഗറ്റീവ് ഊര്‍ജമാണ് നല്‍കുക.\nഗണേശവിഗ്രഹം കഴിവതും ബെഡ്‌റൂമില് സൂക്ഷിയ്ക്കരുത്. വയ്ക്കുകയാണെങ്കില് തന്നെ വടക്കുകിഴക്കേ വശത്തായി വേണം, സൂക്ഷിയ്ക്കാന്. നിങ്ങളുടെ കാല് ഗണേശവിഗ്രഹത്തിലേയ്ക്കു വരുന്ന വിധത്തില് കിടക്കുകയുമരുത്.\nമാവ്, ആല്, ആര്യവേപ്പ്\nമാവ്, ആല്, ആര്യവേപ്പ് എന്നീ മരങ്ങള് കൊണ്ടുണ്ടാക്കുന്ന ഗണേശവിഗ്രഹങ്ങള് വാതില്‍ക്കല് വയ്ക്കുന്നത് വീടിന് ഐശ്വര്യം കൊണ്ടുവരുമെന്നാണ് വിശ്വാസം. ഇത് പൊസറ്റീവ് ഊര്‍ജവും നല്ല ഭാഗ്യവും നല്‍കും.\nഉണക്കച്ചാണകം കൊണ്ടുണ്ടാക്കുന്ന ഗണേവിഗ്രഹങ്ങളും ഉണ്ട്. ഇത് ദുഖങ്ങള് മാറാന് ഏറെ നല്ലതാണ്. പൊസറ്റീവ് ഊര്‍ജം ക്ഷണിച്ചു വരുത്തുകയും ചെയ്യും.\nക്രിസ്റ്റല് കൊണ്ടു നിര്‍മിച്ച ഗണേശവിഗ്രഹങ്ങള് വീട്ടിലെ വാസ്തുദോഷങ്ങള് അകറ്റാന് ഏറെ നല്ലതാണ്. ഇവയ്ക്കു വില കൂടുതലെങ്കിലും.\nമഞ്ഞള് കൊണ്ടുണ്ടാക്കിയ ഗണേശവിഗ്രഹം അധികം ബുദ്ധിമുട്ടാതെ തന്നെ ഭാഗ്യം കൊണ്ടുവരുന്ന ഒന്നാണ്. ചാണകം, മഞ്ഞള് എന്നിവ കൊണ്ടുള്ള രൂപങ്ങള് നിങ്ങള്‍ക്കു തന്നെ ഉണ്ടാക്കാവുന്നതേയുള്ളൂ.\nസ്വന്തം ഉയര്‍ച്ച ആഗ്രഹിയ്ക്കുന്നവര് ദിവസവും ഗണപതിയെ കുങ്കുമം കൊണ്ടു പൂജിയ്ക്കുന്നത് നല്ലതാണ്.\nപൂജാമുറിയില് ഒന്നില് കൂടുതല് ഗണപതി വിഗ്രഹങ്ങള് പാടില്ല. ഇത് ഗണപതിയുടെ പത്‌നിമാരായ റിഥി, സിദ്ധി എന്നിവരുടെ അപ്രീതിയ്ക്കു കാരണമാകുമെന്നു പറയപ്പെടുന്നു.\nലോഹഗണേശവിഗ്രമെങ്കില് ഇത് വടക്കു കിഴക്കോ തെക്കു പടിഞ്ഞാറോ വയ്ക്കണം.\nഇരിയ്ക്കുന്ന ഗണപതിവിഗ്രഹമാണ് വീട്ടിലേയ്ക്ക് ഏറെ നല്ലത്. ഇത് ഐശ്വര്യവും സമൃദ്ധിയും കൊണ്ടുവരും.ജോലിസ്ഥലത്ത് നില്ക്കു ന്ന ഗണേശ വിഗ്രഹമാണ് ഏറെ നല്ലത്.\nതുമ്പിക്കൈ ലഡുവില് വരെ നീളുന്ന ഗണപതി വിഗ്രഹം സാമ്പത്തികനേട്ടത്തിന് പ്രധാനം.\nനേരെയുള്ള തുമ്പിക്കൈയുള്ള ഗണേശപ്രതിമകള് വിരളമാണ്. എന്നാല് ഇവ ഏറെ നല്ലതുമാണ്. പ്രത്യേകിച്ചു വീട്ടിലുള്ളവരുടെ മാനസിക സന്തോഷത്തിനും കുട്ടികളുടെ ആരോഗ്യത്തിനും നല്ലതിനും.\nവലത് വശത്തേയ്‌ക്ക് തുമ്പിക്കൈ\nഅതിന് പുറമെ വീട്ടിലേക്ക് ഒരു ഗണേശ വിഗ്രഹം വാങ്ങുമ്പോള് ഒരു പ്രധാനപ്പെട്ട കാര്യം ഓര്‍ക്കണം-വലത് വശത്തേയ്‌ക്ക് തുമ്പിക്കൈ വരുന്ന ഗണേശ വിഗ്രങ്ങള് ഒഴിവാക്കുകമൂക്കിന്റെ ഭാഗത്തു നിന്നും തുടങ്ങുമ്പോള് ഇടതുവശത്തേയ്ക്കുള്ളവ നോക്കി വാങ്ങുക. അല്ലാതെ താഴ്ഭാഗം മാത്രമല്ല.\nവലത് വശത്തേക്ക് തുമ്പിക്കൈ\nവലത് വശത്തേക്ക് തുമ്പിക്കൈ വരുന്ന ഗണേശ വിഗ്രഹങ്ങള് സൂക്ഷിക്കുമ്പോള് പ്രത്യേക ശ്രദ്ധയും പൂജകളും ആവശ്യമാണ്. ഇതെല്ലാം വീട്ടില് ചെയ്യാന് കഴിഞ്ഞെന്നു വരില്ല . അതിനാല് ഇത്തരം വിഗ്രഹങ്ങള് ക്ഷേത്രങ്ങളില് മാത്രമെ കാണപ്പെടു. ഇടത് വശത്തേയ്‌ക്കോ, നേരെയോ, വായുവിലേക്ക് തുമ്പിക്കൈ വരുന്ന ഗണേശ വിഗ്രങ്ങള് വീട്ടില് സൂക്ഷിക്കാം.\nതുകലില് ഉണ്ടാക്കിയ സാധനങ്ങള്\nസ്വാസ്തിക് ചിഹ്നം ഗണപതിയുമായി ബന്ധപ്പെട്ടതാണെന്നാണ് വിശ്വാസം. അതുകൊണ്ടുതന്നെ സ്വാസ്തിക് ചിഹ്നം സൂക്ഷിയ്ക്കുന്നതു നല്ലതാണ്. ഇത് വാസ്തു ദോഷങ്ങള് മാറ്റാന് ഏറെ നല്ലതാണ്.\nമരം കൊണ്ടോ മറ്റോ ഉള്ള അല്‍പം ഉയര്‍ന്ന സ്റ്റൂളില് ഗണേശവിഗ്രഹം വയ്ക്കുക. കാല്‍ക്കല് ഒരു ബൗളില് അല്‍പം അരിയും വയ്ക്കണം. ഇത് സൗഭാഗ്യം കൊണ്ടുവരും.\nമോദകവും എലിയുമുള്ള ഗണപതി വിഗ്രഹം\nമോദകവും എലിയുമുള്ള ഗണപതി വിഗ്രഹം ഏറെ ന്ല്ലതാണ്. ഇത് കിട്ടുമെങ്കില് ഇത് ഏറെ നല്ലതാണ്.\nVastu Tips To Keep Ganesha Idols At Home\nVastu Tips To Keep Ganesha Idols At Home, Read more to know about,


ദിവ്യകാരുണ്യം നല്കാനായി പോയ വൈദികന് അത്ഭുതകരമായി ട്രെയിന് അപകടത്തില് നിന്ന് രക്ഷപ്പെട്ടു - Hrudayavayal\nദിവ്യകാരുണ്യം നല്കാനായി പോയ വൈദികന് അത്ഭുതകരമായി ട്രെയിന് അപകടത്തില് നിന്ന് രക്ഷപ്പെട്ടു\nBy Staff Reporter on April 25, 2017, 8:31 am Comments Off on ദിവ്യകാരുണ്യം നല്കാനായി പോയ വൈദികന് അത്ഭുതകരമായി ട്രെയിന് അപകടത്തില് നിന്ന് രക്ഷപ്പെട്ടു\nമെന്‍ഡോസ: അര്‍ജന്റീനയിലെ മെന്‍ഡോസ അതിരൂപതയിലെ വൈദികനായ ഫാ. അലെന്‍ജാന്‍ഡ്രോ ബെജാര് ദൈവപരിപാലനയുടെ അതിശക്തമായ സാക്ഷ്യവുമായാണ് ഇപ്പോള് വിശ്വാസികള്‍ക്ക് മുമ്പില് നില്ക്കുന്നത്. ദിവ്യകാരുണ്യത്തിന്റെ കരുത്തും ശക്തിയും അദ്ദേഹം തിരിച്ചറിഞ്ഞ ദിവസം കൂടിയായിരുന്നു ഇക്കഴിഞ്ഞ ഏപ്രില് 13.\nരോഗികളായവര്‍ക്കുവേണ്ടി ദിവ്യകാരുണ്യം നല്കാനായി തിരുവോസ്തിയുമായി കാറോടിച്ച് സ്വയം പോവുകയായിരുന്ന അദ്ദേഹം വലിയൊരു അപകടത്തില് നിന്നാണ് രക്ഷപ്പെട്ടത്. റെയില്‍വേ ക്രോസ് കടന്നുവേണമായിരുന്നു അദ്ദേഹത്തിന് പോവേണ്ടിയിരുന്നത്. എന്നാല് പരിചിതമല്ലാത്ത വഴിയായിരുന്നതുകൊണ്ടും സിഗ്നല് കാണാതിരുന്നതുകൊണ്ടും അദ്ദേഹം ഒഴിഞ്ഞുകിടക്കുന്ന റെയില്‍പാളത്തിലൂടെ വണ്ടിയോടിച്ചുപോകാന് ശ്രമിക്കുകയായിരുന്നു. ചുറ്റിനും കുറ്റിക്കാടുകളുമുണ്ടായിരുന്നു.\nട്രാക്കിലേക്ക് വണ്ടി കയറിയതും ട്രെയിന്റെ ഹോണ് അദ്ദേഹം കേട്ടു. സെക്കന്റുകള്‍ക്കുള്ളില് ട്രെയിന് വളവ് തിരിഞ്ഞുവരുന്നതും അദ്ദേഹം കണ്ടു. എന്തു ചെയ്യണമെന്നറിയാതെ അദ്ദേഹം അമ്പരന്നു. ഒരുവാക്കും പുറത്തേക്ക് വരുന്നില്ല. നിലവിളി പോലും.വണ്ടി മുന്നോട്ടെടുക്കാന് ശ്രമിച്ചുവെങ്കിലും അതിനും കഴിഞ്ഞില്ല.\nപെട്ടെന്ന് അദ്ദേഹം സീറ്റ് ബെല്‍റ്റില് നിന്ന് മോചനം നേടി വണ്ടിയ്ക്കുള്ളില് നിന്ന് പുറത്തേക്കോടി. അപ്പോഴേയ്ക്കും ട്രെയിന് പാഞ്ഞ് അടുത്തെത്തിക്കഴിഞ്ഞിരുന്നു. ഏകദേശം 800 മീറ്ററോളം അദ്ദേഹത്തിന്റെ ഫോര്‍ഡ് എസ്‌കോര്‍ട്ട് കാര് ട്രെയിന് വലിച്ചിഴച്ചുകൊണ്ടുപോയി.കാര് ഏറെക്കുറെ തകര്‍ന്നുവെങ്കിലും അവിടെ മറ്റൊരു അത്ഭുതം സംഭവിച്ചിരുന്നു.\nകൂദാശ ചെയ്യപ്പെട്ട ദിവ്യകാരുണ്യം അടക്കം ചെയ്തിരുന്ന ബാഗിന് യാതൊരു പോറല്‍പോലും സംഭവിച്ചിരുന്നില്ല. അത് വലിയൊരു അത്ഭുതമായിരുന്നു. ഇപ്പോള് ഫാ. ബെജാറിന് ചെറിയൊരു ചമ്മലുണ്ട്.\nകൂദാശ ചെയ്ത ദിവ്യകാരുണ്യം ഉപേക്ഷിച്ച് താന് മാത്രമായി ഓടി രക്ഷപ്പെട്ടതില്. എങ്കിലും ദൈവം തന്നെ രക്ഷിച്ചതോര്‍ത്ത് അദ്ദേഹം നന്ദി പറയുന്നു.\nഎട്ടുവര്‍ഷം മുമ്പ് ഇതേ സ്ഥലത്ത് വച്ച് സമാനമായ രീതിയില് രണ്ടു സ്ത്രീകള് കൊല്ലപ്പെട്ടിരുന്നു. ദിവ്യകാരുണ്യത്തിന്റെ സജീവതയാണ് തന്റെജീവന് രക്ഷിച്ചതെന്ന് ഫാ. ബെജര് ഇന്ന് ലോകത്തോട് സാക്ഷ്യപ്പെടുത്തുന്നു.\nദിവ്യകാരുണ്യം നല്കാനായി പോയ വൈദികന് അത്ഭുതകരമായി ട്രെയിന് അപകടത്തില് നിന്ന് രക്ഷപ്പെട്ടു added by Staff Reporter on April 25, 2017, Time: 8:31 am


എത്ര പെട്ടെന്നാണ് ഞാന് ഒരു ജനനേന്ദ്രിയമായത് എന്ന് തിരിച്ചറിഞ്ഞു; 'മീ ടു' വെളിപ്പെടുത്തലുമായി മലയാള സിനിമയിലെ വനിതാ അസോസിയേറ്റ് ഡയറക്ടര് അനു ചന്ദ്ര • ഇ വാർത്ത | evartha\nഎത്ര പെട്ടെന്നാണ് ഞാന് ഒരു ജനനേന്ദ്രിയമായത് എന്ന് തിരിച്ചറിഞ്ഞു; ‘മീ ടു’ വെളിപ്പെടുത്തലുമായി മലയാള സിനിമയിലെ വനിതാ അസോസിയേറ്റ് ഡയറക്ടര് അനു ചന്ദ്ര\nevartha Desk October 14, 2018, 3:13 pm October 14, 2018\nമീ ടൂ വെളിപ്പെടുത്തലുമായി മലയാള സിനിമയിലെ സഹസംവിധായികയും മാധ്യമപ്രവര്‍ത്തകയുമായ അനു ചന്ദ്ര. ഒരു സിനിമയുടെ അസോസിയേറ്റ് ഡയറക്ടറില് നിന്നാണ് തനിക്ക് ദുരനുഭവം നേരിട്ടതെന്ന് അനു ചന്ദ്ര വ്യക്തമാക്കുന്നു. അനു ചന്ദ്രയുടെ ഫെയ്‌സ്ബുക്ക് കുറിപ്പിന് സമൂഹമാധ്യമങ്ങളില് വലിയ സ്വീകാര്യതയാണ് ലഭിക്കുന്നത്. ഇതിന്റെ പേരില് സിനിമ നഷ്ടമാകുകയാണെങ്കില് അങ്ങ് പോകട്ടെയെന്ന ധീരനിലപാട് കൂടി അനു ഫേസ്ബുക്ക് കുറിപ്പില് പങ്കുവയ്ക്കുന്നു.\nഞാനാദ്യമായി സിനിമയില് അസിസ്റ്റന്റ് ആയി എത്തുന്നത് 20 വയസ്സില് ആണ്. സ്വജനപക്ഷപാതവും, പുരുഷാധിപത്യവും അല്‍പം കൂടിയ ഒരു മേഖലയിലെ, ടെക്‌നീഷന് വിഭാഗത്തിലെ(ആ സിനിമയുടെ) ഏക പെണ്‍കുട്ടി അന്നു ഞാനായിരുന്നു. തുടര്‍ന്നും ചില വര്‍ക്കുകള് ഞാന് ചെയ്തു.\nഎന്റെ ഓര്‍മ്മയില് അണിയറയില് സ്ത്രീ സാന്നിധ്യം നന്നെ കുറവായിരുന്നു അവിടങ്ങളിലെല്ലാം. അത്തരമൊരു ഇടത്തിലേക്ക് എത്തപ്പെടുന്ന സ്വതന്ത്രരായ പെണ്‍കുട്ടികള്/സ്ത്രീകള് അളക്കപ്പെടുന്നതും, നിര്‍വചിക്കപ്പെടുന്നതും, അവരിലേക്ക് സമീപിക്കപ്പെടുന്നതും പോക്ക്‌കേസ് എന്ന ധാരണയുടെ പുറത്താണ് എന്ന് അനുഭവങ്ങളില്‍നിന്ന് അറിഞ്ഞ ആളാണ് ഞാന്. പലപ്പോഴും ഏറ്റവും താഴ്ന്ന സെക്ഷനായ യൂണിറ്റിലെ ചില തൊഴിലാളികള് പോലും ശരീരം പറ്റാനായി ആള്‍ക്കൂട്ടത്തിനിടയില് നില്‍ക്കുന്നത് കണ്ടിട്ടുമുണ്ട്, അറിഞ്ഞിട്ടുമുണ്ട്.\nഅയാള് ഒന്നും പറയാതെ തലകുനിച്ചു. അമര്‍ഷത്തോടെ മുറിയുടെ വാതില് വലിച്ചടച്ചു ഞാനിറങ്ങി പോയതിനുശേഷം രണ്ടുവര്‍ഷത്തോളം അയാളുടെ ആ ചോദ്യത്തിന്റെ അവസ്ഥത എന്നില് തികട്ടി വരികയും മറ്റൊരു വര്‍ക്കിലേക്ക് പോകുവാന് ധൈര്യപ്പെടാത്തവള് ആയിത്തീരുകയും ചെയ്തു. അങ്ങനെ രണ്ടു വര്‍ഷത്തോളം വന്ന വര്‍ക്കുകള് എല്ലാം തട്ടിമാറ്റി ഒരു ഭയപ്പാടോടെ ഞാന് ഒളിച്ചിരുന്നു.\nസാമൂഹികയാഥാര്‍ഥ്യത്തിന്റെ സകല കാര്‍ക്കശ്യത്തോടെയും നിലനില്‍ക്കുന്ന ഒരു മേഖലയായിട്ടെ അതിനെ അപ്പോഴൊക്കെയും ഞാന് കണ്ടുള്ളൂ. എനിക്കതേ സാധിക്കുമായിരുന്നുള്ളൂ. ആ2വര്‍ഷത്തില് എന്നില് ഉരുത്തിരിഞ്ഞ ഒരു ആര്‍ജവത്തിന്റെ പുറത്ത് ഞാന് വീണ്ടും അസിസ്റ്റന്റ് ആകാന് തീരുമാനിച്ചു, അസിസ്റ്റന്റ് ആവുകയും ചെയ്തു.\nഒരുത്തനെയും പേടിക്കാതെ ഞാനെന്റെ തൊഴില് ആസ്വദിച്ചു തന്നെ ചെയ്തു. അപ്പോഴുള്ള എന്റെ ഉള്ളിലെ ആര്‍ജ്ജവം എന്തായിരുന്നുവെന്ന് അറിയാമോ.. ഏതെങ്കിലും ഒരുത്തന് ശരീരത്തില് നോട്ടത്തിന്റെ ആണ്‍കൂത്തുമായി വന്നാല് പോടാ മൈരേ എന്നു വിളിക്കാനുള്ള തന്റേടം. അത് കേട്ടാല് തല കുനിയ്ക്കാവുന്ന അത്രയോക്കെയെ ഉള്ളൂ ഇവന്മാരുടെ കാമവെറി.( ഇനീപ്പം അതിന്റെ പേരില് സിനിമ പോവുകയാണെങ്കില് അങ്ങ് പോട്ടെന്ന് വയ്ക്കും)


Covid 19 | ഒറ്റയ്ക്ക് കാറോടിക്കുമ്പോഴും മാസ്‌ക് ധരിക്കണം; മുന്നറിയിപ്പുമായി ഡല്‍ഹി ഹൈക്കോടതി – News18 Malayalam\nCovid 19 | ഒറ്റയ്ക്ക് കാറോടിക്കുമ്പോഴും മാസ്‌ക് ധരിക്കണം; മുന്നറിയിപ്പുമായി ഡല്‍ഹി ഹൈക്കോടതി\nഒറ്റയ്ക്ക് കാറോടിക്കവേ മാസ്‌ക് ധരിക്കാത്തതിന് പിഴ ചുമത്തിയ കേസ് പരിഗണിക്കവേയാണ് ജസ്റ്റിസ് പ്രതിഭ എം സിങ് ഇക്കാര്യം വ്യക്തമാക്കിയത്. മാസ്‌ക് ധരിക്കാത്തതിന് 500 രൂപ പിഴയടക്കാന് ആവശ്യപ്പെട്ടതിനെ തുടര്‍ന്ന് അഭിഭാഷകനായ സൗരഭ് ശര്‍മയാണ് ഹൈക്കോടതിയെ സമീപിച്ചത്.\nLast Updated : April 07, 2021, 16:11 IST\nന്യൂഡല്‍ഹി: രാജ്യത്ത് കോവിഡ് കേസുകള് വര്‍ദ്ധിച്ചു വരുന്ന സാഹചര്യത്തില് നിയന്ത്രണങ്ങള് കടുപ്പിക്കാന് ഒരുങ്ങുകയാണ് അധികൃതര്. അതേസമയം ഒറ്റയ്ക്ക് കാറോടിക്കുമ്പോഴും മാസ്‌ക് നിര്‍ബന്ധമാണെന്ന് ഡല്‍ഹി ഹൈക്കോടതി പറഞ്ഞു. കാറിനെ പൊതുസ്ഥലമെന്നാണ് ഹൈക്കോടതി വിശേഷിപ്പിച്ചത്. അതിനാല് മാസ്‌ക് ധരിക്കന്നത് വ്യക്തിക്കും ചുറ്റുമുള്ളവര്‍ക്കും സുരക്ഷ നല്‍കുമെന്നും കോടതി ചൂണ്ടിക്കാട്ടി.\nഒറ്റയ്ക്ക് കാറോടിക്കവേ മാസ്‌ക് ധരിക്കാത്തതിന് പിഴ ചുമത്തിയ കേസ് പരിഗണിക്കവേയാണ് ജസ്റ്റിസ് പ്രതിഭ എം സിങ് ഇക്കാര്യം വ്യക്തമാക്കിയത്. മാസ്‌ക് ധരിക്കാത്തതിന് 500 രൂപ പിഴയടക്കാന് ആവശ്യപ്പെട്ടതിനെ തുടര്‍ന്ന് അഭിഭാഷകനായ സൗരഭ് ശര്‍മയാണ് ഹൈക്കോടതിയെ സമീപിച്ചത്. 'നിങ്ങള് തനിച്ചാണെങ്കിലും മാസ്‌ക് ധരിക്കുന്നതിനെ എന്തിനാണ് എതിര്‍ക്കുന്നത്. അത് നിങ്ങളുടെ സുരക്ഷയ്ക്കയാണ്. കോവിഡ് കേസുകള് വര്‍ദ്ധിക്കുകയാണ്. വാക്‌സിന് സ്വീകരിച്ചിട്ടുണ്ടെങ്കിലും മാസ്‌ക് ധരിക്കണം'കോടതി വ്യക്തമാക്കി.\nഎല്ലാ ശാസ്ത്രജ്ഞന്‍മാരുടെയും സര്‍ക്കാരുകളുടെയും നിര്‍ദേശമാണ് കോവിഡിനെതിരെ സുരക്ഷിതമായിരിക്കാന് എല്ലാവര്‍ക്കും ചെയ്യാന് കഴിയുന്ന കാര്യമാണ് മാസ്‌ക് ധരിക്കുക എന്നത്. കോവിഡ് പോലുള്ള പകര്‍ച്ചവ്യാധിക്ക് എവിടെനിന്നും എപ്പോള് വേണമെങ്കിലും രോഗം പരത്തനാവുമെന്നും ഹൈക്കോടതി പറഞ്ഞു.\nഅതേസമയം രാജ്യത്ത് കോവിഡ് കേസുകള് വര്‍ദ്ധിച്ചു വരുന്ന സാഹചര്യത്തില് ഏപ്രില് എട്ടിന് എല്ലാ മുഖ്യമന്ത്രിമാരുമായി പ്രധാനമന്ത്രി കൂടിക്കാഴ്ച നടത്തും. 11 സംസ്ഥാനങ്ങളിലെ കോവിഡ് വ്യാപനം ആശങ്കജനകമായി തുടരുകയാണ്. രാജ്യത്ത് ഏറ്റവും കൂടുതല് കോവിഡ് കേസുകള് റിപ്പോര്‍ട്ട് ചെയ്യുന്നത് മഹാരാഷ്ട്രയില് നിന്നാണ്. അതേസമയം അടുത്ത നാല് ആഴ്ച ഇന്ത്യയെ സംബന്ധിച്ചിടത്തോളം വളരെ നിര്‍ണായകമാണെന്ന് കേന്ദ്രം അറിയിച്ചു. കോവിഡ് കേസുകള് രാജ്യത്ത് വര്‍ദ്ധിച്ചെന്ന് ആരോഗ്യ സെക്രട്ടറി രാജേഷ് ഭൂഷണ്, നീതി ആയോഗ് അംഗം പ്രൊഫസര് വിനോദ് കെ പോള് എന്നിവര് പത്രസമ്മേളനത്തില് പറഞ്ഞിരുന്നു.\nഇന്ത്യയില് ലഭ്യമായ വാക്‌സിനുകള് പൂര്‍ണ്ണമായും സുരക്ഷിതമാണെന്നും യാതൊരു മടിയും കൂടാതെ വാക്‌സിന് സ്വീകരിക്കണമെന്ന് അദ്ദേഹം ജനങ്ങളോട് അഭ്യര്‍ത്ഥിച്ചു. കോവിഡ് സ്ഥിതി ഗൗരവമായി കാണാനും മാസ്‌ക് ധരിക്കാനും പൊതുസ്ഥലങ്ങളില് സാമൂഹിക അകലം പാലിക്കാനും വിനോദ് കെ പോള് ആവശ്യപ്പെട്ടു. അതേസമയം കോവിഡ് കേസുകള് ഏറ്റവും കൂടുതല് റിപ്പോര്‍ട്ട് ചെയ്യുന്ന മഹാരാഷ്ട്രയില് ആര്‍ടിപിസിആര് ടെസ്റ്റുകള് വര്‍ദ്ധിപ്പിക്കാന് കേന്ദ്ര ആരോഗ്യ കുടുംബക്ഷേമ മന്ത്രാലയം ആവശ്യപ്പെട്ടിട്ടുണ്ട്.\nമഹാരാഷ്ട്ര യില് ആര്‍ടിപിസിആര് ടെസ്റ്റുകളുടെ എണ്ണം വളരെകുറവായതിനാല് കേന്ദ്ര ആരോഗ്യ സെക്രട്ടറി രാജേഷ് ഭൂഷണ് ആശങ്ക പ്രകടിപ്പിച്ചിരുന്നു. കോവിഡ് ടെസ്റ്റ് 70 ശതമാനമോ അതില് കൂടുതലായി നടത്താനോ ആണ് കേന്ദ്രം നിര്‍ദേശിച്ചതായി അദ്ദേഹം വ്യക്തമാക്കി. ഛത്തീസ്ഗഢിലെ സ്ഥിതിയും വളരെ ആശങ്ക ജനിപ്പിക്കുന്നതാണെന്ന് അദ്ദേഹം പറഞ്ഞു. രാജ്യത്ത് റിപ്പോര്‍ട്ട് ചെയ്യുന്ന കോവിഡ് കേസുകളില് ആറു ശതമാനവും രാജ്യത്തെ മൊത്തം മൂന്ന് ശതമാനവും റിപ്പോര്‍ട്ട് ചെയ്യപ്പെടുന്നത് ഛത്തീസ്ഗഢില് നിന്നാണ്.\nഛത്തീസ്ഗഢ്, പഞ്ചാബ്, മഹാരാഷ്ട്ര എന്നീ സംസ്ഥാനങ്ങളില് ദിവസേനയുള്ള കോവിഡ് കേസുകളുടെ വര്‍ദ്ധനവും മരണങ്ങളും വലിയവെല്ലുവിളി ഉയര്‍ത്തുന്നു. രാജ്യത്ത് സജീവമായ കേസുകളില് 58 ശതമാനവും മരണങ്ങളില് 34 ശതമാനവും മഹാരാഷ്ട്രയില് നിന്നാണ്. അതേസമയം ഛത്തീസ്ഗഢിലെയും പഞ്ചാബിലെയും കോവിഡ് മരണസംഖ്യ കടുത്ത ആശങ്ക സൃഷ്ടിക്കുന്നുവെന്ന് രാജേഷ് ഭൂഷണ് വ്യക്തമാക്കി.\nFirst published: April 07, 2021, 16:11 IST\nCovid 19Delhi high courtmask


കല്ല്യാണസൗഗന്ധികം: ആദ്യത്തെ റാഗിങ്ങ് അനുഭവം\nPosted by ഹരീഷ് തൊടുപുഴ at 8:30 AM\nറാഗിംങ്ങ് അനുഭവം കൊള്ളാമല്ലോ.. ചുളിവിലൊരു പ്രണയം ഒപ്പിച്ചില്ലേ.. പിന്നീടെന്ത് സംഭവിച്ചു.. ആ പ്രണയം നീണ്ടോ..? നാട്ടിലെ പ്രണയ പുഷ്പം എന്ത് ചെയ്തു. ഒരുപാട് പറയാൻ ബാക്കി വെച്ച് പോകല്ലേ, ആകാംക്ഷ കൊണ്ടെന്റെ കരള് കത്തുന്നു.\nനല്ല എഴുത്താ കെട്ടോ.. പപ്പ എല്ലാം ഏർപ്പാടാക്കി നാട്ടിലേക്ക് യാത്ര പറഞ്ഞ് പോയപ്പോൾ അനുഭവിച്ച ആ ഒറ്റപ്പെടൽ ശരിക്കും വരികളിൽ പ്രകടമായി. ആ അനുഭവം വായനക്കാരനിലേക്കും പകർന്നിരിക്കുന്നു.\nഎന്നിട്ടെന്തുണ്ടായി..ആ പെണ്‍കുട്ടി ഹരീഷിനെ കാതലിച്ചോ ?\nഎന്തായാലും റാഗിങ്ങ് ഇനത്തില് ഇത്രയല്ലേ കിട്ടിയുള്ളൂ..നന്നായീ..ഇപ്പോള് ഓര്‍ക്കുമ്പോള് എത്ര രസമാ ഈ അനുഭവങ്ങള് അല്ലേ..\nഇതൊക്കെ ഒരു രസമല്ലെ. വയസ്സാം കാലത്ത് ഓര്‍ത്തു രസിക്കാന് വല്ലതു വേണ്ടേ.\nഎറ്റവും കടുത്ത റാഗിംഗ് നിലനിന്നിരുന്ന കാലത്ത് പഠനം നടത്തിയ ആളാണ് ഞാന്. എന്നെ ഒരു പാടുപേര് റാഗു ചെയ്തിട്ടുണ്ട്, ഞാനും. എല്ലാവരും എറ്റവും അറ്റുത്ത സുഹൃത്തുക്കളാണ്, ഇപ്പോഴും (കോളെജ് വിട്ടിട്ട് 15 വര്‍ഷം കഴിഞ്ഞു.)\nഏതായാലും ഒരു കിടു ചര്‍ച്ച മണക്കുന്നുണ്ട്.\nറാഗിങ്ങ് അനുഭവം മോശമായില്ല ഹരീഷേട്ടാ... എന്നാലും അത്രയും കൊണ്ട് തീര്‍ന്നു കിട്ടിയല്ലോ... ഭാഗ്യം.\nഞങ്ങള്‍ക്ക് റാഗിങ് പിരീഡ് ഒരു മാസത്തിനു മേല് ഊണ്ടായിരുന്നു... ഹൊ! എന്നാലും അതിനു ശേഷം ആലോചിയ്ക്കുമ്പോള് അതൊക്കെ ഒരു രസമായിരുന്നു എന്ന് തോന്നുന്നുണ്ടല്ലേ?\nഞങ്ങളുടെ ഒരു റാഗിങ് കഥ ഇവിടെ ഉണ്ട്\nചാത്തനേറ്: എന്താ മാഷേ ആര് ആരെ കോപ്പിയടിച്ചു\n92 ലെ മഹത്തായ S.S.L.C പരീക്ഷ കഴിഞ്ഞിരിക്കുന്ന സമയം. മാര്‍ക്ക് തമ്പുരാന്മാരുടെ അമിതകടാക്ഷം ലഭിക്കാതിരുന്നതിനാല് 3rd ഗ്രൂപ്പിനോ 4th ഗ്രൂപ്പിനോ ചേര്‍ന്നുപഠിക്കാം എന്നുനിനച്ചിരുന്ന സമയം. അങ്ങനെയിരിക്കുമ്പോള് ഒരുദിവസം ഓഫീസ് കഴിഞ്ഞുവന്ന പപ്പ ചോദിച്ചു”--- ദേ ഇവിടുണ്ട്--- http://anonymashu.blogspot.com/\nചേട്ടന്റെ പോസ്റ്റ് തനിമലയാളത്തില് ആദ്യം വന്ന സ്ഥിതിയ്ക്ക് അനോണി മാഷ് കോപ്പി അടിച്ചതാ അല്ലേ :)\nഈ ഒറ്റ റാഗിംഗ് കൊണ്ടു തീര്‍ന്നോ, അതോ ഇനിയും ഉണ്ടായോ?\nനരിക്കുന്നന് മാഷെ: ആ പ്രണയം നീണ്ടില്ല. ഞാന് സെക്കന്റ് യീയര് ആയപ്പോള് ആ കുട്ടി തേര്‍ഡ് യീയര്; ഇലക്ട്രോണിക്സ് പ്രാക്ടിക്കല് ലാബില് വച്ചു കണ്ടുമുട്ടാറുണ്ടായിരുന്നു. എനിക്കാകപ്പാടെ ഒരു ചമ്മലായിരുന്നു. മിണ്ടുവാന് അവസരം കിട്ടിയപ്പോള് ക്ഷമ ചോദിച്ചിരുന്നു, റാഗിങ്ങ്തമാശയായി അവള് അതന്നേ വിട്ടുകളഞ്ഞിരുന്നു. പിന്നെ ഞങ്ങള് നല്ല കൂട്ടുകാരായി.\nകുറച്ചുവര്‍ഷങ്ങള്‍ക്കു ശേഷം ഒരു പ്രത്യേക സാഹചര്യത്തില് പ്രണയപുഷ്പത്തിനോട് വിടപറയേണ്ടിവന്നു. അവളിന്ന് രണ്ടുകുട്ടികളുടെ അമ്മയായി; ചിലപ്പോള് കാണാറുണ്ട്.\nകാന്താരിക്കുട്ടി: ക്രൂരതയുടെ ആദ്യഘട്ടം മാത്രമായിരുന്നു അത്; പിന്നീടല്ലേ ശരിക്കും അനുഭവിക്കന് തുടങ്ങിയത്. ആറുമാസത്തോളം തുടര്‍ച്ചയായ റാഗിങ്ങ്. ഇനിയും അതിനെ പറ്റി എഴുതാം, പിന്നീട്.... നന്ദി\nഅനില്‍ജി: സത്യം; ഇന്നു കാണുന്ന എന്നെ പരുവപ്പെടുത്തി എടുത്തതിന് ഏറ്റവും കടപ്പെട്ടിരിക്കുന്നത് ആ ആറുമാസത്തെ റാഗിങ്ങിനാണ്; സീനിയേര്‍സിനും....നന്ദി\nഗോപക്: നന്ദി ചേട്ടാ....\nശ്രീ: ഞങ്ങള്‍ക്ക്6മാസമായിരുന്നു; കഠിനമായ ഫിസിക്കല്, മെന്റല് റാഗിങ്ങായിരുന്നു. ഒട്ടേറെ തല്ലുകൊണ്ടിട്ടുണ്ട്. രാത്രി ഏതെങിലും സീനിയേര്‍സ് വന്നു പറയും, നിന്നെ നാളത്തെ സൂര്യോദയം കാണിക്കില്ലെന്ന്. പിന്നെ ഉറക്കമുണ്ടാകില്ല.... നന്ദി\nകുട്ടിച്ചാത്താ: ഇതെന്റെ ഓര്‍മക്കുറിപ്പുകളാണ്. അനോനിമാഷിന്റെ അപരന് ഇതുകൊണ്ടുപോയി പോസ്റ്റാന് നേരത്ത് ഒരു കാര്യം ശ്രദ്ധിച്ചില്ല. ഈ പോസ്റ്റിലെ കുറച്ചു വാചകങ്ങളാണ്. താഴെക്കൊടുക്കുന്നുണ്ട്.\nഅദ്ദേഹമിത് പോസ്റ്റാന് നേരത്ത് ഉള്ളടക്കത്തിലുള്ള എന്റെ പേര്‍കൂടി മാറ്റി, അദ്ദേഹത്തിന്റെ പേര് വയ്ക്കണമായിരുന്നു.\nകുട്ടിച്ചാത്തന് വളരെയേറെ നന്ദിയോടെ...\nഎഴുത്തുകാരിചേച്ചീ: ഡിസംബേര് 31 രാത്രിക്കാണ് ഞങ്ങളെ അംഗീകരിച്ചുകൊണ്ട് സീനിയേര്‍സ് വെല്‍കം പാര്‍ട്ടി തരുന്നത്. അന്ന് നഗ്നനായി നിര്‍ത്തി അരമണിക്കൂറോളം എടുത്തിട്ടുതല്ലി. ഭിത്തിലേയ്ക്ക് എടുത്ത് എറിയുകയായിരുന്നു. അന്നാണ് ഞാനെന്റെ ജീവിത്തില് ഏറ്റവും കൂടുതല് കരഞ്ഞിരിക്കുക...\nഹായ് റാഗ് ചെയ്താലെന്താ ഒരു ലൈന് കിട്ടിയല്ലോ...........\nഅങ്ങനെ ചുമ്മാ നടന്ന ഹരീഷേട്ടന് ഒരു തമിഴത്തിയെ കേറി ലൈനടിക്കാനും പഠിച്ചു..റാഗിങ്ങ് കേമമായി..\nരസിച്ചു , സമാന പോസ്റ്റ് ഇവിടെ\nഹരീഷേട്ടാ...ഈ ലിങ്ക് കണ്ടിരുന്നോ?\nതറവാടി: വായിക്കാം കെട്ടോ; നന്ദി...\nസ്മിത: നന്ദി; കുട്ടിച്ചാത്തന്റെ രണ്ടാമത്തെ കമ്മെന്റ് വായിച്ചുനോക്കിക്കെ...\nഅന്ന് ടെന്‍ഷന് അടിച്ചെങ്കിലും ഇന്നു അതോക്കൈ ഓര്‍കുമ്പോള് ഒരു രസം അല്ലൈ ...\nഞാന് അതൊക്കെ അനുഭവിക്കാന് പോകുന്നേ ഉള്ളു. ഏതാനും3കൊല്ലങ്ങള്‍ക്കുള്ളില് അതുണ്ടാകും.. അപ്പോ ഞാനും പോസ്റ്റ് ചെയ്യാം...\nഹരിഷേട്ടാ, ഇന്നാ കണ്ടത്\nഅങ്ങനെ റാഗിങ്ങിലൂടെ ഒരു തമിഴത്തി ലൈൻ ഒപ്പിച്ചു തന്നല്ലെ... ??!!\nപ്രേമിപ്പിക്കുന്ന റാഗിങ്ങ് !!!\nബാക്കി എന്തു നടന്നു എന്നാണ് അറിയേണ്ടത് :)\nറാഗിങ്ങിലൂടെ ഒരു തമിഴത്തി ലൈൻ ...\nമോനെ കോലാഃപൂര് കൊണ്ട് ചേര്‍ത്തിട്ട് ഞങ്ങള് തിരികെ പോരാന് നേരം അവന്റെ മുഖത്തേ ഭാവം ഇന്നും കണ്‍മുന്നിലുണ്ട് എന്നും ഫോണ് ചെയ്തിരുന്നെങ്കിലും ഒരു മാസത്തിനു ശേഷം വന്ന എഴുത്തില് ആണ് കോസ്‌ട്യൂം പാര്ട്ടിയെ പറ്റി അവന് എഴുതിയത് .\nഅവനേയും മറ്റു മൂന്ന് മലയാളികളെയും ഒന്നിച്ചാണ് വിളിച്ചത് അദ്യം പറഞ്ഞ് ഈ വേഷം ഒക്കെ മാറി ഇന്നത്തേ വേഷം ഞങ്ങള് പറയുന്നതാ എന്ന് കൊടുത്തത് ഒരു മറാട്ടി പത്രം അതു കൊണ്ട് നാണം മറയ്ക്കണം ..അടുത്തത് 'മുര്‍ഗി ബനാവോ' കേരളത്തില് നിന്നെത്തിയ മറ്റു രണ്ട് പേര്‍ക്കും അതറിയില്ലാ അടിയുടെ പൂരം പിന്നെ മോന്റെ ടെണ് കുത്തിയിരുന്ന് മുട്ടിനിടയില് തലവച്ച് കൈ കഴുത്തിനു പിറകില് പിടിപ്പിച്ചിരുത്തുന്നത് ഒരു ഉത്തരേന്ത്യന് ശിക്ഷയാണു. കുട്ടികള്‍ക്ക് പണ്ട് നമ്മള് ഏത്തമിടിക്കുന്ന പോലെ ജദ്ദാ ഇന്ററ് നാഷ്ണല് സ്കൂളില് കന്യാകുമാരി മുതല് കാഷ്‌മീര് വരെയുള്ള ഭരതസംസ്കാരം 12 കൊല്ലം അനുഭവിച്ചത് അവനു രക്ഷയായി ... എഴുതാന് ആത്ര അറിയില്ലങ്കിലും മലയാളം നന്നായി പറയുന്ന മറുനാടന് മലയാളി ആയി ജനിച്ചു വളര്‍ന്നവന് തിരികെ അടുത്ത അവധിക്കു വന്നപ്പോള് റാഗിങ്ങിന്റെ ബാക്കി പറഞ്ഞു ഒരു സെമിസ്റ്റര് തീരുവോളം . എല്ലാ രാത്രിയും വിളിച്ചിറക്കിയതും ഉറങ്ങാന് സമ്മതിക്കാതെ പാട്ട് പാടിച്ചതും പാടാഞ്ഞാല് കിട്ടിയ ഒരോ ദിവസത്തേയും പുതിയ പുതിയ ശിക്ഷകളും ...... വല്ലാതെ ദേഹോദ്രവം ചെയ്തു......\nശരിയാ അതോടെ അവന്റെ കുട്ടിത്തം വിട്ടു ...\nഇന്ന് എന്തും നേരിടാന് ചങ്കൂറ്റമുണ്ട്\nഎന്നാലും എനിക്ക് ഓര്‍മ്പോള് ......\nഅന്നുരാത്രി ‘നിഷ്കളങ്കനായ’ എനിക്കുറങ്ങാന് കഴിഞ്ഞില്ല. കാരണമെന്തെന്നാല്, ഈ തമിഴത്തിപെണ്ണെങ്ങാനും ഞാന് പറഞ്ഞത് സീരിയസ് ആയി എടുത്തിട്ടുണ്ടെങ്കില് ; നാട്ടിലെ എന്റെ പ്രണയപുഷ്പത്തോട് എന്തു പറയും\nപോനാല് പോകട്ടും പോടാ എന്ന് പറയണം അസ്സലായി ഹരീഷേ നല്ല രസമുണ്ട്\nസത്യം പറ, ഇതെന്തിനാ വീണ്ടും പോസ്റ്റിയത്? ബ്ലോഗ്ഗിലും റാഗിങ്ങ് കൊണ്ടൂവരിക എന്നൊരു ഗൂഡ്ഢ ലക്ഷ്യമില്ലേ ഇതിനു പിന്നില്?എന്നെ റാഗ് ചെയ്യുന്നെങ്കില് പറയണേ... എനിക്കു കുറെപ്പേരോട് I Love You എന്നു പറയണമെന്നുണ്ട്.ഇപ്പൊ പേടിച്ച് പറയാതിരിക്കുകയാ.. റാഗിങ്ങാണെന്നു പറഞ്ഞു പറയാമല്ലോ.ഒക്കുന്നെങ്കില് ഒക്കട്ടെ.....\nഹരീഷേ, ഇതിപ്പഴാ കണ്ടത്. നന്നായീട്ടാ അവതരണം. മടിപിടിക്കാതെ ഇനിയും പോരട്ടെ രചനകള് :)\nകളമശ്‌ശേരി പോളിയിൽ ആന്റി റാഗിങ് സ്ക്വാഡ് ഒക്കെ ഉള്ള സമയത്താണ് ഞാൻ ചേരുന്നത്. അതുകൊണ്ട് ആ വർഷങ്ങളിൽ അത്ര കാര്യമായ റാഗിങ് ഉണ്ടായിരുന്നില്ല. രക്ഷപ്പെട്ടു എന്നു പറയാം. എന്നാലും റാഗിങിന്റെ ഭാഗമായി ആകെ ചെയ്യേണ്ടിവന്നത് :ഏകാന്തതയുടെ അപാരതീരം...” എന്ന ഗാനം കമുകറയുടെ സ്‌റ്റൈലിൽ പാടുക എന്നത് മാത്രമായിരുന്നു. ആകടമ്പ ഞാൻ കടന്നു. അന്ന് ആ പാട്ട് പാടിച്ച സീനിയർ ഇപ്പോൾ കൊച്ചി റിഫൈനറിയിൽ ജോലിനോക്കുന്നു. കുറച്ചു കാലം മറ്റൊരു സ്ഥപനത്തിൽ ഞങ്ങൾ ഒരുമിച്ച് പ്രവർത്തിക്കുകയും ചെയ്തു. ഇടയ്‌ക്കൊക്കെ ആ പുള്ളിയെക്കാണാറുണ്ട്. അപ്പോൾ ഏകാന്തതയുടെ അപാര തീരം ഓർക്കും. ഹരീഷേട്ടന്റെ ഈ പോസ്റ്റ് ഏകാന്തതയുടെ അപാരതീരം ഓർക്കാൻ കാരണമായി. :)


2012 ~ Farm - Green or Myth\nജൈവകൃഷി സര്‍ട്ടിഫിക്കേഷന് രീതികള്\nകോഴികളുടെ ദുശ്ശീലങ്ങളും പ്രതിവിധിയും\nചെറുവയല് രാമനും മൊണ്ടേക് അലുവാലിയയും\nഇന്ത്യയില് മാത്രം ആയിരത്തിലേറെ ഇനം മാവുകള് കണ്ടുവരുന്നു. കേരളത്തിലേക്ക് പറ്റിയ ചില ഇനങ്ങളാണ് അല്‍ഫോണ്‍സോ, കാലപ്പാടി, നീലം, മുണ്ടപ്പ, പൈറി, ബെനിഷന്, ആലമ്പൂര് ബെനിഷന്, മല്‍ഗോവ, സുവര്‍ണ്ണരേഖ തുടങ്ങിയവ.\nഹൈബ്രിഡ് 45 (ബെനെറ്റ് അല്‍ഫോന്‍സോ*ഹിമായുദ്ദീന്), ഹൈബ്രിഡ്-87 (കാലപ്പാടി*ആലമ്പൂര് ബെനിഷാന്), ഹൈബ്രിഡ് 151 (കാലപ്പാടി*നീലം) തുടങ്ങിയവ അത്യുല്പാദനശേഷിയുള്ള സങ്കരയിനങ്ങളാണ്.\nഒട്ടുമാവിന് തൈകള് വിജയകരമായി ഉണ്ടാക്കാന് സാധിക്കുന്ന ഒരു രീതിയാണ് സ്റ്റോണ്‍ഗ്രാഫ്റ്റിങ്ങ്. രണ്ടോ മൂന്നോ ആഴ്ച മാത്രം പ്രായമുള്ള തൈകളിലാണ് ഒട്ടിക്കല് നടത്തുന്നത്. തണ്ടിന്‍റേയും ഇലയുടെയും ചെമ്പുകലര്‍ന്ന നിറം മാറുന്നതിനു മുമ്പ് ഒട്ടിക്കല് നടത്തുകയും വേണം. ഇളം തൈയ്യായതിനാല് വളരെ സൂക്ഷമതയോടെ വേണം ഒട്ടിക്കാന്. സ്റ്റോക്ക് തൈയ്യുടെ തലപ്പ് ഏകദ്ദേശം 10 സെ.മീ. ഉയരത്തില് വച്ച് മുറിച്ചു നീക്കുന്നു. മുറിച്ച ഭാഗത്തുനിന്ന് ഏതാണ്ട് 3-4 സെ.മീ. നീളത്തില് തണ്ടിന്‍റെ മധ്യഭാഗത്തുകൂടെ നേരെ താഴേയ്ക്ക് ഒരു പിളര്‍പ്പുണ്ടാകുന്നു. ഇതേ കനത്തിലുള്ള ഒട്ടുകമ്പ്(സയോണ്) തന്നെ മാതൃ വൃക്ഷത്തില് നിന്നു മുറിച്ചെടുക്കുകയും വേണം. ഈ കമ്പ് മുറിച്ചെടുക്കുന്നതിനുമുന്‍പ് തലപ്പത്തുനിന്നു താഴേയ്ക്ക് 10 സെ.മീ. നീളത്തില് ഇലകള് മുറിച്ചു നീക്കണം. ഞെട്ടിന്‍റെ ചെറിയ കഷണം നിര്‍ത്തി വേണം ഇലകള് മുറിക്കാന്. ഈ കമ്പിന്‍റെ ചുവടു ഭാഗത്തു രണ്ടു വശങ്ങളിലുമായി 3-4 സെ.മീ. നീളത്തില് ചരിച്ച് ചെത്തി ആപ്പിന്‍റെ ആകൃതിയിലാക്കുന്നു. സ്റ്റോക്ക് തൈയ്യിലുണ്ടാക്കിയ പിളര്‍പ്പിലേക്ക് ആപ്പു പോലുള്ള ഭാഗം കടത്തിയതിനുശേഷം പോളിത്തീന് നാട കൊണ്ട് ഒട്ടിച്ച ഭാഗം കെട്ടണം. ഇതു തണലത്തു വച്ച് നനയ്ക്കണം. ഒട്ടിക്കല് വിജയിച്ചുവെങ്കില് സയോണ് കമ്പില് മൂന്നാഴ്ച്ച കൊണ്ട് തളിരുകള് വരും. അഞ്ചോ ആറോ മാസത്തെ വളര്‍ച്ച കൊണ്ട് ഇവ മാറ്റി നടുകയും ചെയ്യാം. വളരെ കുറച്ചു സമയം കൊണ്ട് വിജയകരമായി ചെയ്യാം എന്നതാണ് സ്റ്റോണ് ഗ്രാഫ്റ്റിങ്ങിന്‍റെ സവിശേഷത.\nമാവ് ഒരു ദീര്‍ഘകാല വിളയാണ്. അതുകൊണ്ട് പുതിയ തൈ നടാന് സ്ഥലം ഒരുക്കുമ്പോഴും, തൈ വാങ്ങുമ്പോഴും, അതു നടുമ്പോഴും, പരിച്ചരിക്കുമ്പോഴും എല്ലാം കാര്യമായ ശ്രദ്ധ ആവശ്യമാണ്.\nഒരു തനിവിളയായി മാത്രം നടുകയാന്നെങ്കില് തൈകള് തമ്മില്9മീറ്റര് ഇടയകലം നല്‍കണം. എന്നാല് ഇടവിളയാകുമ്പോള് ഇതു സാധിക്കുകയില്ല. സമചതുരത്തില് നട്ടിരിക്കുന്ന നാലു തെങ്ങുകളുടെ ഒത്ത നടുവില് ഒരു മാവിന് തൈ നടാവുന്നതാണ്.\nതൈക്കുഴി തയ്യാറാക്കുന്നത് മണ്ണിന്‍റെ സ്വഭാവം കൂടി കണക്കിലെടുത്തായിരിക്കും. കളിമണ്ണിന്‍റെ അംശം കൂടിതലുള്ള നല്ല ഉറപ്പുള്ള മണ്ണിലാണെങ്കില് ഒരു മീറ്റര് സമചതുരവും താഴ്ച്ചയുമുള്ള കുഴിയാണ് നല്ലത്. എന്നാല് മണല് മണ്ണില് 50 മുതല് 75 സെ.മീ. സമചതുരവും ആഴവുമുള്ള കുഴി മതിയാകും. മറ്റൊരു പ്രധാന കാര്യം തൈ നടുന്നതിന് ഒരു മാസം മുന്‍പെങ്കിലും കുഴി തയ്യാറായിരിക്കണം എന്നതാണ്. കാലാവര്‍ഷാരംഭാത്തോടെ മാവിന് തൈ നടാം. തൈയ്ക്ക് ശരിയായി വേരുപിടിച്ചു വളരാന് യോജിച്ച കാലാവസ്ഥയാണിത്. മേയ് അവസാനത്തോടെ ആദ്യ മഴ ലഭിക്കുമ്പോഴാണ് സാധാരണയായി തൈ നടുക. ഇങ്ങനെയായാല് ജൂണ് - ജൂലൈയില് മഴ ശക്തി പ്രാപിക്കുമ്പോഴേക്കും തൈ പിടിച്ചു കിട്ടും. ഇതു പൊതുതത്വമാണെങ്കിലും നനയ്ക്കാന് സൗകര്യമുള്ളപ്പോള് ഏതു മാസത്തിലും മാവ് നടാം.\nനല്ല തൈ തെരഞ്ഞെടുത്തു കഴിഞ്ഞാല് നേരത്തെ തയ്യാറാക്കിയിട്ടിരിക്കുന്ന കുഴിയില് നടാം. വളക്കൂറുള്ള മേല്‍മണ്ണിട്ട് കുഴി മൂടിയശേഷം മദ്ധ്യഭാഗത്തായി ഒരു ചെറിയ കുഴി ഉണ്ടാക്കുന്നു. വേരിനും അതിനെ പൊതിഞ്ഞിരിക്കുന്ന മണ്ണിനും ഉലച്ചില് തട്ടാതെ തൈ മെല്ലെയിളക്കി ഈ കുഴിയില് നടുന്നു. നടുമ്പോള് തൈ ചെരിയരുത്. തൈ പോളിത്തീന് കവറില് എത്ര ആഴത്തിലായിരുന്നുവോ അത്രയും ആഴത്തില് തന്നെ വേണം കുഴിയിലും നടാന്. ഏറെ താഴ്ത്തി നടരുത്; ഒട്ടുസന്ധി മണ്ണിനടിയിലായിപ്പോകുകയും അരുത്. തൈയ്ക്കു ചുറ്റും മണ്ണിട്ട് നന്നായി ഉറപ്പിക്കണം. നട്ട ഉടന് മഴയില്ലെങ്കില് നനയ്ക്കുകയും വേണം. കാറ്റുകൊണ്ട് തൈ ഉലയാനും അങ്ങനെ ഒട്ടുസന്ധി ഇളകാനും സാധ്യതയുണ്ട്. ഇങ്ങനെയുണ്ടാകാത്തിരിക്കാന് നട്ടയുടന് തന്നെ തൈയ്യുടെ അടുത്തു കുറ്റിനാട്ടി തൈ അതിനോട് ചേര്‍ത്തു കെട്ടണം. ഒട്ടുസന്ധിയുടെ താഴെ സ്റ്റോക്കില് നിന്ന് ചിലപ്പോള് മുളകള് പൊട്ടി വളരുന്നതായി കാണാം. ഇത് അപ്പപ്പോള് നുള്ളിക്കളയണം. ഒട്ടുതൈകള് നട്ടയുടനെ ഒന്നോ രണ്ടോ വര്‍ഷം കൊണ്ടു പുഷ്പിക്കാന് തുടങ്ങുന്നതായി കാണാം. ഈ പൂവുകള് നശിപ്പിച്ചു കളയണം. ചുരുക്കത്തില് മാവിന് തൈയ്ക്ക് നാലു വയസ്സെങ്കിലും ആകുന്നതുവരെ കായ്ക്കാന് അനുവദിക്കരുത്.\nശാസ്ത്രീയമായ വളപ്രയോഗത്തിന്‍റെ തോത് ചുവടെ ചേര്‍ക്കുന്നു\nജൈവളം (കി.ഗ്രാം/ചെടി ഒന്നിന്)\n1 വര്‍ഷം 10 20 18 50\n2 വര്‍ഷം 15 50 27 75\n3-5 വര്‍ഷം 25 100 36 100\n6-7 വര്‍ഷം 40 250 72 200\n8-10 വര്‍ഷം 50 400 144 400\n10 വര്‍ഷത്തിനു മുകളില് 75 500 360 750\nമരമൊന്നിന് 25 കി.ഗ്രാം പച്ചിലവളവും 10-15 കി.ഗ്രാം വെണ്ണീറും കൂടി കൊടുക്കുന്നത് നല്ലതാണ്. ജൈവവളങ്ങള് ആദ്യത്തെ ഇടവപ്പാതി മഴ ലഭിക്കുമ്പോള്‍തന്നെ കടയ്ക്കല് ഇട്ടു കൊടുക്കേണ്ടതാണ്.\nമരങ്ങള് കായ്ച്ചു തുടങ്ങുന്നതിനു മുമ്പുള്ളവര്‍ഷങ്ങളില് രാസവളങ്ങള് ഒറ്റത്തവനയായി മെയ്-ജൂണ് മാസങ്ങളില് ഇട്ടു കൊടുക്കുന്നതാണ് ഉത്തമം. എന്നാല് കായ്ച്ചു തുടങ്ങിയ മരങ്ങള്‍ക്ക് രാസവളങ്ങള് രണ്ടു തുല്യ ഗഡുക്കളായി മെയ്-ജൂണിലും പിന്നീട് ആഗസ്റ്റ്-സെപ്റ്റംബറിലും ആയി കൊടുക്കുന്നത് നന്നായിരിക്കും. ചുറ്റും തൈകള്‍ക്ക് തടിയില് നിന്ന് ഏകദ്ദേശം 30 സെ.മീറ്റര് വിട്ട് ആഴം കുറഞ്ഞ ചാലുണ്ടാക്കി അതില് വളം ഇട്ടു കൊടുക്കാം. വളര്‍ച്ചയനുസരിച്ചു തടിയില് നിന്ന് 15-30 സെ.മീറ്റര് അകലം വിട്ടു വേണം ഓരോവര്‍ഷവും ചാലെടുക്കാന്. കായ്ക്കുന്ന മരങ്ങള്‍ക്ക് തടിയില് നിന്ന് 2.5-3 മീ. അകലത്തില് 30 സെ.മീ. താഴ്ച്ചയുള്ള ചാല് കീറിയാണ് വളപ്രയോഗം നടത്തേണ്ടത്.\n4-5 വര്‍ഷം വരെ വേനല്‍ക്കാലത്ത് ആഴ്ച്ചയില് രണ്ടു ദിവസം നനയ്ക്കുക. പച്ചക്കറികള്, മുതിര, ഉഴുന്ന്, കൈതച്ചക്ക, വാഴ എന്നിവ ആദ്യകാലത്ത് ഇടവിളയായി കൃഷി ചെയ്യാം. ജൂണിലും, ഒക്ടോബറിലും കിളച്ചോ, ഉഴുതോ കളനീക്കല് പോലെയുള്ള ഇടപ്പണികള് ചെയ്യാം. കായ്‌പൊഴിച്ചില് കുറയ്ക്കുന്നതിനും ഉല്പാദനം കൂട്ടുന്നതിനും നാഫ്തലീന് അസറ്റിക്ആസിഡ്(NAA) 10-30 പി.പി.എം. ഗാഢതയില് കായ്‌പിടിച്ചുതുടങ്ങി രണ്ടാമത്തെ ആഴ്ച്ചയില് പൂങ്കുലകളില് നല്ലപോലെ വീഴത്തക്കവിധം തളിക്കുക.\nമാവിന്‍റെ പ്രധാന കീടങ്ങള് തുള്ളന്, തടിതുരപ്പന്, മീലിമൂട്ട, ഇലതീനിപ്രാണികള്, കായ്, പഴഈച്ചകള്, ഇലച്ചാടികള് എന്നിവയാണ്. സാധാരണ കണ്ടുവരുന്ന രോഗങ്ങള് ചൂര്‍ണ്ണപൂപ്പ്, ആന്ത്രാക്നോസ്, കൊമ്പുണക്കം തുടങ്ങിയവയും. മാവിലെ തുള്ളനെ നിയന്ത്രിക്കുന്നതിന് 0.1% കാര്‍ബാറിലോ 0.1% മാലത്തയോണോ പൂക്കുന്ന സമയത്തു തളിക്കുക. തണ്ടുതുരപ്പനെ നിയന്ത്രിക്കുന്നതിന് ക്രൂഡ് കാര്‍ബോളിക് ആസിഡ് (130 മി.ലി) മൃദുവായ സോപ്പ് (Soft Soap) (1 കി. ഗ്രാം) എന്നിവചൂടുവെള്ളത്തില് (3.7 ലി) കലര്‍ത്തി കുഴമ്പാക്കി തടിയിലെ ദ്വാരങ്ങളിലൂടെ ഒഴിച്ച ശേഷം ദ്വാരങ്ങള് അടയ്ക്കണം. ദ്വാരങ്ങള് ചെത്തി വലുതാക്കി അലൂമിനിയം ഫോസ്ഫൈഡ് ഗുളിക നിക്ഷേപിച്ചും തണ്ടുതുരപ്പനെ നിയന്ത്രിക്കാം. കായീച്ചയെ കെണികള് ഉപയോഗിച്ച് ആകര്‍ഷിക്കാം. ഇതിന് 20 മില്ലീ മാലത്തയോണ് എന്ന കീടനാശിനിയും 20 ഗ്രാം പഞ്ചസാരയും 10 ലിറ്റര് വെള്ളത്തില് കലര്‍ത്തി മാവില് നന്നായി തളിക്കണം.ന ഈ മരുന്ന് ലായനി കുടിക്കുന്ന ഈച്ചകള് ചത്തൊടുങ്ങിക്കൊള്ളും. കൂടാതെ മാവിനുചുറ്റും കൊഴിഞ്ഞു വീഴുന്ന പഴങ്ങള് കിടന്നു ചീയാന് ഇടയാക്കാതെ അപ്പപ്പോള് പെറുക്കിക്കളയുകയും വേണം. നാല് മരത്തിന് ഒന്ന് എന്ന തോതില് തുളസിക്കെണി പൂക്കുന്നതു മുതല് വിളവെടുപ്പുവരെ മാസത്തിലൊരിക്കല് വെച്ചും കായീച്ചയെ നിയന്ത്രിക്കാം. 0.1% മാലത്തിയോണും 2% പഞ്ചസാരയും കലര്‍ത്തിയാണ് കെണി തയ്യാറാക്കേണ്ടത്. ഇലതീനിപ്പുഴുക്കളെ നശിപ്പിക്കുന്നതിന് 0.1% കാര്‍ബാറില് തളിക്കുക. തളിര് തിന്നു നശിപ്പിക്കുന്ന പ്രാണികളെ നിയന്ത്രിക്കുന്നതിന് 0.1% കാര്‍ബാറിലോ 0.05% ഡൈമെത്തയേറ്റോ പ്രയോഗിക്കുക. ചൂര്‍ണ്ണപൂപ്പും ആന്ത്രക്നോസിനും എതിരെ ഗന്ധകപ്പൊടി വെള്ളത്തില് കലക്കി തളിച്ചാല് മതി. കൊമ്പുണക്കത്തിന്, ഉണങ്ങിയ കൊമ്പുകള് മുറിച്ചുമാറ്റി മുറിപ്പാടില് ബോര്‍ഡോ കുഴമ്പ് തേയ്ക്കുക.\nPosted by prabi at 11:27 AM2comments:\nപോഷകങ്ങളുടെ ഒരു വന് കലവറയാണ് പപ്പായ . കുറഞ്ഞവിലക്ക് വളരെ മെച്ചപ്പെട്ട ഫലം എന്നതാണ് പപ്പായയെ സാധാരണക്കാരന്‍റെ ഇഷ്ടഭക്ഷണമാക്കിയത്. ആപ്പിള് , പേരക്ക , വാഴപ്പഴം എന്നീ ഫലങ്ങളെ അപേക്ഷിച്ച് പപ്പായയില് ധാരാളം കരോട്ടിന് അടങ്ങിയിട്ടുണ്ട്. കരോട്ടിനും ബീറ്റാകരോട്ടീനും അടങ്ങിയിട്ടുള്ളതിനാല് അര്‍ബുദത്തെ പ്രതിരോധിക്കാന് പപ്പായ നല്ലതാണ്. പോളിസാക്കറൈഡുകളും ധാതുലവണങ്ങളും എന്‍സൈമുകളും പ്രോട്ടീനും ആല്‍ക്കലോയിഡുകളും ഗ്ലൈക്കോസ്സെഡുകളും ലെക്റ്റിനുകളും സാപ്പോണിനുകളും ഫ്ലവനോയിഡുകളും കൂടാതെ വിറ്റാമിന് സി, വിറ്റാമിന് എ, ഇരുന്പിന്‍റെ അംശം, കാത്സ്യം, തയാമിന് , നിയാസിന് , പൊട്ടാസ്യം എന്നിവയും ഇതില് അടങ്ങിയിട്ടുണ്ട്.\nകപ്പളങ്ങ, കര്‍മൂസ, ഓമക്കാ എന്നീ പലപേരുകളിലും അറിയപ്പെടുന്ന പപ്പായ പോഷക മൂല്യങ്ങളുടെയും സ്വാദിന്റെയും കാര്യത്തില് ഒട്ടും പിറകിലല്ല. ഇതിലടങ്ങിയിട്ടുള്ള ജീവകം റിബോഫ്‌ളാവിന്, അസ്‌കോര്‍ബിക്ക് ആസിഡ് എന്നിവയുടെ കാര്യത്തില് മാമ്പഴത്തിനെയും വാഴപ്പഴത്തിനെയും ഇത് പിന്തള്ളും. ജീവകങ്ങള്, ധാധുലവണങ്ങള് എന്നിവയാല് സമ്പന്നമാണ് ഉഷ്ണമേഖലാ പ്രദേശങ്ങളില് വളരുന്ന പപ്പായ, കൊഴുപ്പും ഉര്‍ജ്ജവും കുറവായതിനാല് ഹൃദ്‌രോഗികള്‍ക്കും പ്രമേഹ രോഗികള്‍ക്കും കഴിക്കാം. ചര്‍മത്തിന്റെ ആരോഗ്യത്തിനും സൗന്ദര്യത്തിനും ആവശ്യമായ വൈറ്റമിന് എ പപ്പായയില് സമൃദ്ധമായുണ്ട്. തന്മൂലം പപ്പായ നല്ലൊരു സൗന്ദര്യ വര്‍ധക വസ്തു കൂടിയാണ്. പഴുത്ത പപ്പായയുടെ മാംസളഭാഗം തൊലികളഞ്ഞ് ദിവസേന മുഖത്ത് തേച്ച് അധികം ഉണങ്ങുന്നതിന് മുമ്പ് കഴുകിക്കളഞ്ഞാല് ചര്‍മത്തിന് ശോഭയേറും. മലബന്ധത്തെ ശമിപ്പിക്കുവാനും ഉത്തമ ഔഷധമാണ് പപ്പായ. പപ്പായയിലുള്ള പപ്പയിന് എന്ന രാസ വസ്തു പ്രോട്ടീന് അധികമായ ഭക്ഷണത്തിന്റെ ദഹനം എളുപ്പമാക്കും. പപ്പായ കറയിലുള്ള ഈ രാസാഗ്നിക്ക് ധാരാളം വ്യാവസായിക ഉപയോഗമുണ്ട്. സൗന്ദര്യ വര്‍ധക വസ്തുക്കള്, ദന്തല് പോസ്റ്റ് എന്നിവയുടെ നിര്‍മാണത്തിന് ഇത് ഉപയോഗിക്കുന്നു. ആര്‍ത്തവം ക്രമമല്ലാത്ത സ്ത്രീകള് ഏഴ് ദിവസമെങ്കിലും പപ്പായ പച്ചയായി കഴിച്ചാല് ആര്‍ത്തവം ക്രമമാകും. കുട്ടികള്‍ക്ക് പഴുത്ത പപ്പായ കൊടുത്താല് അഴകും ആരോഗ്യവുമുണ്ടാകും.\nപപ്പായ കഫ, വാത ദോഷങ്ങളെ ശമിപ്പിക്കുന്നു. പഴുത്ത പപ്പായ പിത്തശമനമാണ്. പപ്പായയുടെ എല്ലാ ഭാഗങ്ങളും ഔഷധമൂല്യമുള്ളതാണ്. കറ തൊലിപ്പുറത്തുണ്ടാകുന്ന പുഴുക്കടി, മറ്റു ത്വക്ക് രോഗങ്ങള് എന്നിവയ്ക്ക് ഫലപ്രദമാണ്. പഴുത്ത പപ്പായ വായുക്ഷോഭത്തെ ദൂരീകരിക്കുന്നു. മൂത്രം ധാരാളമായി പോകാന് സഹായിക്കും. അതിസാരം, പഴകിയ വയറിളക്കം, മൂത്രനാളികളിലുണ്ടാകുന്ന വ്രണങ്ങള് , വീക്കം, രക്താര്‍ശസ്സ് എന്നീ രോഗങ്ങളെ ശമിപ്പിക്കുന്നു.\nപഴുത്ത പപ്പായയുടെ ഉപയോഗം കരളിന്‍റെയും പ്ലീഹയുടെയും വീക്കത്തെ ശമിപ്പിക്കുന്നു. ജീവാണു നാശകഗുണവും ഉണ്ട്. ആവിയില് വെച്ച് നന്നായി വേവിച്ചെടുക്കുന്ന ഇല ഇലക്കറിയായിട്ട് ഉപയോഗിക്കുന്നത് മഞ്ഞപ്പിത്തരോഗികള്‍ക്കും മൂത്രാശയരോഗികള്‍ക്കും നല്ലതാണ്. കൃമിശല്യം , വയറു വേദന, പനി എന്നീ അവസ്ഥകളിലും ഉപയോഗിക്കാവുന്നതാണ്.\nകടപ്പാട് : അമൃത\nകടപ്പാട് : കിഫ്\nPosted by prabi at 9:29 PM No comments:\nആദിവാസി വികസനപദ്ധതികളുടെ വീഴ്ചകള് സംബന്ധിച്ച ഓഡിറ്റ് റിപ്പോര്‍ട്ട് ഞങ്ങളെ ഞെട്ടിച്ചു. അങ്ങനെയാണ് വയനാട് സന്ദര്‍ശിക്കാന് നിയമസഭയുടെ പബ്ലിക് അക്കൗണ്ട്‌സ് കമ്മിറ്റി തീരുമാനിച്ചത്. യാഥാര്‍ഥ്യം റിപ്പോര്‍ട്ടിനുമപ്പുറമാണ്: 1978-ല് 7.4 കോടി രൂപയില് തുടങ്ങിയതാണ് കാരാപ്പുഴ ജലസേചന പദ്ധതി. ഇതുവരെ 286 കോടി രൂപ മുടക്കി. എന്നിട്ടും തീര്‍ന്നിട്ടില്ല. പുതുക്കിയ മതിപ്പുകണക്ക് 441 കോടി രൂപയാണ്. പൂര്‍ത്തിയാക്കിയാലും കാര്യമൊന്നുമില്ല. ജലസേചനം നടത്താന് വയല് വല്ലതും അവശേഷിക്കേണ്ടേ. അപ്പോള്‍പ്പിന്നെ നീക്കിബാക്കിയെന്ത്? അഴിമതിയും വിവാദങ്ങളും ഇനിയും പുനരധിവസിപ്പിക്കപ്പെടാത്ത കുടിയിറക്കപ്പെട്ട ആദിവാസികളും. ഇവര്‍ക്കുപോലും വീടുകൊടുക്കാന് കഴിഞ്ഞില്ലെങ്കില് മറ്റുള്ളവരുടെ കാര്യം പറയാനുണ്ടോ? കഴിഞ്ഞ ഏതാനും വര്‍ഷങ്ങളായി അനുവദിച്ച വീടുകളില് മഹാഭൂരിപക്ഷവും പണിതീരാതെ കിടക്കുകയാണ്. കിട്ടിയ ഗഡുക്കള് കോണ്‍ട്രാക്ടര്‍മാര് തട്ടിയെടുത്തു. ലഭിച്ച ഭൂമിയില് നല്ലപങ്കിലും മറ്റുള്ളവര് പാട്ടക്കൃഷി നടത്തുന്നു. ഡോക്ടറില്ലാത്ത ആദിവാസി ആസ്പത്രി. ആണ്‍കുട്ടികളും പെണ്‍കുട്ടികളും ഒരേ കെട്ടിടത്തില് താമസിക്കേണ്ടിവരുന്ന മോഡല് റെസിഡന്‍ഷ്യല് സ്‌കൂള്. ഇതാണ് അവസ്ഥ. സങ്കടം തന്നെ.\nപര്യടനത്തിന്റെ അവസാനം ചെറുവയല് രാമന്റെ വീട്ടില് ചെന്നപ്പോഴാണ് സന്തോഷം തോന്നിയത്. പുല്ലുമേഞ്ഞ, വൈക്കോല്‍ക്കരിയും കുളിര്‍മാവ് പേസ്റ്റും ചേര്‍ത്ത് മെഴുകിയ വീടിന്റെ മുറ്റത്തിരുന്നാണ് ഞങ്ങള് ഊണുകഴിച്ചത്. വീട്ടുകാര് മാത്രമല്ല, കുറച്ച് നാട്ടുകാരുമുണ്ടായിരുന്നു ഉത്സാഹക്കമ്മിറ്റിയില്. വിഭവങ്ങളുടെ വിശേഷങ്ങള് വാതോരാതെ പറഞ്ഞ് കൂടെ രാമനും.\nഇത്തവണത്തെ പി.വി. തമ്പി അവാര്‍ഡ് ജേതാവാണ് ചെറുവയല് രാമന്. അവാര്‍ഡുവിതരണച്ചടങ്ങില് അദ്ദേഹത്തെ വി.ഡി. സതീശന് എം.എല്.എ. സദസ്സിനു പരിചയപ്പെടുത്തിയത് ഇങ്ങനെയാണ് - ''അസാധാരണ കാര്യങ്ങള് ചെയ്യുന്ന സാധാരണക്കാരിലൊരുവന്''. രാമന് ചെയ്യുന്ന അസാധാരണ കാര്യങ്ങള് എന്തെന്നറിയാന് വീടിനുപിറകിലെ കുന്നില്‍ചരിവിലൂടെ ഞങ്ങള് താഴേക്കിറങ്ങി. നെല്ലു നിറഞ്ഞുകിടക്കുന്ന ഏല. ജലസമൃദ്ധിയുടെ അഭിമാനം തിരതല്ലി കബനിനദി കിഴക്ക് ഒഴുകുന്നു. വയലിലേക്കിറങ്ങിയാല് വിചിത്രമായൊരു കാഴ്ച കാണാം.\nചില കണ്ടങ്ങളില് നെല്ല് സുവര്‍ണരാശിയില് വിളഞ്ഞുകിടക്കുന്നു. മറ്റുചില കണ്ടങ്ങള്‍ക്ക് തത്തപ്പച്ച നിറമാണ്. ഇവയ്ക്കിടയില് വിവിധ വിളപാകത്തിലുള്ള നെല്ലിനങ്ങള്. കാര്‍ഷികസര്‍വകലാശാലയിലെ പരീക്ഷണത്തോട്ടങ്ങളിലെന്നപോലെ ഓരോ കണ്ടത്തിലും നമ്പര് എഴുതിയൊട്ടിച്ച ബോര്‍ഡുകള് ഉയര്‍ന്നുനില്‍ക്കുന്നു. നമ്പറിട്ടേ പറ്റൂ. കാരണം, തന്റെ പൊതു കുടുംബസ്വത്തായ ആറേക്കര് പാടത്ത് 36 ഇനം നെല്ലുകളാണ് രാമന് കൃഷിചെയ്യുന്നത്. വിവിധ ഇനങ്ങള് പരാഗണത്തിലൂടെ കലര്‍ന്നാലോ? അതു തടയാന് കണ്ടത്തിന്റെ നടുഭാഗത്തുനിന്നുമാത്രമേ വിത്ത് ശേഖരിക്കൂ. വിവിധ മൂപ്പുള്ള നെല്ലുകളോരോന്നിനും പ്രത്യേക പരിചരണം വേണ്ടേ? ഒരു ചെറുചിരി മാത്രമായിരുന്നു രാമന്റെ ഉത്തരം.\nവയനാടിന് നൂറില്‍പ്പരം പരമ്പരാഗത വിത്തിനങ്ങളുണ്ടായിരുന്നു. അവയില് അവശേഷിക്കുന്നവ ചെറുവയല് രാമന്റെ തോട്ടത്തില് കാണാം. പലതും ഇവിടെമാത്രം. ഒരനുഷ്ഠാനകര്‍മംപോലെ എത്രയോ വര്‍ഷമായി രാമന് ഈ തപസ്സുചെയ്യുന്നു. ''എന്തിന്? അധ്വാനത്തിന് അനുസരിച്ചുള്ള ലാഭമുണ്ടോ?'' എന്നൊരു ചോദ്യമുയര്‍ന്നു.\nമൊണ്ടേക്‌സിങ് അലുവാലിയ കേരളത്തോടു ചോദിച്ചതും ഇതുതന്നെയല്ലേ. കേരളീയര് എന്തിന് നെല്‍ക്കൃഷി ചെയ്യണം? പണംകൊണ്ട് വാങ്ങാന് കഴിയാത്ത എന്തുണ്ട്? റബ്ബര്‍പോലെ കൂടുതല് ആദായമുള്ള കൃഷി ചെയ്യുക. അല്ലെങ്കില് റിയല്‍എസ്റ്റേറ്റ്. അതിലെന്താണ് തെറ്റ്?\nചെറുവയല് രാമന് വിശദീകരിച്ചു തുടങ്ങി - ''ഇത് അഞ്ചുമാസം മൂപ്പുള്ള മരത്തൊണ്ടി. ഇതാണ് ഞങ്ങളുടെ ചോറ്. വിഷുവിനും ഓണത്തിനും സാറിനെപ്പോലുള്ളവര് വരുമ്പോഴും പായസത്തിന് ഗന്ധകശാലതന്നെ വേണം. ഞവരക്കഞ്ഞിയുടെ സ്വാദ് ഒന്നു വേറെത്തന്നെ. ജീരകശാലയുടെ നെയ്‌ച്ചോറ് തിന്നിട്ടുണ്ടോ? പൂജയ്ക്ക് വെളിയന് നെല്ലുവേണം. പ്രസവാനന്തരശുശ്രൂഷയ്ക്ക് ചെന്നെല്ല് കൂടിയേ തീരൂ. എല്ലാറ്റിനും ലാഭവും നഷ്ടവും നോക്കാനൊക്കുമോ? എല്ലാറ്റിനും വിലയിടാനൊക്കുമോ?''.\nനെല്‍ക്കൃഷി വേണോ എന്നു ശങ്കിക്കുന്ന മൊണ്ടേക്‌സിങ് അലുവാലിയയുടെ മുന്നിലാണ് 36 ഇനം നെല്ലുകളുമായി ചെറുവയല് രാമന് നില്‍ക്കുന്നത്. അലുവാലിയയ്ക്ക് മനസ്സിലാകാത്ത പലതുമുണ്ട്. ഒന്ന്, അരിയുടെ കാര്യത്തില് സ്വാശ്രയത്വം കൈവരിക്കാനാവില്ല. ശരി തന്നെ. പക്ഷേ, നാലിലൊന്ന് അരിയെങ്കിലും ഇവിടെ ഉത്പാദിപ്പിച്ചില്ലെങ്കില് ഭക്ഷ്യസുരക്ഷിതത്വം ഉണ്ടോ? 20 രൂപയ്ക്ക് വിറ്റിരുന്ന അരി 50 രൂപയിലേക്കുയര്‍ന്നപ്പോള് പകച്ചുനില്‍ക്കാനല്ലേ സര്‍ക്കാറിനു കഴിഞ്ഞുള്ളൂ.\nരണ്ട്, ഏലകളില് സംഭരിക്കപ്പെടുന്ന മഴവെള്ളത്തിന്റെ കണക്ക് അലുവാലിയയ്ക്ക് ഊഹിക്കാമോ? എല്ലാ ഡാമുകളിലുംകൂടി സംഭരിക്കപ്പെടുന്നതിനേക്കാള് കൂടുതല് മഴവെള്ളം കേരളത്തിലെ ഏലകളില് സംഭരിക്കപ്പെടുന്നുണ്ട്. നമ്മുടെ ജലചക്രത്തില് ഏലകളുടെ പരിസ്ഥിതിപ്രാധാന്യം നിര്‍ണായകമാണ്.\nമൂന്ന്, നമുക്ക് ആവശ്യമില്ലാത്തതെല്ലാം കളയെന്നുവിളിച്ച് പറിച്ചുകളഞ്ഞിട്ടാണ് കൃഷിചെയ്യുക. എന്നാലും നമ്മുടെ വയേലലകള് ജൈവവൈവിധ്യത്താല് സമ്പന്നമാണ്. രാമന്റെ വയലില്‍ത്തന്നെ 36 നെല്ലിനങ്ങളുണ്ടല്ലോ. പിന്നെ, വയലേലയുടെ സാംസ്‌കാരികവും സൗന്ദര്യപരവുമായ മാനങ്ങള്‍ക്ക് വിലയിടാനാവുമോ? ഇക്കാര്യങ്ങള് പറഞ്ഞാണ് പാശ്ചാത്യരാജ്യങ്ങള് കാര്‍ഷികവരുമാനത്തിന്റെ അമ്പതുശതമാനത്തോളം വരുന്ന തുക സബ്‌സിഡിയായി കൃഷിക്കാര്‍ക്ക് നല്‍കുന്നത്.\nഎന്തിന് ഇത്രയും നെല്ലിനങ്ങള്? അത്യുത്പാദനശേഷിയുള്ള പുത്തന്‍വിത്തിനങ്ങള് പോരേ? പോര എന്നുതന്നെയാണ് ഉത്തരം. ഏകയിനം കൃഷിസമ്പ്രദായം വരുത്തിവെച്ച കാര്‍ഷികത്തകര്‍ച്ചകളുടെ ഒട്ടേറെ ദുരനുഭവങ്ങള് ചരിത്രത്തില് കാണാം. അത്യുത്പാദനശേഷിയുള്ള, അല്ലെങ്കില് രോഗപ്രതിരോധ ശേഷിയുള്ള, അല്ലെങ്കില് പ്രത്യേക സ്വാദുള്ള നെല്‍വിത്തിനങ്ങള് ഈ പരമ്പരാഗത വിത്തിനങ്ങളില്‍നിന്നാണ് സൃഷ്ടിക്കപ്പെടുന്നത്. ഇനിയും ശാസ്ത്രം കണ്ടെത്തിയിട്ടില്ലാത്ത എന്തെന്ത് സവിശേഷതകളാണ് പരമ്പരാഗത വിത്തിനങ്ങളില് ഒളിഞ്ഞുകിടക്കുന്നത് എന്ന് ആര്‍ക്കറിയാം!\nനമ്മുടെ ഏറ്റവുംവലിയ സമ്പത്താണ് ഈ നാട്ടിലെ ജൈവവൈവിധ്യം. മൂല്യത്തിന്റെ കാര്യത്തില് ഭാവിയിലൊരുപക്ഷേ, പെട്രോളിനെയും പ്രകൃതിവാതകത്തെയും പിന്തള്ളുന്ന സമ്പത്ത്. പക്ഷേ, ഇതിന്റെ കലവറകളായ കാടിനെയും തണ്ണീര്‍ത്തടങ്ങളെയും നമ്മള് നശിപ്പിച്ചുകൊണ്ടിരിക്കുകയാണ്. യന്ത്രസാങ്കേതികവിദ്യയും ആവിശക്തിയും കൂടിയാണല്ലോ വ്യവസായവിപ്ലവം സൃഷ്ടിച്ചത്. അതുപോലെ ഒരു എടുത്തുചാട്ടത്തിലാണ് ലോകം ഇന്ന്. വിവരസാങ്കേതികവിദ്യ, നാനോ ടെക്‌നോളജി, പുത്തന് പദാര്‍ഥവിജ്ഞാനീയം, ബയോടെക്‌നോളജി എന്നു തുടങ്ങിയ രംഗങ്ങളില് പുതിയൊരു ശാസ്ത്രസാങ്കേതിക വിപ്ലവം നടക്കുകയാണ്.\nപക്ഷേ, ഒരു വൈരുദ്ധ്യമുണ്ട്. ജൈവവൈവിധ്യകേന്ദ്രങ്ങള് മൂന്നാംലോകരാജ്യങ്ങളിലാണ്. അതേസമയം, ബയോ ടെക്‌നോളജി സമ്പന്നരാഷ്ട്രങ്ങളുടെ കുത്തകയാണ്. പുതിയ പേറ്റന്റ് നിയമത്തിലൂടെ തങ്ങളുടെ ബയോടെക്‌നോളജിയുടെ സ്വത്തവകാശം അവര് ഉറപ്പാക്കിക്കഴിഞ്ഞു. പക്ഷേ, അതേസംരക്ഷണം നമ്മുടെ ജൈവസമ്പത്തിന് നല്‍കാന് അവര് തയ്യാറല്ല. അവയെ എങ്ങനെ മോഷ്ടിക്കാം എന്ന ഉപജാപത്തിലാണ് ബഹുരാഷ്ട്രക്കുത്തകകള്.\nഎത്രയോ തലമുറകളായി ചെറുവയല് രാമനെപ്പോലുള്ള ആദിവാസികളും കൃഷിക്കാരുമെല്ലാം പരിപാലിച്ചുവന്ന വിത്തിനങ്ങളില് ചില ജനിതകമാറ്റങ്ങള് വരുത്തി പ്രചാരണത്തിലൂടെയും ചതികളിലൂടെയും അവര് നമ്മുടെ മേല് അടിച്ചേല്‍പ്പിക്കുന്നു. അങ്ങനെ നമ്മെ കൊള്ളയടിക്കുന്നു. തര്‍ക്കംമൂത്താല് അവര് പറയുക, സസ്യജാലങ്ങളോ സൂക്ഷ്മജീവികളോ നിങ്ങളുടെ നാട്ടില് പാരമ്പര്യവിജ്ഞാനത്തിന്റെ അടിസ്ഥാനത്തില് പരിപാലിക്കപ്പെട്ടുപോന്നവയാണെന്ന് തെളിയിച്ചാല് അവയ്ക്ക് റോയല്‍ട്ടിയുംമറ്റും തരാമെന്നാണ്. അങ്ങനെ ചെയ്യണമെങ്കില്, നമ്മുടെ പരമ്പരാഗത വിജ്ഞാനത്തെയും ജീവജാലങ്ങളെയും എവിടെയെങ്കിലും രജിസ്റ്റര് ചെയ്ത് സൂക്ഷിച്ചിട്ടുണ്ടാകണം. അങ്ങനെ നാം ചെയ്തിട്ടില്ല.\nജൈവവൈവിധ്യ രജിസ്റ്റര് ഉണ്ടാക്കിയാലും രക്ഷപ്പെടാനുള്ള പഴുതുകള് സാമ്രാജ്യത്വരാഷ്ട്രങ്ങള് അന്തര്‍ദേശീയ കരാറുകളില് ചെയ്തുവെച്ചിട്ടുണ്ട്. രാമന് 36 ഇനം നെല്‍വിത്തുകള് പരിപാലിക്കുന്നു. ഇതുപോലെ ഇന്ത്യ മൊത്തത്തിലെടുത്താല് ആയിരക്കണക്കിന് നെല്‍വിത്തുകളുണ്ടാകും. ഇതുപോലുള്ള ജനിതകശേഖരം സൂക്ഷിച്ചുവെക്കുന്ന ലബോറട്ടറികള്, ബൊട്ടാണിക്കല് ഗാര്‍ഡനുകള് തുടങ്ങിയവയില് മഹാഭൂരിപക്ഷവും സാമ്രാജ്യത്വരാഷ്ട്രങ്ങളിലാണ്. ഈ ജനിതകസമ്പത്ത് തന്നിഷ്ടംപോലെ ഉപയോഗിക്കാമെന്നാണ് അവര് വാദിക്കുന്നത്.\nഈ തര്‍ക്കം മൂത്തുകൊണ്ടിരിക്കുകയാണ്. പക്ഷേ, തോല്‍ക്കാന് നമ്മള് തീരുമാനിച്ച മട്ടിലാണ് കാര്യങ്ങള്. ഇന്ത്യയുടെ ശാസ്ത്രസാങ്കേതികവകുപ്പിനു കീഴിലുള്ള അതിസമ്പന്നമായ ജൈവശേഖരം ബഹുരാഷ്ട്രകുത്തകകള്‍ക്ക് ചെറിയൊരു തുക ഫീസ് വാങ്ങി തുറന്നു കൊടുക്കാന് പോവുകയാണ്. അവരുടെ സഹകരണമില്ലാതെ ജനിതകസാങ്കേതികപുരോഗതി നേടാന് കഴിയില്ലപോലും. കോഴിയെ കാക്കാന് കുറുക്കനെത്തന്നെ ചുമതലപ്പെടുത്തണം.\nഅങ്ങനെ നമ്മുടെ മറ്റൊരു പൊതുസ്വത്തുകൂടി ചുളുവിലയ്ക്ക് കുത്തകകള് കൈവശപ്പെടുത്താന് പോവുകയാണ്. സ്വന്തം വരുതിയിലുള്ളവ സംരക്ഷിക്കാനേ കുത്തകകള്‍ക്ക് താത്പര്യമുള്ളൂ. പൊതുവായിട്ടുള്ളവയ്ക്ക് നാഥനില്ല. അങ്ങനെ ഇന്ന് നാമറിയുന്ന പക്ഷിമൃഗാദികളിലും ജലജീവികളിലും 10-30 ശതമാനം ആഗോളമായി നാശത്തിന്റെ വക്കിലാണ്. ദശലക്ഷക്കണക്കായുള്ള സൂക്ഷ്മജീവിവൈവിധ്യം ഇതിനേക്കാള് വേഗത്തില് അപ്രത്യക്ഷമായിക്കൊണ്ടിരിക്കുന്നു. സര്‍വനാശത്തിലേയ്ക്കുള്ള മനുഷ്യന്റെ കുതിപ്പിനിടയില് ചെറുവയല് രാമന് തന്റെ കണ്ടങ്ങളില് 36 ഇനം നെല്ലുകളെ ഓമനിക്കുന്നു. സ്ഥായിയായ വികസനത്തിന് വഴികാട്ടുന്നു.\nPosted by prabi at 10:43 PM No comments:\nLabels: ജനിതകശേഖരം, നെല്‍ക്കൃഷി, നെല്‍വിത്തുകള്


അമേരിക്കയില് അതിശൈത്യം :: Janmabhumi Daily\nSunday 30 October 2011 12:28 pm IST\nവാഷിങ്ടണ്: അതിശൈത്യവും മഞ്ഞുവീഴ്ചയും അമേരിക്കയില് ജനജീവിതം ദുസ്സഹമാക്കുന്നു. വരും ദിവസങ്ങളില് മഞ്ഞു വീഴ്ച ശക്തമാകുമെന്നു കാലാവസ്ഥ നിരീക്ഷകര് മുന്നറിയിപ്പു നല്‍കി. അതേസമയം മോശം കാലാവസ്ഥയെ വെല്ലുവിളിച്ച് വാള്‍സ്ട്രീറ്റ് പ്രക്ഷോഭവും ശക്തമാവുകയാണ്. കാലംതെറ്റി പെയ്യുന്ന മഞ്ഞു വീഴ്ചയെപ്പറ്റി ശക്തമായ മുന്നറിയിപ്പാണ് ദേശീയ കാലാവസ്ഥാ ഏജന്‍സി പുറപ്പെടുവിച്ചിരിക്കുന്നത്. ശരാശരി പത്ത് ഇഞ്ച് വരെ കട്ടിയില് മഞ്ഞ് വീഴുമെന്നാ‍ണ് പ്രവചനം. കിഴക്കന് തീരങ്ങളില് 72 കിലോമീറ്റര് വേഗതയിലാണു ശീതക്കാറ്റ് ആഞ്ഞു വീശുന്നത്. മഞ്ഞു വീഴ്ച പൊതുജനജീവിതത്തെ സാരമായി ബാധിച്ചു കഴിഞ്ഞു. പല സ്ഥലത്തും വൈദ്യുതി ബന്ധം തകരാറിലായി. ഗതാഗതം തടസപ്പെട്ടു. വിമാനങ്ങള് റദ്ദാക്കി. എന്നാല് ഇതിനെയെല്ലാം വെല്ലുവിളിച്ചു വാള്‍സ്ട്രീറ്റ് പ്രക്ഷോഭകര് സമരവുമായി മുന്നോട്ടു പോകുകയാണ്. "ഞങ്ങളുടെ പ്രതിഷേധം ശക്തമാണ്. ഞങ്ങളുടെ വിപ്ലവം കാലാവസ്ഥകള്‍ക്കും അപ്പുറത്താണ്. മഞ്ഞുകാലത്തിനപ്പുറം വേനല് വരും വര്‍ഷം വരും. പക്ഷേ ഞങ്ങളുടെ ആവശ്യങ്ങളും പ്രതിഷേധങ്ങളും അംഗീകരിക്കും വരെ പ്രക്ഷോഭം തുടരുക തന്നെ ചെയ്യും'- പ്രക്ഷോഭകാരികള് പറയുന്നു.\nഅതിശൈത്യം: കശ്മീര് യൂണിവേഴ്‌സിറ്റി അടച്ചു\nമുംബൈയില് അതിശൈത്യം തുടരുന്നു\nഊട്ടിയില് അതിശൈത്യം; സഞ്ചാരികള്‍ക്ക് ദുരിതകാലം\nഉത്തരേന്ത്യയില് അതിശൈത്യം; മരണം 26 ആയി\nവടക്കേ ഇന്ത്യയില് അതിശൈത്യം: മൂന്ന് മരണം


യുഎഇ പ്രഖ്യാപിച്ച മൂന്നുമാസത്തെ നിർബന്ധിത ഉച്ചവിശ്രമം അവസാനിച്ചു\nDubai - United Arab Emirates, First Published 17, Sep 2019, 12:08 AM IST\nയുഎഇ.പ്രഖ്യാപിച്ച മൂന്നുമാസത്തെ നിർബന്ധിത ഉച്ചവിശ്രമം അവസാനിച്ചു.\nദുബായ്: യുഎഇ പ്രഖ്യാപിച്ച മൂന്നുമാസത്തെ നിർബന്ധിത ഉച്ചവിശ്രമം അവസാനിച്ചു. വേനൽക്കാലം അവസാനിക്കുന്നതുവരെ തൊഴിവാളികളുടെ സുരക്ഷയ്ക്ക് ആവശ്യമായ മുൻകരുതലുകളെടുക്കാൻ കമ്പനികള്‍ക്ക് മാനവവിഭവശേഷി മന്ത്രാലയം നിർദേശം നല്‍കി.\nകൊടുംചൂട് അനുഭവപ്പെട്ട ജൂൺ 15 മുതൽ സെപ്തംബർ 15 വരെ ഉച്ചയ്ക്ക് 12.30 നും മൂന്നുമണിക്കും ഇടയിലായിരുന്നു നിർബന്ധിത ഉച്ചവിശ്രമം. ചൂടിന് ശമനംവന്ന സാഹചര്യത്തിലാണ് ഉച്ചവിശ്രമം അവസാനിപ്പിക്കാന് തീരുമാനിച്ചത്.\n38 ഡിഗ്രിയായിരുന്നു ദുബായിലും അബുദാബിയിലുമായി ഇന്ന് രേഖപ്പെടുത്തിയ ഏറ്റവുമുയർന്ന ചൂട്. ഉച്ചവിശ്രമനിയമം ഔദ്യോഗികമായി അവസാനിക്കുമെങ്കിലും വേനൽക്കാലം അവസാനിക്കുന്നതുവരെ തൊഴിവാളികളുടെ സുരക്ഷയ്ക്ക് ആവശ്യമായ മുൻകരുതലുകളെടുക്കാൻ മാനവവിഭവശേഷി, സ്വദേശിവത്കരണ മന്ത്രാലയം നിർദേശം നല്‍കി.\nചൂടേറ്റ് തൊഴിലാളികൾക്ക് ആരോഗ്യപ്രശ്നങ്ങൾ ഉണ്ടാകാതിരിക്കാൻ സുരക്ഷാസംവിധാനങ്ങൾ തുടരണം. ചൂടിൽ ജോലി ചെയ്യുന്ന തൊഴിലാളികൾ ഹെൽമെറ്റ് ധരിക്കണം. തണൽ ലഭിക്കുന്നതിനാവശ്യമായ വലിയ കുടകൾ ഉണ്ടായിരിക്കണമെന്നും നിർദേശമുണ്ട്. കുടിവെള്ളവും സുലഭമാക്കണം.\nഉച്ചവിശ്രമം അവസാനിക്കാൻ നാളുകൾ ബാക്കിയിരിക്കേ അധികൃതർ പരിശോധന ഊർജിതമാക്കിയിരുന്നു. സമീപ വര്‍ഷങ്ങളെ അപേക്ഷിച്ച് ഇത്തവണ നിയമലംഘനം കുറവായിരുന്നുവെന്ന് അധികൃതര് അറിയിച്ചു. നിയമലംഘനം നടത്തിയ കമ്പനികള്‍ക്ക് മന്ത്രാലയം പിഴചുമത്തിയിട്ടുണ്ട്. നിയമം പാലിക്കേണ്ടതിന്റെ ഗൗരവം തൊഴിലുടമകളെ ബോധ്യപ്പെടുത്താൻ പരിപാടികളും സംഘടിപ്പിച്ചിരുന്നു.\nLast Updated 17, Sep 2019, 12:08 AM IST


രാജ്യത്ത് വീണ്ടും കോവിഡ് മരണം; രോഗബാധിതരുടെ എണ്ണം 172 - Janayugom Online\nMarch 19, 2020, 9:58 pm\nരാജ്യത്ത് വീണ്ടും കോവിഡ് മരണം. ഇതോടെ രാജ്യത്ത് കോവിഡ് മരണം നാലായി. 70 വയസ്സുകാരനായ പഞ്ചാബുകാരനാണ് മരിച്ചത്. ഇറ്റലിയിലും ജര്‍മനിയിലും സഞ്ചരിച്ചിരുന്ന ഇദ്ദേഹം ആശുപത്രിയില് ചികിത്സക്കിടെയാണ് മരിച്ചത്. രാജ്യത്തെ കൊറോണ രോഗികളുടെ എണ്ണം 172 ആയും ഉയർന്നു. അതിനിടെ ഇറാനിൽ ഒരു ഇന്ത്യൻ പൗരനും മരിച്ചു.\nതമിഴ്നാട്ടില് കോവിഡ് സ്ഥിരീകരിച്ച വ്യക്തി വിവിധ സംസ്ഥാനങ്ങളില് സഞ്ചരിച്ചിട്ടുണ്ടെന്ന് കണ്ടെത്തി. ഇതിന്റെ അടിസ്ഥാനത്തില് രാജ്യത്ത് സമൂഹ വ്യാപനത്തിന് സാധ്യതയുണ്ടെന്ന് ആരോഗ്യവകുപ്പ് അറിയിച്ചു. ഇതുവരെയുള്ള പരിശോധനയില് സമൂഹ വ്യാപനം കണ്ടെത്താനായില്ലെന്ന് ഐസിഎംആര് വ്യക്തമാക്കിയിരുന്നു. മഹാരാഷ്ട്രയിലാണ് ഏറ്റവുമധികം പേര്‍ക്ക് രോഗം ബാധിച്ചത്. 47 പേരാണ് രോഗബാധയെ തുടര്‍ന്ന് ചികിത്സയില് കഴിയുന്നത്.\nകൊറോണ വ്യാപനത്തിന്റെ സാഹചര്യത്തില് രാജ്യത്തിന്റെ എല്ലാ അതിര്‍ത്തികളും അടയ്ക്കാനാണ് കേന്ദ്രസര്‍ക്കാര് നിര്‍ദേശം. വാഗാ അതിര്‍ത്തി അടയ്ക്കുമെന്ന് നേരത്തെ പാകിസ്ഥാന് വ്യക്തമാക്കിയിരുന്നു.\nഅതോടൊപ്പം രാജ്യത്ത് പത്തുവയസില് താഴെയുള്ള കുട്ടികളും 65 വയസിന് മേലെയുള്ളവരും വീടുകളില് തന്നെ തുടരണമെന്നും കേന്ദ്രസര്‍ക്കാര് നിര്‍ദേശത്തില് പറയുന്നു. പ്രതിരോധപ്രവര്‍ത്തനങ്ങളുടെ ഭാഗമായി കേന്ദ്രസര്‍ക്കാര് ജീവനക്കാരുടെ ജോലിക്രമത്തില് മാറ്റം വരുത്തി. ഗ്രൂപ്പ് ബി,സി വിഭാഗത്തില് ജോലി ചെയ്യുന്ന ജീവനക്കാരില് 50 ശതമാനം പേര് എല്ലാദിവസവും ഓഫീസില് എത്തണം. പകുതി ജീവനക്കാര് വീടുകളില് ഇരുന്ന് ജോലി ചെയ്താല് മതിയെന്നാണ് കേന്ദ്രസര്‍ക്കാര് നിര്‍ദേശം. ജീവനക്കാരുടെ സമയക്രമത്തില് മാറ്റം വരുത്തുമെന്നും കേന്ദ്രസര്‍ക്കാര് വ്യക്തമാക്കി.\nENGLISH SUMMARY: Covid death becames four\nഅനിൽ അംബാനിയെ എൻഫോഴ്സ്മെന്റ് ഡയറക്ടറേറ്റ് ചോദ്യം ചെയ്തു\nരാമക്ഷേത്ര നിർമ്മാണത്തിനായി വ്യാജപിരിവ്\nപ്രധാനമന്ത്രിയും മുഖ്യമന്ത്രിമാരും രണ്ടാം ഘട്ടത്തില് കോവിഡ് വാക്‌സിന് സ്വീകരിക്കും


Emalayalee.com - പ്രവാസികളുടെ ഓണ്‍ലൈന് വോട്ടിംഗ്; രാജീവ് ജോസഫിനോട് ഈ ചതി ചെയ്യരുതായിരുന്നു.\nUS 16-Jan-2014 അനില് പെണ്ണുക്കര\nആദ്യമേ പറയട്ടെ! രാജീവ് ജോസഫിനോട് ഈ ചതി ചെയ്യരുതായിരുന്നു. പ്രവാസികള്‍ക്ക് ഓണ്‍ലൈന് വോട്ടിംഗ് നടപ്പിലാക്കണമെന്ന് ആവശ്യപ്പെട്ട് നിരാഹാരം അനുഷ്ഠിക്കുന്ന രാജീവ് ജോസഫിന്റെ ആരോഗ്യനില വഷളായതായും പ്രവാസികളേ പ്രതികരിക്കുവിന് എന്ന് എന്റെ സുഹൃത്ത് മൊയ്തീന് പുത്തന്‍ചിറയുടെ ലേഖനം കണ്ടു.\nഎന്റെ മൊയ്തീനിക്കാ.. ആരോടാ ഈ പറയുന്നെ! യാതൊരു ഉളുപ്പുമില്ലാതെ രാജീവ് ജോസഫിന്റെ അവാര്‍ഡുകള് കൈനീട്ടി വാങ്ങിയ പോങ്ങന്‍മാര്‍ക്കറിയാം കൂടുതല് ദിവസം കിടന്നാല് രാജീവ് ചത്തുപോകുമെന്നും ഓണ്‍ലൈന് വോട്ടിംഗ് സംവിധാനം നടക്കാന് പോകുന്നില്ലെന്നും.. നന്ദി…. എന്ന രണ്ടരക്ഷരത്തിന് എന്താണ് പ്രസക്തി. ഒറ്റാവുന്നിടത്തൊക്കെ ഒറ്റുക. കിട്ടാവുന്നിടത്തു നിന്നൊക്കെ അവാര്‍ഡുകളും മറ്റും വാങ്ങുക. രാഷ്ട്രീയക്കാരില് നല്ലവനെന്നോ, കൂതറയെന്നോ നോക്കാതെ അമേരിക്കയില് കൊണ്ടുവന്ന് ചുമന്നു നടന്ന് ഫോട്ടം പിടിക്കുക. ഇതൊക്കെയല്ലേ… ഞമ്മളുടെ പരിപാടി.\nരാജീവിനെ സമരപന്തലില് പോയിക്കണ്ട അമേരിക്കന് മലയാളിയും, സാംസ്‌കാരിക പ്രവര്‍ത്തകനുമായ ജോസ് കാനാട്ടിന് അഭിനന്ദനങ്ങള്. അദ്ദേഹം അത്രയെങ്കിലും ചെയ്തല്ലോ. അച്ചന്‍മാര്‍ക്കും, കപ്യാര്‍ക്കും, കാഷായ വേഷധാരികള്‍ക്കും എം.പി. മുതല് പഞ്ചായത്ത് പീയൂണ്‍മാര്‍ക്ക് വരെ ആശംസകള് അര്‍പ്പിക്കുന്ന വിദ്വാന്‍മാര് രാജീവ് എന്താവശ്യത്തിനാണ് ഈ തണുപ്പ് കൊള്ളുന്നതെന്ന് ചിന്തിച്ചാല് നന്നായിരുന്നു. വര്‍ഷങ്ങളായി ഉള്ള ഒരാഗ്രഹം പ്രവാസികള്‍ക്ക് വോട്ടുചെയ്യാനുള്ള അവകാശം. അതും ഓണ്‍ലൈനില്‍ക്കൂടി. സാങ്കേതികവിദ്യ കൊടികുത്തി വാഴുന്നിടത്ത് ഇതൊക്കെ പരിഗണിക്കാവുന്നതേയുള്ളൂ എന്ന് നമുക്ക് ഗീര്‍വാണം വിടാം. പക്ഷേ സംഗതി ഇത്തിരി പുകിലാണ് കേട്ടോ. സംഭവം തിരഞ്ഞെടുപ്പ് കമ്മീഷന് തീരുമാനിക്കണമെന്ന് വയലാര് രവി പറഞ്ഞില്ലെങ്കിലും നമുക്കറിയാം.\nഎങ്കിലും ഒരു മനുഷ്യജീവി 10 ദിവസമായി ഒരു പൊതുവിഷയത്തിനുവേണ്ടി നിരാഹാരമിരിക്കുമ്പോള് ലോകത്തെമ്പാടുമുളള പ്രവാസികളുടെ പിന്തുണ അദ്ദേഹത്തിന് വേണമായിരുന്നു. മണല് മാഫിയായ്‌ക്കെതിരെ പോരാടുന്ന ജസീറ മുതല് ആം ആദ്മി പ്രവര്‍ത്തകര് വരെ രാജീവിന്റെ ഉപവാസ പന്തലില് ചെന്നു. തുക്കടാ പഞ്ചായത്ത് മെമ്പര് തന്റെ അമ്മാച്ചനെയോ, സഹോദരനെയോ കാണാന് വന്നാല് അപ്പോള് വരും വാര്‍ത്ത. “വീരശൂര പരാക്രമി വിനായകപുരം വാഴും പഞ്ചായത്ത് മെമ്പര് കോലപ്പന് അമേരിക്കന് സന്ദര്‍ശനം നടത്തുന്നു” എന്റെ ആശംസകള്, നിങ്ങളുടെ ആശംസകള്, ഞങ്ങളുടെ ആശംസകള് … ഇപ്പോ ദാ… പലരും രാജീവ് ജോസഫിനെ അറിയുക പോലുമില്ലാത്തപോലെയായി.\nഒരു ജനാധിപത്യരാജ്യത്ത് നിയമത്തിനുവിധേയമായി ഒരു പൊതുവിഷയത്തിനു വേണ്ടി നടത്തുന്ന സമരമാണ് രാജീവ് ജോസഫിന്റേത്. സെക്രട്ടറിയേറ്റ് പടിക്കല് സന്ധ്യ എന്ന വീട്ടമ്മ ഷോ നടത്തിയപ്പോള് മാധ്യമ ഭീമന്‍മാര് രണ്ട് ദിവസമാ വച്ചലക്കിയത്. ഹസ്സന്റെ ഉപവാസത്തിന് സന്ധ്യയും എത്തിയതോടെ അവരുടെ സൂക്കേടും തീര്‍ന്നു.\nഎന്തായാലും രാജീവ് ജോസഫ് ദേശീയ ശ്രദ്ധയിലേക്കു വന്നു എന്നതാണ് സത്യം. ഇനി അദ്ദേഹത്തിന് സമരത്തില് നിന്ന് പിന്മാറുകയോ, പോലീസ് മുഖേന അദ്ദേഹത്തെ അറസ്റ്റു ചെയ്താലോ സംഭവം ജോറായി. നേട്ടം പ്രവാസികള്‍ക്കുതന്നെ… പക്ഷെ ഈ സമയത്ത് നല്ലൊരു പ്രവാസി സമൂഹം അദ്ദേഹത്തോടൊപ്പം ഐക്യദാര്‍ഢ്യം പ്രഖ്യാപിച്ച് ചെന്നിരുന്നെങ്കില് കളം മാറിയേനെ... എങ്ങനെ പോകും. പിന്നെ വയലാര്‍ഡി അമേരിക്കയില് വരുമ്പോ ചീത്ത വിളിച്ചാലോ…വേണ്ട… പോകണ്ട… രാജീവ് ചത്താ അയാള്‍ക്ക് പോയി. അവരുടെ കോഴി അവരുടെ കാഷ്ടം… ഫൂ..\nഅണ്ണാ ഹസാരെ സമരം ചെയ്തു. നേട്ടം ആര്‍ക്ക്? ദേ… കെജ്രിവാള് മുഖ്യമന്ത്രിയായി.\nആഞ്ഞു പിടിച്ചാല് ഒരു പ്രധാനമന്ത്രിവരെ ആക്കാം. 'ആപ്പ്' ആകാന് തൊപ്പീം തയ്ച്ച് പലരും ഇറങ്ങിക്കഴിഞ്ഞു.\nസമരക്കാരോട് ഭരണക്കാര്‍ക്ക് എന്നും അസഹിഷ്ണുതതന്നെ… രക്തം ചിന്തുന്ന സമരം നടക്കണം… അപ്പോഴേ മാധ്യമങ്ങള് ഉഷാറാകൂ. ഇതിപ്പോ ഒരു മനുഷ്യന് ഇങ്ങനെ കിടക്കുന്നു. മരണവീട്ടിലെപ്പോലെ കുറച്ചാളുകള് അടുത്തിരിക്കുന്നു. ദേ… ഞങ്ങളെക്കൊണ്ട് ഇത്രയൊക്കെ പറ്റൂ. മുദ്രാവാക്യം വിളിക്കാനോ രാജീവ് ജോസഫിന് 'കീജെയ്' വിളിക്കാനോ പറ്റില്ല. അല്ലെങ്കിത്തന്നെ സ്വന്തം പേരില് കീ ജെയ് വിളിച്ച് മടുത്തിരിക്കുമ്പോഴാ…\nഎന്തായാലും വര്‍ഷങ്ങളായി പ്രവാസികള് പറയുന്ന ഒരു ഇഷ്യൂ പ്രവാസി ദിവസിനോടനുബന്ധിച്ച് കുറച്ച് സുമനസുകളിലെങ്കിലും ചര്‍ച്ചയാക്കാന് ശ്രീ. രാജീവ് ജോസഫിന് സാധിച്ചു. ഇത്തരം എളിയ ശ്രമങ്ങള് നാളെ ലോകം കാണാതിരിക്കില്ല എന്നാണ് എന്റെ ഭാഷ്യം.\nമറ്റെല്ലാം മറന്നേര്… നമുക്ക് പദവി വേണം. ഫോട്ടോ പിടിക്കണം… അവാര്‍ഡ് വേണം. ചോരക്കളിക്ക് ഞങ്ങളില്ലേ… നാട്ടിലെ ബിസിനസ് ഒന്നു പച്ച പിടിപ്പിക്കണം…. പൂയ്…\nrajeev joseph ,laseera


മരട് ഫ്ലാറ്റ്: ഒഴിയാനുള്ളത് 29 കുടുംബങ്ങള്; ഉടമസ്ഥർ ആരെന്നറിയാത്തത് 50 ഫ്ലാറ്റുകൾ - ഇ വാർത്ത | evartha\nമരട് ഫ്ലാറ്റ്: ഒഴിയാനുള്ളത് 29 കുടുംബങ്ങള്; ഉടമസ്ഥർ ആരെന്നറിയാത്തത് 50 ഫ്ലാറ്റുകൾ\nNews Desk4October 2019\nസുപ്രീം കോടതി ഉത്തരവിനെ തുടർന്ന് പൊളിക്കുന്ന മരടിലെ ഫ്‌ളാറ്റുകളിൽ താമസിക്കുന്ന സഹായം കിട്ടേണ്ട ഫ്ലാറ്റ് ഉടമകളുടെ പട്ടിക ഇന്ന് സർക്കാരിന് കൈമാറും. ഫ്‌ളാറ്റുകളുടെ ശരിയായ ഉടമകളുടെ പേരുകൾ മാത്രമാണ് കൈമാറുക. അതിനാൽ സ്വന്തം പേരിൽ ഫ്ലാറ്റുകൾ ഇല്ലാത്തവർക്കുള്ള നഷ്ടപരിഹാരം എങ്ങനെ നൽകണം എന്നതിൽ തീരുമാനം സുപ്രീംകോടതി നിയോഗിച്ച സമിതിക്ക് വിടും.\nഇതിനകം ഫ്ലാറ്റുകൾ ഒഴിഞ്ഞ ഉടമകൾ നഗരസഭയിൽ നേരിട്ടെത്തി ഫ്ലാറ്റ് ഒഴിഞ്ഞതിന്റെ രേഖകൾ കൈപ്പറ്റണമെന്ന് സബ് കലക്ടർ സ്നേഹിൽ കുമാ‍ർ സിംഗ് അറിയിച്ചു. ഇത്തരത്തിൽ രേഖ കൈപറ്റുന്നവർക്ക് മാത്രമേ നഷ്ടപരിഹാരത്തിന് അർഹതയുണ്ടാകൂവെന്നും സബ് കളക്ടർ പറഞ്ഞു. നഗരസഭ അറിയിച്ച താമസക്കാരെ ഒഴിപ്പിക്കാനുള്ള സമയം കഴിഞ്ഞപ്പോഴും ഉടമസ്ഥർ ആരെന്നറിയാത്ത 50 ഫ്ലാറ്റുകൾ ആണ് മരടിൽ ഉള്ളത്.\nഇവയുടെ ഉടമസ്ഥർ എത്തിയില്ലെങ്കിൽ റവന്യൂ വകുപ്പ് ഫ്ലാറ്റുകൾ നേരിട്ട് ഒഴിപ്പിക്കും. നിലവിൽ മരട് ഫ്ലാറ്റുകളിൽ നിന്നും 29 കുടുംബങ്ങളാണ് ഒഴിയാനുള്ളത്. യഥാക്രമം ഹോളി ഫെയ്ത് 18, ആൽഫാ 7, ഗോൾഡൻ കായലോരം4എന്നിങ്ങനെയാണ് ഒഴിയാനുള്ള കുടുംബങ്ങളുടെ എണ്ണം. ഫ്‌ളാറ്റുകളിലെ4സമുച്ചയങ്ങളിലായി 50 അപ്പാർട്മെന്റുകൾ ഇപ്പോഴും അടഞ്ഞുകിടക്കുകയാണ്. ഇവയുടെ ഉടമകൾ ആരും അധികൃതരുമായി ബന്ധപ്പെട്ടിട്ടില്ല.\nഇതെല്ലാം തന്നെ വിറ്റുപോയ ഫ്ലാറ്റുകൾ ആണെങ്കിലും കൈവശാവകാശ രേഖകൾ നഗരസഭയിൽ നിന്ന് കൈപറ്റിയിട്ടില്ല. അതുമൂലം രജിസ്ട്രേഷൻ വകുപ്പിൽ നിന്ന് ഉടമസ്ഥരുടെ രേഖകൾ ശേഖരിക്കും. ഈ മാസം എട്ടാം തിയതിക്കകം സാധനങ്ങൾ പൂർണമായും മാറ്റും. അതേപോലെ, ഫ്ലാറ്റുകൾ പൊളിക്കുന്നതിനായി ടെൻഡർ നൽകിയ കമ്പനികളിൽ നിന്ന് യോഗ്യരായവരേയും ഈ ദിവസങ്ങളിൽ തീരുമാനിക്കും.\nTopics: families Maradu Flat Owners


| കടല്‍മാര്‍ഗം ഹജ്: ഇന്ത്യക്ക് സൗദിയുടെ പച്ചക്കൊടി | Mangalam\nTuesday, December 18, 2018 Last Updated2Min 31 Sec ago English Edition\nTuesday 09 Jan 2018 12.16 AM\nകടല്‍മാര്‍ഗം ഹജ്: ഇന്ത്യക്ക് സൗദിയുടെ പച്ചക്കൊടി\nന്യൂഡല്‍ഹി: ഹജ് തീര്‍ഥാടകരെ കടല്‍മാര്‍ഗം ജിദ്ദയിലെത്തിക്കാനുള്ള കേന്ദ്രസര്‍ക്കാര് പദ്ധതിക്കു സൗദി അറേബ്യ പച്ചക്കൊടി കാട്ടി. 23 വര്‍ഷത്തിനുശേഷമാണ് ഇന്ത്യയില്‍നിന്നു കടല്‍മാര്‍ഗമുള്ള ഹജ് തീര്‍ഥാടനം പുനരാരംഭിക്കുന്നത്. ഇതോടെ വിമാനയാത്രയെക്കാള് കുറഞ്ഞ ചെലവില് ഹജ് തീര്‍ഥാടകര്‍ക്കു സൗദിയില് എത്തിച്ചേരാന് സാധിക്കും.\nകേന്ദ്ര ന്യൂനപക്ഷകാര്യമന്ത്രി മുക്‌താര് അബ്ബാസ് നഖ്‌വിയും സൗദിയിലെ ഹജ്/ഉംറ വകുപ്പുമന്ത്രി മുഹമ്മദ് സലെ ബിന് താഹെര് ബെന്റനും തമ്മില് മെക്കയില് നടന്ന കൂടിക്കാഴ്‌ചയിലാണ് ഇതു സംബന്ധിച്ചു ധാരണയിലെത്തിയത്. ഹജ് തീര്‍ഥാടനം സംബന്ധിച്ച വാര്‍ഷിക ഉഭയകക്ഷിക്കരാറില് ഇരുവരും ഒപ്പുവച്ചു. എന്നാല്, കടല്‍മാര്‍ഗമുള്ള ഹജ് തീര്‍ഥാടനം എന്നാരംഭിക്കുമെന്ന കാര്യത്തില് വ്യക്‌തതയുണ്ടായിട്ടില്ല. ഇതു സംബന്ധിച്ച സാങ്കേതികത്വം ഇരുരാജ്യങ്ങളും ചര്‍ച്ചചെയ്‌തശേഷം വരുംവര്‍ഷങ്ങളില് കടല്‍യാത്ര പുനരാരംഭിക്കുമെന്നു നഖ്‌വി അറിയിച്ചു. വിപ്ലവകരവും ദരിദ്രരോട് ആഭിമുഖ്യമുള്ളതും തീര്‍ഥാടകസൗഹൃദപരവുമാണു തീരുമാനമെന്ന് അദ്ദേഹം വിശേഷിപ്പിച്ചു. വ്യോമമാര്‍ഗം ഹജ്‌ജിനു പോകുന്നവര്‍ക്കുള്ള സബ്‌സിഡി 2022 ആകുമ്പോഴേക്ക് അവസാനിപ്പിക്കണമെന്നു സുപ്രീം കോടതി ഉത്തരവിട്ടിരുന്നു. ഈ സാഹചര്യത്തിലാണു ബദല് യാത്രാമാര്‍ഗത്തെക്കുറിച്ചു കേന്ദ്രസര്‍ക്കാര് ആലോചിച്ചത്. കടല്‍മാര്‍ഗം തുറക്കുമ്പോഴും വിമാനക്കൂലി താങ്ങാന് കഴിയുന്നവര്‍ക്കു വ്യോമമാര്‍ഗം ഹജ്‌ജിനു പോകാമെന്നു മന്ത്രാലയവൃത്തങ്ങള് അറിയിച്ചു. നിലവില് 1.70 ലക്ഷമാണ് ഇന്ത്യയുടെ ഹജ് ക്വാട്ട.\nമുംബൈയില്‍നിന്നു കപ്പലില് ജിദ്ദയിലെത്താന് 12-15 ദിവസമാണെടുത്തിരുന്നത്. 1995-ലാണ് ഈ രീതി അവസാനിപ്പിച്ചത്. എന്നാല്, 5,000 പേരെവരെ വഹിക്കാവുന്ന ആധുനിക കപ്പലുകള്‍ക്കു മുംബൈയില്‍നിന്നു ജിദ്ദയിലെത്താന് മൂന്നോ നാലോ ദിവസം മതിയാകും. ഇന്ത്യയില്‍നിന്നുള്ള മുസ്ലിം സ്‌ത്രീകള്‍ക്ക് ആണ്‍തുണ (മെഹ്‌റം) കൂടാതെ ഹജ്‌ജിനു പോകാനും ഇതാദ്യമായി അവസരമൊരുങ്ങുകയാണെന്നു മന്ത്രി നഖ്‌വി പറഞ്ഞു. ഇവര്‍ക്കായി പ്രത്യേക യാത്രാ-താമസസൗകര്യങ്ങളും വനിതാ ഹജ് അസിസ്‌റ്റന്റുമാരും ഉണ്ടാകും. നിലവില് മെഹ്‌റം കൂടാതെ ഹജ്‌ജിനു പോകാന് 1,300 വനിതകള് അപേക്ഷിച്ചിട്ടുണ്ട്. ഇവര്‍ക്കു നറുക്കെടുപ്പു കൂടാതെ നേരിട്ടു ഹജ്‌ജിന് അവസരം ലഭിക്കും.


സംസാര ശേഷിയില്ലാത്ത യുവതിയെ വെച്ച് പെൺവാണിഭം നടത്തിയ രണ്ട് പേർ വയനാട്ടിൽ അറസ്റ്റിൽ |\nവയനാട് മേപ്പാടിയിൽ വാടക വീട് കേന്ദ്രീകരിച്ച് പെൺവാണിഭം നടത്തിയ രണ്ട് പേർ അറസ്റ്റിൽ. മലപ്പുറം സ്വദേശി വിനോദ്, തൃശ്ശൂർ സ്വദേശി ഷൈലജ എന്നിവരാണ് അറസ്റ്റിലായത്. ചൊവ്വാഴ്ച രാത്രി പോലീസ് നടത്തിയ മിന്നൽ പരിശോധനയിലാണ് ഇവർ പിടിയിലായത്.\nപോലീസ് എത്തുമ്പോൾ രണ്ട് സ്ത്രീകളും മൂന്ന് പുരുഷൻമാരുമാണ് വീട്ടിലുണ്ടായിരുന്നത്. പോലീസിനെ കണ്ടതോടെ രണ്ട് പേർ ഓടി രക്ഷപ്പെട്ടു. ഇതിലൊരാൾ വൈത്തിരി സ്വദേശി ഫാസിൽ നിസാമാണെന്ന് വ്യക്തമായിട്ടുണ്ട്. സംഘത്തിൽ നിന്ന് രണ്ടര ലക്ഷം രൂപയും ഒരു കാറും മൂന്ന് മൊബൈൽ ഫോണുകളും ബൈക്കുകളും പോലീസ് കസ്റ്റഡിയിലെടുത്തു\nമൈസൂര് സ്വദേശിയായ 22 കാരിയെ ഉപയോഗിച്ചാണ് ഇവർ പെൺവാണിഭം നടത്തിയിരുന്നത്. ഇവർക്ക് സംസാരശേഷിയില്ല. യുവതിയെ ഷെൽട്ടർ ഹോമിലേക്ക് മാറ്റി. ഫാസിലാണ് യുവതിയെ മൈസൂരിൽ നിന്ന് വയനാട് എത്തിച്ചത്.\n← ജമ്മു ബസ് സ്റ്റാൻഡിൽ സ്‌ഫോടനം; നിരവധി പേർക്ക് പരുക്ക്\nവേനൽച്ചൂട്: വിദ്യാർഥികൾക്ക് സ്‌കൂൾ യൂനിഫോം നിർബന്ധമാക്കരുതെന്ന് ബാലാവകാശ കമ്മീഷൻ →\nസിപിഎമ്മുമായി കേരളത്തിലും സഹകരിക്കാം, പക്ഷേ ആയുധം താഴെ വെക്കണം: മുല്ലപ്പള്ളി


കാളിയാർ സെന്‍റ് റീത്താസ് പള്ളിയിൽ തിരുനാൾ : Deepika.com Nattu Visesham\nകാളിയാർ സെന്‍റ് റീത്താസ് പള്ളിയിൽ തിരുനാൾ\nതൊടുപുഴ: കാളിയാർ സെന്‍റ് റീത്താസ് ഫൊറോന പള്ളിയിൽ വിശുദ്ധ റീത്തായുടേയും വിശുദ്ധ സെബസ്ത്യാനോസിന്‍റെയും തിരുനാൾ 24 വരെ ആഘോഷിക്കുമെന്നു വികാരി ഫാ. ജോൺ ആനിക്കോട്ടിൽ പത്ര സമ്മേളനത്തിൽ അറിയിച്ചു.\nഇന്നു രാവിലെ ആറിന് ദിവ്യകാരുണ്യആരാധന, 6.30നു വിശുദ്ധ കുർബാന, നൊവേന. വൈകുന്നേരം 4.30നു വിശുദ്ധ കുർബാന, സന്ദേശം, നൊവേന- മോണ്. ജോർജ് ഓലിയപ്പുറം, 6.15നു ദിവ്യകാരുണ്യ പ്രദക്ഷിണം - ഫാ. ജോസ് കണ്ടത്തിൽ. നാളെ രാവിലെ ആറിന് ദിവ്യകാരുണ്യആരാധന, 6.30നു വിശുദ്ധ കുർബാന, നൊവേന. 4.30നു കൊടിയേറ്റ്, തിരുസ്വരൂപ പ്രതിഷ്ഠ, ലദീഞ്ഞ്, പൊന്തിഫിക്കൽകുർബാന, സന്ദേശം - മാർ. ജോർജ് പുന്നക്കോട്ടിൽ. 23നു രാവിലെ ആറിനും 7.30നും വിശുദ്ധ കുർബാന, നൊവേന. വൈകുന്നേരം നാലിന് ലദീഞ്ഞ്, നൊവേന.\nവൈകുന്നേരം 4.30നു തിരുനാൾ പാട്ടുകുർബാന - ഫാ. കുര്യാക്കോസ് കച്ചിറമറ്റം, സന്ദേശം- ഫാ. ബെന്നോ പുതിയാപറന്പിൽ. തുടർന്ന് മദർ തെരേസ കപ്പേളയിലേക്ക് പ്രദക്ഷിണം - ഫാ. അഗസ്റ്റിൻ കുന്നപ്പിള്ളിൽ. 24നു രാവിലെ ആറിനും 7.30നും 9.30നും വിശുദ്ധ കുർബാന, നൊവേന. വൈകുന്നേരം നാലിന് ലദീഞ്ഞ്, നൊവേന - റാസ കുർബാന - ഫാ. പോൾ മൈലക്കചാലിൽ. ഫാ. വർക്കി മണ്ഡപത്തിൽ, ഫാ. ജോസഫ് കൂനാനിക്കൽ, ഫാ. ജോസ് ചിരപ്പറന്പിൽ, ഫാ. മാത്യു പുത്തൻകുളം എന്നിവർ സഹകാർമികരാകും. സന്ദേശം- ഫാ. റോയി കണ്ണംചിറ. തുടർന്ന് കാളിയാർ കപ്പേളയിലേക്ക് പ്രദക്ഷിണം - ഫാ. ജേക്കബ് വട്ടപ്പിള്ളിൽ.തുടർന്നു പള്ളിയിൽ വിശുദ്ധ കുർബാനയുടെ ആശിർവാദം .\nമാർച്ച് ഒന്നിന് മരിച്ചവരുടെ ഓർമദിനം. മൂന്നിന് എട്ടാമിടം തിരുനാൾ, രാവിലെ ആറിനും 7.30നും വിശുദ്ധ കുർബാന, നൊവേന. 10നു വിശുദ്ധ കുർബാന, സന്ദേശം - ഫാ. സിറിയക് കോടമുള്ളിൽ, പ്രദക്ഷിണം, 12.30നു വിശുദ്ധ കുർബാനയുടെ ആശിർവാദം എന്നിവയാണ് പരിപാടികൾ. പത്ര സമ്മേളനത്തിൽ കൈക്കാരൻമാരായ ജോസ് പുളിക്കക്കണ്ടത്തിൽ, തങ്കച്ചൻ ഇടിഞ്ഞപുഴയിൽ എന്നിവരും പങ്കെടുത്തു.


സയ്യിദ് മുഷ്താഖ് അലി 20: സീനിയർ മുംബൈയുടെ അരങ്ങേറ്റ മത്സരത്തിൽ അർജുൻ സച്ചിൻ ഒരു വിക്കറ്റ് മാത്രമാണ് നേടിയത്, എന്നാൽ അദ്ദേഹത്തിന്റെ ജോലി പൂർത്തിയായി, പക്ഷേ ...\nHome » sport » സയ്യിദ് മുഷ്താഖ് അലി 20: സീനിയർ മുംബൈയുടെ അരങ്ങേറ്റ മത്സരത്തിൽ അർജുൻ സച്ചിൻ ഒരു വിക്കറ്റ് മാത്രമാണ് നേടിയത്, എന്നാൽ അദ്ദേഹത്തിന്റെ ജോലി പൂർത്തിയായി, പക്ഷേ …\nസയ്യിദ് മുഷ്താഖ് അലി 20: സീനിയർ മുംബൈയുടെ അരങ്ങേറ്റ മത്സരത്തിൽ അർജുൻ സച്ചിൻ ഒരു വിക്കറ്റ് മാത്രമാണ് നേടിയത്, എന്നാൽ അദ്ദേഹത്തിന്റെ ജോലി പൂർത്തിയായി, പക്ഷേ …\nJanuar 16, 202120\nസയ്യിദ് മുഷ്താഖ് അലി ട്രോഫി: അർജുൻ സച്ചിൻ ഫയൽ ഫോട്ടോ\nഇതിഹാസ ഇന്ത്യൻ ബാറ്റ്സ്മാൻ സച്ചിൻ തെഡ്നുൽക്കറുടെ ഏക മകൻ അർജുൻ ടെണ്ടുൽക്കർ (അർജുൻ സച്ചിൻ) വെള്ളിയാഴ്ച മുംബൈ സീനിയർ ടീമിനായി തന്റെ ആദ്യ മത്സരം കളിച്ചു. ആഭ്യന്തര ടി 20 സയ്യിദ് മുഷ്താഖ് അലി ട്രോഫിക്ക് കീഴിൽ അർജുൻ സച്ചിൻ (അരുജുൻ സച്ചിൻ) വെള്ളിയാഴ്ച ഹരിയാനയ്‌ക്കെതിരായ ആദ്യ മത്സരം കളിച്ചു. തുടക്കത്തിൽ സെലക്ടർമാർ ആദ്യം അർജുൻ സച്ചിന് മുംബൈയ്ക്കുള്ള സാധ്യതകൾ നൽകി, അതിനുശേഷം ഇടതുപക്ഷ സീമറെ 22 അംഗ ടീമിൽ ഉൾപ്പെടുത്തി. ഒടുവിൽ വെള്ളിയാഴ്ച സീനിയർ മുംബൈയ്ക്കായി തന്റെ ആദ്യ മത്സരം കളിച്ചു.\n21 കാരനായ അർജുൻ 2018 ൽ മുംബൈ അണ്ടർ 19 ടീമിൽ ഇടംനേടിയെങ്കിലും സീനിയർ ടീമിൽ ചേരാൻ രണ്ട് വർഷം കാത്തിരിക്കേണ്ടി വന്നു. ഈ സമയത്ത് അർജുൻ സമയം പാഴാക്കാതെ ഇംഗ്ലണ്ടിൽ ക്ലബ് ക്രിക്കറ്റ് കളിക്കുന്നത് തുടരുകയും ബ bow ളിംഗിൽ കഠിനമായി പ്രവർത്തിക്കുകയും ചെയ്തു.\nഅർജുൻ സച്ചിന് ആദ്യ വിക്കറ്റ് നേടുന്നതിന്റെ എക്സ്ക്ലൂസീവ് വീഡിയോ ഇതാ !!\nഅരങ്ങേറ്റത്തിൽ വിക്കറ്റ് # SyedMushtaqAliT20#SyedMushtaqAliTrophypic.twitter.com/fyB6rP16qq\n– വിനേഷ് പ്രഭു (@ vlp1994) ജനുവരി 15, 2021\nഹരിയാനയ്‌ക്കെതിരെ ബാന്ദ്ര കുർള കോംപ്ലക്‌സിൽ നടന്ന മത്സരത്തിൽ പവർ പ്ലേയിൽ അർജുൻ പന്തെറിഞ്ഞു. ചേതന്യ ബിഷ്നോയിയുടെ വിക്കറ്റ് നേടാൻ അദ്ദേഹത്തിന് കഴിഞ്ഞു. അർജുൻ മൂന്ന് ഓവർ എറിഞ്ഞു. ഈ സമയത്ത് അദ്ദേഹം വളരെ ചെലവേറിയതാണെന്ന് തെളിയിച്ചു. ഈ ഓവറിൽ അർജുൻ3ഓവറിൽ 34 റൺസിന് ഒരു വിക്കറ്റ് വീഴ്ത്തി. ഈ മത്സരത്തിൽ മുംബൈ 8 വിക്കറ്റിന് പരാജയപ്പെട്ടു. മുംബൈയിലെ ഈ സീസൺ മോശമായതിനാൽ അദ്ദേഹം ക്വാർട്ടർ ഫൈനലിൽ നിന്ന് പുറത്തായി. രണ്ട് ലീഗ് മത്സരങ്ങൾ മുംബൈയിൽ ശേഷിക്കുന്നു. ഈ മത്സരങ്ങളിൽ അവർക്ക് ഭക്ഷണം നൽകുന്നുണ്ടോ ഇല്ലയോ എന്ന് കാണും.\nഇതും വായിക്കുക: ഇത്തവണ ഇഷാന്ത് ശർമ അതിഷി അസ്ഹറുദ്ദീനെ മൈതാനത്ത് നൽകി\nഅടുത്ത മാസം ഫെബ്രുവരിയിൽ നടക്കാനിരിക്കുന്ന ഐപിഎൽ ലേലത്തിൽ പങ്കെടുക്കാനുള്ള യോഗ്യത അർജുൻ സച്ചിൻ നേടിയിട്ടുണ്ട്. ഏത് ടീമാണ് അവ വാങ്ങുന്നതെന്ന് ഇപ്പോൾ കാണാനാകും. അർജുനന് മുംബൈ ഇന്ത്യക്കാരുടെ ഭാഗമാകാൻ സാധ്യതയുണ്ട്, എന്നാൽ ഐ‌പി‌എല്ലിന്റെ ഏത് ടീമിന്റെയും ഭാഗമാകാനും മികച്ച പ്രകടനം നടത്താനും അർജുന് കളിയുടെ എല്ലാ വശങ്ങളിലും പ്രവർത്തിക്കേണ്ടി വരും. അത് ബാറ്റിംഗ്, ബ ling ളിംഗ് അല്ലെങ്കിൽ ഫീൽഡിംഗ് ആകട്ടെ\nവീഡിയോ: കുറച്ച് ദിവസങ്ങൾക്ക് മുമ്പ് വിരാട് കോഹ്‌ലി തന്റെ കരിയറിനെക്കുറിച്ച് ഒരു വലിയ പ്രസംഗം നടത്തി.\nREAD മികച്ച ടി 20 ക്യാപ്റ്റൻ ആരാണ് രോഹിത് അല്ലെങ്കിൽ വിരാട്? ഷോയിൽ ഗ ut തം ഗംഭീറും ആകാശ് ചോപ്രയും ഏറ്റുമുട്ടി\n5 ജി സ്റ്റൈലസ് പിന്തുണയോടെ സാംസങ് ഗാലക്‌സി എസ് 21 അൾട്രാ ലഭ്യമാകും


“ശബരിമലയിൽ പോയാൽ മരണം സംഭവിക്കും”; മഞ്ജുവിന് സംഘപരിവാർ വധഭീഷണി, വീട് വളഞ്ഞ് ആർഎസ്എസ് – Keyboard journal\n“ശബരിമലയിൽ പോയാൽ മരണം സംഭവിക്കും”; മഞ്ജുവിന് സംഘപരിവാർ വധഭീഷണി, വീട് വളഞ്ഞ് ആർഎസ്എസ്\nBy Mrudula Bhavani on November 17, 2018 (updated November 17, 2018)\nശബരിമല സന്ദർശനം നടത്താൻ ശ്രമിച്ച ചാത്തന്നൂർ സ്വദേശി എസ്പി മഞ്ജുവിന‌െ വിടാതെ പിന്തുടർ‍ന്ന് സംഘപരിവാർ. ശബരിമലയിൽ പോയാൽ മരണം സംഭവിക്കും എന്നാണ് മഞ്ജുവിനോട് പ്രദേശവാസിയായ സംഘപരിവാർ പ്രവർത്തകൻ ഭീഷണിപ്പെടുത്തിയത്.\n“ശബരിമലയിൽ ഇനിയും പോയാൽ കൊല്ലും എന്ന് തന്നെയാണ് ഈ ‘മരണം സംഭവിക്കും’ എന്ന് പറയുന്നത്. അവരല്ലാതെ പിന്നെ അയ്യപ്പൻ എന്നെ കൊല്ലില്ലല്ലോ”. മഞ്ജു ചോദിക്കുന്നു.\nഅയ്യപ്പഭക്തയും കേരള ദളിത് ഫെഡറേഷന് മഹിളാ സംഘടനയുടെ സംസ്ഥാന ജനറൽ സെക്രട്ടറിയുമായ മഞ്ജുവിന് നൽകിയിരുന്ന പൊലീസ് സുരക്ഷ ഇപ്പോഴില്ല.\nപൊലീസ് സുരക്ഷ ശക്തമായിരുന്നപ്പോഴും മഞ്ജുവിന്‍റെ വീടിന് ചുറ്റുമുള്ള റോഡുകളിൽ ആർഎസ്എസ് പ്രവർത്തകർ വളഞ്ഞിരുന്നു. പൊലീസ് സുരക്ഷ ഇപ്പോഴും അവിടെയുണ്ടോ എന്നറിയാൻ ഒാട്ടോയിലും ബെെക്കിലുമായി ആളുകൾ വീടിന് ചുറ്റും വരികയും പോകുകയും ചെയ്തിരുന്നു.\n“ഇപ്പോൾ തന്നെ എന്‍റെ വീടിന് നാല് വശവും ആളുകളുണ്ട്. അവർക്കിപ്പോഴും ഞാൻ ശബരിമലയ്ക്ക് പോകുമോ എന്ന് പേടി ഉണ്ട്. അയൽക്കാരനായ സംഘപരിവാറുകാരൻ ഇന്നലെ എന്നോട് ചോദിച്ചു ശബരിമലയിൽ വീണ്ടും പോയി എന്ന് കേട്ടല്ലോ. ഞാൻ പറഞ്ഞു ഞാൻ പോയിട്ടില്ലെന്ന്. അപ്പോൾ പറഞ്‍ഞു പോകല്ലേ അവിടെ പോയാൽ മരണം സംഭവിക്കും എന്ന്. വീട് ആക്രമിച്ച സംഭവത്തിൽ കേസ് എടുത്തിരുന്നു. അതിൽ ചിലരെ അറസ്റ്റ് ചെയ്തിരുന്നു. പക്ഷേ കേസിൽ വീട് അതിക്രമിച്ച് കയറിയെന്ന വകുപ്പ് ചേർത്തിട്ടില്ലായിരുന്നു. പൊലീസ് വന്നപ്പോൾ അമ്മയുടെ മൊഴിയാണ് എടുത്തത്. അമ്മയുടെ വീട്ടിൽ പോയിട്ടാണല്ലോ മൊഴി എടുത്തത്. എന്‍റെ വീട്ടിൽ അവർ അകത്ത് അതിക്രമിച്ചു കയറിയ കാര്യം മൊഴിയിൽ ഇല്ലായിരുന്നു. ഞാൻ ശബരിമലയിൽ ആയിരുന്നല്ലോ. അത് കൊണ്ട് അവർ അകത്ത് കയറി എന്ന് വന്നിട്ടില്ല. ട്രെസ്പാസ് ചെയ്ത കാര്യം ഉൾപ്പെടുത്താൻ ഞാൻ പരാതി കൊടുത്തിട്ടുണ്ട്. മഞ്ജു പറയുന്നു.\nശബരിമലയിൽ പോയ വാർത്തയറിഞ്ഞ ഉടൻ തന്നെ സംഘപരിവാർ മഞ്ജുവിന്‍റെ വീട് ആക്രമിക്കുകയും വീട്ടുപകരണങ്ങൾ തകർക്കുകയും വളർത്തുനായയെ കൊല്ലുകയും ചെയ്തിരുന്നു. വീട് വിട്ട് എങ്ങോട്ടും പോകാൻ കഴിയാത്ത അവസ്ഥയിലായിരുന്നു മഞ്ജു. ബെെക്കിൽ യാത്ര ചെയ്യുമ്പോൾ ഇരുവശത്തുമായി ഹിന്ദുത്വ വർഗീയവാദികൾ ബെെക്കിൽ പിന്തുടർന്നിരുന്നു. പ്രതിഷേധമെന്ന നിലയിൽ മഞ്ജു ചാത്തന്നൂരിലെ നാമജപ പന്തലിന് മുന്നിൽ പോയി നിൽക്കുകയും ചെയ്തിട്ടുണ്ട്. പ്രദേശവാസികളായ ദളിതരുടെ പൂർണപിന്തുണ മഞ്ജുവിനുണ്ട്.\nCategory: KERALA, NEWS | Tags: dear, rss, Sabarimala, Sabarimala Women Entry, sp manju | Comments: 0\nPrevious post: നടൻ കെ.ടി.സി അബ്ദുള്ള അന്തരിച്ചു\nNext post: തെലുഗു കവി വരവര റാവുവിനെ പൂനെ പൊലീസ് അറസ്റ്റ് ചെയ്തു


ചെറുവിരൽ - നല്ലെഴുത്ത്\nHome LiyaGeorge Malayalam ShortStory ചെറുവിരൽ\nകോളേജിൽ നിന്നു ഇറങ്ങുമ്പോൾ സമയം 5:05 ഓടിക്കിതച്ചു സ്റ്റോപ്പ് എത്തുമ്പോഴേക്കും ബസ് വരും സ്ഥിരം യാത്രക്കാരിയായത് കൊണ്ട് നിർത്താൻ പാടില്ലെങ്കിലും വഴിയിൽ വച്ചു നിർത്തി തരും. കണ്ടക്ടർ ക്കും ഡ്രൈവർക്കും ഇടക്കൊക്കെ പരാതിയുണ്ടതിൽ,5മിനിറ്റു കൊണ്ട് ഞാൻ നടന്നെത്തുമ്പോളേക്കും ബസ് എത്തും. അവരുടെ പേരോ വീടോ എനിക്കറിയില്ല എങ്കിലും കാണുമ്പോൾ ചിരിക്കും. ഇടക്കവരിൽ ആരെങ്കിലും മാറിയാലും പുതിയ ഡ്രൈവറോട് നിർത്താൻ പറയാറുമുണ്ട് ക്ലീനറും കണ്ടക്ടറും.\nചാവക്കാട് കുന്നംകുളം വഴി പോകുന്ന നഹാസ് ലിമിറ്റഡ് സ്റ്റോപ്പാണ്.പേര് മാറിയിട്ടുണ്ടോ എന്നറിയില്ല ഇപ്പോൾ. എത്ര തിരക്കുണ്ടെങ്കിലും സീറ്റ് കിട്ടും ഇല്ലെങ്കിൽ എങ്ങനേലും ഗ്യാപ് ഉണ്ടാക്കി പറയും ആ നല്ല ചേട്ടൻമാര് .ഇല്ലെങ്കിൽ ഗീർ ബോക്സിൻമേൽ ഇരുന്നോളാൻ പറയും. അതിനെന്നെ മത്സരമാണ്. കുന്നംകുളം ആകുമ്പോഴേക്കും എനിക്കിഷ്ടപ്പെട്ട വിൻഡോ സീറ്റ് ഉം കിട്ടും ,അവിടെ അധിക നേരം സ്റ്റാൻഡിൽ ഇടുകയുമില്ല അത് തന്നെയാണ് ആശ്വാസവും, സമയവും ലാഭം.ഇ റൂട്ടിൽ മറ്റു ബസ് കളിലാണെങ്കിൽ മാറിക്കേറേണ്ടത് ഇതിലാണെങ്കിൽ ഒഴിവാക്കാം.പിന്നെ ബാക്കി റൂട്ടുകളിൽ സ്റ്റാൻഡിൽ നിന്നെടുക്കുന്ന ബസ്കൾ സൂചികുത്താൻ ഇടം കിട്ടില്ല. ഇ തിരക്കിൽ ഒരു സേഫ്റ്റിക്കു സൂചിയെങ്കിലും കുത്താൻ ഇടം നമ്മള് കണ്ടുപിടിക്കണ്ടേ. അങ്ങനെ തൃശൂരെത്തി അടുത്ത ബസ് മാറിക്കേറി വീടത്തുമ്പോ മണി7കഴിയും. അമ്മക്ക് ആ സമയം കഴിഞ്ഞാൽ പിന്നെ ആധി കേറും. അതോണ്ടെന്നേ ഇതിൽ കേറി കൂടാൻ ഞാൻ എന്നും ശ്രമിക്കും.\nഅങ്ങനെ ഒരു ശനിയാഴ്ച പിറ്റേ ദിവസത്തെ അവധിയും സ്വപ്നം കണ്ടു ബസിൽ കേറി. സീറ്റില്ല കുറച്ചു നേരം ഡ്രൈവറുടെ പുറകിലായി കമ്പിയിൽ പിടിച്ചു നിന്നു.2സ്റ്റോപ്പ് കഴിഞ്ഞപ്പോഴേക്കും, മോളെ സീറ്റുണ്ട് ഏകദേശം 50 വയസ്സ് പ്രായമുള്ള അച്ചച്ചനാണ് ക്ലീനർ സ്ഥിരം കാണാറുള്ള മനുഷ്യൻ നോക്കുമ്പോൾ സ്ത്രീകളുടെ സീറ്റ് അവസാനിക്കരായിടത് ഇടതു മാറി വലതു ഭാഗത്തു ഒരമ്മയും2കുട്ടികളും. ഒരു കുഞ് മടിയിലും4വയസ്സ് പ്രായം വരുന്ന കുഞ് സീറ്റിലും.കുട്ടികളുണ്ടല്ലോ നേരം പോണതറിയില്ല എന്നും ഹെഡ്സെറ്റ് ഉം ചെവിയിൽ തിരുകി ഉറങ്ങാറാണ് പതിവ് ഒരു കണക്കെ ഓരോ സീറ്റിന്റെ കമ്പിയിലും പിടിച്ചു ആ സീറ്റിനടുത്തെത്തി .\nമോൾടെ പേരെന്താ? ഒരു കുട്ടി കുറുമ്പിയെ കണ്ടപ്പോഴേ എനിക്ക് ഇഷ്ടപ്പെട്ടു. അവൾ ഒന്നും മിണ്ടിയില്ല കുഞ്ഞനിയനുമായി കളിയിലാണ്. ആന്റിടെ മടിയിൽ കേറി ഇരുന്നോ. അവളുടെ അമ്മയുടെ നിർദേശം അവൾക്കൊട്ടും ഇഷ്ടപ്പെട്ടില്ല. പിന്നെ\nസീറ്റിലിരുന്ന കവർ എടുത്തു താഴേക്കു വെക്കാനൊരുങ്ങിയപോ അത് വേണ്ടെന്നു പറഞ്ഞ്ു ഞാനതെടുത് മടിയിൽ വച്ചു കൂടെ എന്റെ ഹാൻഡ് ബാഗും.\nമോൾക്ക് മടിയിലിരിക്കേണ്ട സീറ്റിൽ തന്നെ ഇരിക്കണമെന്ന വാശിയും. എന്നാ അങ്ങനെ ആക്ടേന്നു കരുതി ഞങ്ങൾടെ നടുക്ക് അവളെ ഇരുത്തി. സ്ഥലം അത്ര പോരാ, ബസിലും തിരക്ക് കൂടി വന്നു. അവളെന്നോട് ഇണങ്ങാത്തതു കൊണ്ടു പിന്നെ സംസാരം ഒന്നും ഉണ്ടായില്ല. അവൾടെ സീറ്റ് തട്ടിയെടുത്ത ആളെന്ന നിലക്കാ നോട്ടം തന്നെ. ഞാൻ അവരുടെ കളിയും ചിരിയും കണ്ടിരുന്നു. ഇടക്ക് കുഞ് കൊച്ചിന്റെ കൈയിലിരുന്ന കിൻഡർ ജോയ് താഴെ വീണു2പേരും കൂടെ കരച്ചിലായി കൊച്ചിനെ മടിയിൽ വച്ചു ചേച്ചിക്ക് അതെന്തായാലും എടുക്കാൻ പറ്റില്ല. അടുത്ത ബ്രേക്കിന് ചിലപ്പോൾ ഡ്രൈവർ ടെ കാലിന്റടിയിലാകും അതെത്താ . പിന്നെ പൊടി പോലും കിട്ടില്ല എന്നാൽ പിന്നെ ഞാനെ ശരണം. അവരെ ആശ്വസിപ്പിച്ചു എടുത്തു തരാമെന്നു പറഞ്ഞ്ു താഴേക്കു കുമ്പിടുമ്പോഴാണ് ആരോ എന്റെ ഇടതു കൈയിൽ തൊടും പോലെ. ഇ തിരക്കിൽ മുട്ടിയും തട്ടിയും ഇരിക്കുമ്പോൾ തൊടാനാണോ പാട്. ഇനീപ്പോ തോന്നലാണോ.\nഅതെടുത്തു കൊടുത്തു ഞാൻ വീണ്ടും അറിയാത്ത പോലെ ഇരുന്നു. കിൻഡർ ജോയ് കിട്ടിയതോടെ2ഉം വീണവായന നിർത്തി. എന്തായാലും നല്ല പേര്! എന്റെ കൊച്ചിലൊക്കെ അമ്മ ഞങ്ങൾ3എണ്ണത്തിനേം കൊണ്ട് അമ്മ വീട്ടിൽ പോയിരുന്നതാണ് എന്റെ ഓർമയിലെ ദീർഘ ദൂര യാത്രകൾ. അത് കൊണ്ടു തന്നെ അതൊരു ഹരമായിരുന്നു കണിമംഗലം തൊട്ടു ഏനാമാവ് വരെ2ബസ് മാറിക്കേറി പോവാൻ എന്ത് രസമായിരുന്നു. പക്ഷെ അമ്മേടെ ബുദ്ധിമുട്ട് ഇപ്പോഴാ മനസിലാകുന്നെ. അന്ന് ബസിൽ കപ്പലണ്ടി മിട്ടായും ഇഞ്ചി മിട്ടായും ജീരക മിട്ടായുമൊക്കെ ട്രെയിൽ വച്ചു ഓരോ ബസിലും കേറി ഇറങ്ങുന്ന ചേട്ടന്മാർ വരും.\nനമ്മടെ ജോയ് ഒക്കെ അവർക്ക് കച്ചോടം ഉണ്ടാക്കി കൊടുക്കാനായിരുന്നു. എന്തോ അതൊന്നും നമ്മടെ അമ്മക്ക് മനസിലാകില്ല. പിന്നെ ശക്തൻ മാർകറ്റിനടുത് അപ്പച്ചന് കുഞ് പെട്ടിക്കടയും ഉണ്ടായിരുന്നു. ഞങ്ങൾ ചെന്ന അപ്പച്ചന് ഉണ്ടാകുന്ന നഷ്ടം മാത്രേ അമ്മ നോക്കിയിട്ടുണ്ടാകുള്ളൂ. കട പോയിട്ടു വര്ഷങ്ങളായി എങ്കിലും അവടെത്തുമ്പോ വല്ലാത്തൊരു ദാഹം വരും3ആൾക്കും. ആ ദാഹം ശമിപ്പിക്കാൻ അപ്പച്ചൻ എത്തും മുൻപ് അമ്മേടെ വക നല്ല സ്കൂറാണി കിട്ടും. ഒന്നാന്തരം പിച്ചു. എങ്കിലും തിരക്കിനിടയിൽ നിന്നു അപ്പച്ചൻ വന്നു എല്ലാർക്കും വല്ല ജ്യൂസ് ഓ ഫ്രൂട്ടി യോ ജീരക സോഡയോ സർബത്തോ ഒക്കെ വാങ്ങി തരും .3 ആൾടേം ഇഷ്ടം3തരം ആണ്.\nഇ പഴയ ഓര്മകളിലൊക്കെ നീരാടി വരുമ്പോൾ എന്നെ ആ ചെറുവിരലുകൾ കൊണ്ടു തൊട്ടു നോക്കി സ്ഥലകാല കാല ബോധത്തിലേക്ക് തിരിച്ചു വിളിച്ചു അയാൾ . ഇടം കണ്ണിട്ട് ഞാൻ നോക്കി ഇ മനുഷ്യൻ ഇതെന്തു കണ്ടിട്ടാണ്.എന്റെ തൊട്ടു ഒരു കമ്പിയിൽ ചാരി മുകളിലെ കമ്പിയിൽ വലതു കൈ കൊണ്ട് പിടിച്ചാണ് നിൽപ് ഇടതു കൈയിൽ ഒരു കറുത്ത ചതുരൻ ബാഗ് അത് കൈയിൽ പിടിച്ചു ഇ ചെറുവിരൽ മാത്രം അയാൾ ഉയർത്തി നിർത്തിയേക്കുന്നു സംശയം ഇപ്പോളും ബാക്കി ആണ്. എല്ലാരും തട്ടിയും മുട്ടിയും യാത്ര തുടർന്നു. ഭൂരിഭാഗവും ആണുങ്ങൾ, ഫ്രണ്ടിൽ കുറച്ചു പെണ്ണുങ്ങൾ ഞാൻ നോക്കിയിട്ടും ഒന്നുമറിയാത്ത പോലെ അയാൾ നില്കുന്നു .\nഅവതാരം സിനിമയിൽ ഷാജോണിന്റെ ക്യാര ക്ടറിനെ പെട്ടെന്ന് ഓർമ വന്നു. അതയാളുടെ മാനറിസമാണോ ഞാൻ കാരണം ബഹളം വച്ചാൽ അയാൾക്കിനി വല്ല നാണക്കേടും ആകുമോ. നിരപരാധി ആണെങ്കിലോ ഇത്രേം തിരക്കിനിടയിൽ പിന്നെ ഈ വിരൽ മാത്രം അനക്കാൻ അയാൾക്ക് പ്രാന്താണോ. ഇനി ഞാൻ പ്രതികരിച്ചാൽ തന്നെ , എന്റെ ഭാവി കല്യാണം പോലും കഴിഞ്ഞിട്ടില്ല ആരും കൂടെ നിന്നില്ലെങ്കിൽ,ഒരു കൂട്ടുകാരിയുടെ സമാന അനുഭവം ഓർത്തു.\nഞാൻ ഇ ഓർമകളിൽ നീരാടുമ്പോഴേക്കും അദ്ദേഹം വീണ്ടും തൊട്ടുണർത്തി. ഇത്തവണ ഉറപ്പിച്ചു മാനറിസവും മണ്ണാം കട്ടയും അല്ല. നല്ല മരുന്ന് കിട്ടാത്തതിന്റെ സൂക്കേട് തന്നെ. വാട്ട് വിൽ ഐ ടു? ഉണരൂ ലിയേ ഉണരൂ !\nഉൾവിളിയിൽ തുടക്കത്തിൽ പറഞ്ഞ സേഫ്റ്റി സൂചി ചുരിദാറിൽ നിന്നു ഊരിയെടുത്തിട്ടു കാര്യമില്ല. അത് എന്റെ കൈയിൽ കിട്ടുമ്പോഴേക്കും അവനു കാര്യം പിടികിട്ടും അച്ഛന്റെ പ്രായമുണ്ട് ദുഷ്ടൻ. അയാളുടെ എവിടെ കുത്തണം? അതിനു സൂജിയല്ലലോ ആയുധം. നിൽപ് അനുസരിച്ചു പാന്റ്സിട്ടിരിക്കുന്ന അയാളുടെ എവിടെ കൊള്ളുമെന്നറിയില്ല. മർമ്മം നോക്കി ഒരിടി കൊടുക്കാം. യ്യേ ആജാനബാഹുവായ ആ മനുഷ്യന്റെ മേത്തു തൊട്ടാൽ...\n2 ഉം കല്പിച്ചു പഴ്സ് എടുത്തു. ഏതോ അദൃശ്യ ശക്തി ചെയ്യിപ്പിച്ചു എന്നതാണ് ശരി. അതെന്റെ അമ്മയുടെ പ്രാർത്ഥന തന്നെ. പഴ്സിൽ എപ്പോഴോ സൂക്ഷിച്ച ബ്ലേഡ് പുറത്തേക്കെടുത്തു. അതിന്റെ വില എനിക്ക് അന്നാണ് മനസിലായത്. എന്തിനാ അത് എടുത്തു വച്ചത് ഓർക്കുന്നില്ല. ഐപിസി 96,97 സെല്ഫ് ഡിഫൻസ് പ്രതിരോധിക്കാന് വകുപ്പുണ്ട് . ഒരാളെ ജീവനു ഭീഷണിയായാൽ തിരിച്ചും എന്തും ചെയാം.എന്ത് കൊണ്ടെനിക്ക് ആയിക്കൂടാ. ഇനിയയാളുടെ ആവശ്യം ഇല്ലാത്ത എവിടേലും കൊണ്ട് ബ്ലേഡ് ചോര പ്രളയം ആയാൽ 23 ഫീമെയിൽ തൃശൂർ ആയി മാറുമോ ഞാൻ.\nവകുപ്പുകൾ കൃത്യമായി അറിയില്ല വക്കീലാകാൻ മോഹിച്ചിട്ടുണ്ട് പണ്ട്, അന്നെ ഈ ഓർമക്കുറവ് അറിയാവുന്നത് കൊണ്ട് ഉപേക്ഷിച്ചതാ. ഫോണിൽ ആനന്ദേട്ടന്റെ നമ്പർ ഉണ്ട് കസിന്റെ ഹസ്ബന്റ് ആളൊരു ലീഡിങ് അഡ്വക്കേറ്റ് ആണ്. എന്നെങ്കിലും ഇനി കൃത്യമായി വകുപ്പുകൾ ചോദിച്ചറിയണം\nഅല്ലെങ്കിലെ അഹങ്കാരി, തന്റേടി ഇതൊക്കെ നിഷ്കളങ്കയായ എനിക്ക് ശത്രുക്കൾ ചാർത്തി തന്നിട്ടുണ്ട്.\nഅരെ വാഹ് എന്റെ ബ്ലേഡ് കടലാസിന് പുറത്തേക്കു എത്തുമ്പോഴേക്കും ചേട്ടായി ജീവനും കൊണ്ടോടി. പോകുന്ന വഴിക്കു എല്ലാർക്കും നല്ല ചവിട്ടും കൊടുത്തു. ആൾക്കാര് ഉച്ചത്തിൽ പ്രാകുന്നുണ്ട്. ടിക്കെറ്റ് എടുത്ത സ്റ്റോപ്പിന് മുൻപേ അയാൾ ഇറങ്ങി. കറക്ട് ടൈം ഇൽ അടുത്ത സ്റ്റോപ്പ് ആയത്, സ്റ്റാന്റിനോട് ചേർന്നുള്ള സ്റ്റോപ്പ് ആയത് കൊണ്ട് തിരക്കിൽ അയാളെവിടെയോ മറഞ്ഞു.\nകണ്ടക്ടർ ഓളിയിട്ടു പറയുന്നു ബാക്കി വാങ്ങി പോകാൻ അയാൾ അറിഞിട്ടില്ല എന്തിനേറെ എന്റടുത്തിരുന്ന ആ ചേച്ചി പോലും... അവൻ വേടിക്കില്ല മോനെ, നിനക്കിരിക്കട്ടെ ആ കാപ്പി കാശ് ബാക്കിലേക്ക് നോക്കി2അപൂപ്പൻമാര്.\nഅല്ല പിന്നെ കുറേനേരായി തുടങ്ങിയിട്ട്. ഏതറ്റം വരെ പോകുന്നു നോക്കായിരുന്നു. നന്നായി മോളെ പെണ്കുട്ടികളായ ഇങ്ങനെ വേണം.\nഅഭിമാനത്തേക്കാളേറെ അപമാനം തോന്നി. പെരട്ട കിളവാ എന്റെ സ്ഥാനത്തു പാവം വേറെ വല്ലവരുമാണെങ്കിൽ, താനും അത് കണ്ടു ആസ്വദിച്ചെനേലെ ചെറുവിരലിൽ നിന്നു മറ്റുവിരലുകളാൽ അയാൾ അവളെ....\nഅതെ സ്റ്റോപ്പിൽ, കൂടെ ഇരുന്ന ചേച്ചി ഇറങ്ങാൻ എണീറ്റത് കൊണ്ടു മൂത്ത കൊച്ചിനെയും അവരുടെ കവർ ഉം ബാക്ക് ഡോർ വരെ ആക്കി കൊടുത്തു. അടുത്ത സ്റ്റോപ്പിൽ നിന്നു കയറിയവരും കണ്ടക്ടറും ഓടി വന്നു. കാര്യം വിശദീകരിച്ചത് ലെ അപ്പൂപ്പനാണ് . തിരിച്ചു വരുമ്പോഴേക്കും ഏതോ മത്സരാർത്ഥി ലോക സഭ സീറ്റു പോലെ എന്റെ സീറ്റു കയ്യടക്കി. സാരല്യ ലെ.\nചേച്ചി.... ഇവിടിരുന്നോ ഞാൻ അടുത്ത സ്റ്റോപ്പിൽ ഇറങ്ങും.\nഞാനൊന്നു നോക്കി. അടുത്ത സീറ്റിൽ അവന്റെ കൂട്ടുകാരാനിരിപ്പുണ്ട്. ട്രാൻസ്‌ജൻഡർ ആണ് (ക്ഷമിക്കണം ഇത്തരം വാക്ക് ബുദ്ധിമുട്ടുണ്ടാക്കിയെങ്കിൽ )\nപേടിക്കണ്ട അവനൊന്നും ചെയ്യില്ല.\nവിനയത്തോടെ ചിരിച്ചു കൊണ്ട് അവൻ എഴുന്നേറ്റു.\nഎങ്ങനെ പോയാലും ഒരു5വയസ്സ് കൂടുതലുണ്ട് എന്നെക്കാളും. എന്നിട്ട അവനെന്നെ, ദേഷ്യം വന്നെങ്കിലും സീറ്റ് തന്നതല്ലേ പക്ഷെ, അവനോടു ഒന്നും പറയാതെ വിടാൻ പറ്റുമോ\nഎല്ലാരും ഒരേ പോലെ ചീത്തയല്ലലോ അതിനു ,\nഅവനും നോക്കി.. . ബസ്സിലുള്ള എല്ലാരും നോക്കി. ..\nപിന്നെ കെ എസ് ആർ ടി ബസിലും,ലോങ്ങ് റൂട്ടിലും ഫ്ലൈറ്റിലും തുടങ്ങി എവിടെയും അപരിചതർക്ക് ഒരുമിച്ചിരിക്കാമെങ്കിൽ , കുന്നംകുളം തൊട്ടു തൃശൂർ വരേ എനിക്കിയാൾക്കൊപ്പം ഇരിക്കാട്ടാ...യാതൊരു മടിയും ഇല്ല.\nപിന്നെ ആരെങ്കിലും എന്നെ നോക്കിയോ എന്നറിയില്ല. കാരണം എന്റെ സഹയാത്രികന്റെ പുഞ്ചിരിയിൽ ഞാൻ നിർവൃതിയിലാണ്ടു\nBy: Liya George


ഇനിയും ന്യായീകരിച്ചാല് നിങ്ങള്‍ക്കെതിരേയും കേസെടുക്കും ; പണപ്പിരിവിനെ ന്യായീകരിച്ചയാളെ ചീത്ത വിളിച്ച് മന്ത്രി സുധാകരന്\nആലപ്പുഴയില് സംഭവം നടന്ന ദുരിതാശ്വാസ ക്യാമ്പിന് മുന്നില്‍വച്ച് മാധ്യമങ്ങളെ കാണുകയായിരുന്നു ജി സുധാകരന്\nചേര്‍ത്തലയിലെ ദുരിതാശ്വാസ ക്യാമ്പില് പണപ്പിരിവ് നടത്തിയ സിപിഎം ലോക്കല് കമ്മിറ്റി മെമ്പര് ഓമനക്കുട്ടനെ രൂക്ഷഭാഷയില് വിമര്‍ശിച്ച് മന്ത്രി ജി സുധാകരന്. ഓമനക്കുട്ടന്റെ പ്രവൃത്തി പാര്‍ട്ടിക്കും സര്‍ക്കാരിനും വിരുദ്ധമാണെന്നും ഇക്കാര്യത്തില് പാര്‍ട്ടി പാര്‍ട്ടിയുടെ തീരുമാനം എടുക്കുമെന്നും, നിയമപ്രകാരം സര്‍ക്കാര് ഇക്കാര്യം പരിശോധിക്കുമെന്നും അദ്ദേഹം പറഞ്ഞു. സ്ഥലത്തെ വില്ലേജ് ഓഫീസര് തന്റെ ഒരാവശ്യത്തിനായി പോയപ്പോള്, അവിടെയുണ്ടായിരുന്ന മറ്റ് രണ്ട് ഉദ്യോഗസ്ഥര് സ്ഥലം വിട്ടു പോയതിനെ പറ്റി ജില്ലാ കളക്ടര് അന്വേഷിക്കുമെന്നും മന്ത്രി അറിയിച്ചു. ആലപ്പുഴയില് സംഭവം നടന്ന ദുരിതാശ്വാസ ക്യാമ്പിന് മുന്നില്‍വച്ച് മാധ്യമങ്ങളെ കാണുകയായിരുന്നു ജി സുധാകരന്.\nഅതേസമയം മന്ത്രിയുടെ സമീപത്തുണ്ടായിരുന്ന ഒരാള്, തങ്ങള്‍ക്കിതില് പരാതിയില്ലെന്ന് പറഞ്ഞപ്പോള്, നിങ്ങളുടെ പേരിലും കേസെടുക്കേണ്ടതും എഫ് ഐ ആര് രജിസ്റ്റര് ചെയ്യേണ്ടതാണെന്നും മന്ത്രി പ്രതികരിച്ചു. ഓമനക്കുട്ടനല്ല യഥാര്‍ത്ഥ കുറ്റവാളിയെന്നും അത് നിങ്ങളാണെന്നും പ്രളയ ദുരന്ത നിവാരണ നിയമപ്രകാരം കേസെടുക്കാന് വകുപ്പുണ്ടെന്നും മന്ത്രി പൊട്ടിത്തെറിച്ചു. 'പാര്‍ട്ടിയെ അപമാനിച്ചയാളെ നിങ്ങള് വീണ്ടും ന്യായീകരിക്കുകയാണ്. പാര്‍ട്ടിയെ അപമാനിച്ചാല് നിങ്ങള്‍ക്ക് വിഷമമില്ലേ? നിങ്ങള് ഇതിനെ ന്യായീകരിക്കുകയല്ലേ? മിണ്ടാതെ അവിടെ ഇരുന്നോ. നിങ്ങടെയൊരു വാദം!' മന്ത്രി പറഞ്ഞവസാനിപ്പിച്ചു.അതേസമയം ഓമനക്കുട്ടനെ പാര്‍ട്ടിയില് നിന്നും സിപിഎം സസ്‌പെന്‍ഡ് ചെയ്തിട്ടുണ്ട്. ഇയാള് പാര്‍ട്ടിയുടെ കുറുപ്പിന്‍കുളങ്ങര ലോക്കല് കമ്മിറ്റി അംഗമായിരുന്നു. ഓമനക്കുട്ടന് ക്യാമ്പില് പിരിവ് നടത്തുന്നതിന്റെ ദൃശ്യങ്ങള് പുറത്ത് വന്നിട്ടുണ്ട്. സിവില് സപ്ലൈസ് ഡിപ്പോയില് നിന്നും ഭക്ഷ്യസാധനങ്ങള് ക്യാമ്പിലേക്ക് എത്തിക്കുന്നതിന്റെ വാഹന വാടകയായാണ് ഇയാള് പണം പിരിച്ചതെന്നും ആരോപണമുണ്ട്.


എം.പി എന്നത് ഒരു വ്യക്തിക്ക് ചാര്‍ത്തുന്ന കീര്‍ത്തി മുദ്രയല്ല; വയനാടിന് വേണ്ടിയിരുന്നത് ദുരന്തഭൂമിയില് എല്ലാം നഷ്ടപ്പെട്ടവര്‍ക്ക് കൈത്താങ്ങായി ഒപ്പം.. രാഹുല് ഗാന്ധിയുടെ അസാന്നിധ്യത്തെക്കുറിച്ച് മുതിര്‍ന്ന മാധ്യമ പ്രവര്‍ത്തകന് കെ.വി.എസ് ഹരിദാസ് | Rahul Gandhi|KVS article|kerala floods\nAug 10, 2019, 11:26 pm IST\nകേരളം പേമാരിയും ഉരുൾപൊട്ടലും കൊണ്ട് ഭയാനക സ്ഥിതിയിലായിരിക്കുന്നു.. സംസ്ഥാനത്തിന്റെ ഏതാണ്ട് 90 ശതമാനം പ്രദേശവും റെഡ് അലെർട്ടിൽ. 1100 ലേറെ ദുരിതാശ്വാസ ക്യാമ്പുകൾ, അതിൽ ഒരു ലക്ഷത്തിലേറെ പേരും. മരിച്ചവരുടെ എണ്ണത്തിന് ഇനിയും വ്യക്തതയില്ല. ഉരുൾപൊട്ടലിൽ ഒരു വലിയ ഭൂപ്രദേശം മുഴുവൻ മണ്ണിനടിയിലാണ്, പലയിടത്തും . അവിടെ അതിനടിയിൽപെട്ടത് എത്രപേരാണ് എന്ന് ആർക്കും ഒരു ധാരണയുമില്ല എന്നതാണ് വസ്തുത. ആരെയും കുറ്റപ്പെടുത്താൻ കഴിയില്ല. എല്ലാവരും അവരവരുടെ നിലക്ക് സേവനത്തിൽ വ്യാപൃ തരാണ്. സൈന്യമുണ്ട്, നാവികസേനയും എത്തുന്നുണ്ട്; ദ്രുത കർമ്മ സേന, ദുരന്ത നിവാരണസേന, പോലീസ് ഉണ്ട്, ഫയർ ഫോഴ്‌സ്, റവന്യു , തദ്ദേശ സ്വയംഭരണ സ്ഥാപനങ്ങൾ വിവിധ സർക്കാർ വകുപ്പുകൾ എന്നിവയുടെയൊക്കെ ജീവനക്കാർ …… ജനപ്രതിനിധികൾ, നാട്ടുകാർ, പൊതു പ്രവർത്തകർ, ‘സേവാഭാരതി’ പോലുള്ള സന്നദ്ധ സേവന സംഘടനകൾ ഒക്കെയും രാപകലില്ലാതെ അദ്ധ്വാനിക്കുന്നു. കടലോരങ്ങളിൽ നിന്ന് മത്സ്യ ബന്ധനമൊക്കെ നിർത്തി ആ കടലിന്റെ മക്കളും എത്തിയിട്ടുണ്ട്. അത്രക്ക് ഭീകരമാണ് സാഹചര്യം…….. എന്നാൽ അതിനിടയിൽ ഒരാളെ മാത്രം ജനങ്ങൾ ശ്രദ്ധിച്ചു, തന്റെ അസാന്നിധ്യം കൊണ്ട് ശ്രദ്ധ പിടിച്ചുപറ്റിയയാൾ …. വയനാട് നിന്നുള്ള ലോകസഭാംഗം രാഹുൽ ഗാന്ധി. വയനാട് മണ്ഡലത്തിലാണ് യഥാർഥത്തിൽ ദുരിതം പെയ്തിറങ്ങിയത് എന്നത് കൂടി ഓർമ്മിക്കുക.\nഇതുപോലെ ഒരു അവസ്ഥ കേരളം മുൻപ് ദർശിച്ചിട്ടുണ്ട് എന്ന് തോന്നുന്നില്ല. കഴിഞ്ഞ വര്ഷം ഏതാണ്ട് ഇതേ സമയത്താണ് വലിയ പ്രളയം കയറിവന്നത്. അത് കേരളത്തെ ആകെ തളർത്തി; തകർത്തു. അതിൽനിന്ന് കഷ്ടിച്ച് കരകയറാൻ ശ്രമിക്കുമ്പോഴാണ് പുതിയ പ്രതിസന്ധി ഉണ്ടായത്. കോട്ടയം- ആലപ്പുഴ മുതൽ കാസർഗോഡ് വരെ അത് ബാധിച്ചിരിക്കുന്നു. മഴ ശക്തമായി പെയ്തുതുടങ്ങിയിട്ട് ദിവസങ്ങളായി; കാലാവസ്ഥ കേന്ദ്രങ്ങൾ മുന്നറിയിപ്പ് നൽകിയിരുന്നു. അതുകൊണ്ട് കുറെയൊക്കെ മുൻകരുതൽ സ്വീകരിക്കാൻ മലയാളിക്കായി. കടലിൽ മീൻ പിടിക്കാൻ ഒന്നും ഏറെപ്പേർ ഇത്തവണ ഈ കാലത്ത് പോയിട്ടില്ല എന്നത് ആ മുന്കരുതലിൻറെ ഗുണമാണ്. എന്നാൽ മുൻ വർഷത്തെ അപേക്ഷിച്ച് ഇത്തവണ മഴ പെയ്തിറങ്ങിയത് പുതിയ മേഖലകളിലാണ്; വടക്കൻ ജില്ലകളിലാണ്. പാലക്കാട് മുതൽ കാസർഗോഡ് വരെ. തൃശൂരും എറണാകുളത്തും ഇടുക്കിയിലും കോട്ടയത്തും ആലപ്പുഴയിലും മഴ ശക്തമായുണ്ടെങ്കിലും കാര്യങ്ങൾ കൈവിട്ടുപോകുന്ന അവസ്ഥ ഉണ്ടായിട്ടില്ല. എറണാകുളത്ത് ആലുവ, പറവൂർ, അങ്കമാലി, പെരുമ്പാവൂർ മുവാറ്റുപുഴ, കോതമംഗലം എന്നിവയാണ് കാര്യമായി വിഷമത്തിലായ പ്രദേശങ്ങൾ.\nഇവിടെ രാഷ്ട്രീയം ചർച്ചചെയ്യുകയല്ല; അതിനുള്ള സമയമല്ലിത്. എന്നാൽ ഇത്തരമൊരു പ്രതിസന്ധി ഉണ്ടാവുമ്പോൾ ഒരു ജന പ്രതിനിധി ചെയ്യേണ്ടത് എന്താണ് എന്നതോർക്കാതെ, ഓർമ്മിപ്പിക്കാതെ പറ്റില്ലല്ലോ. തന്റെ ജനതക്കൊപ്പം നിന്ന് സഹായിക്കാനുള്ള ചുമതല ജനപ്രതിനിധികൾക്കില്ലേ? കേരളത്തിലെ എല്ലാ എംപിമാരും എംഎൽഎമാരും ത്രിതല പഞ്ചായത്ത് അംഗങ്ങളും രാഷ്ട്രീയ നേതാക്കളും ആർഎസ്എസ് പോലുള്ള സന്നദ്ധ സേവന പ്രസ്ഥാനങ്ങളും അവിടെയുണ്ട്. സ്വന്തം താല്പര്യങ്ങളൊക്കെ മാറ്റിവെച്ചുകൊണ്ട് അവർ ജനങ്ങളെ സഹായിക്കാൻ രക്ഷിക്കാൻ തയ്യാറായി രംഗത്തിറങ്ങിയിരുന്നു. അതാണ് കേരളത്തിന്റെ ഒരു ശൈലി. കഴിഞ്ഞ വർഷത്തെ പ്രളയകാലത്തും നാം അത് കണ്ടതാണ്. അപ്പോഴാണ്, അവിടെയാണ് രാഹുൽ ഗാന്ധിയുടെ അസാന്നിധ്യം ശ്രദ്ധിക്കപ്പെടുന്നത്.\nഇവിടെ നാം ഓർക്കുന്നത് കഴിഞ്ഞ ലോകസഭാ തിരഞ്ഞെടുപ്പാണ്. അന്ന് ചാലക്കുടി മണ്ഡലത്തിലെ ഇടതുമുന്നണി സ്ഥാനാർഥി ഇന്നസെന്റ് അഭിമുഖീകരിച്ച ഒരു പ്രശ്നമുണ്ടല്ലോ. കഴിഞ്ഞ വർഷത്തെ പ്രളയകാലത്ത് അദ്ദേഹം സജീവമായി രംഗത്തുണ്ടായിരുന്നില്ല എന്ന്. നമുക്കൊക്കെ അറിയാം, ഇന്നസെന്റ് അസുഖ ബാധിതനായിരുന്നു; ചികിത്സയിലുമായിരുന്നു. അത്തരമൊരു വേളയിൽ ഒരു പക്ഷെ പ്രളയം കടന്നുവന്നപ്പോൾ എല്ലായിടത്തും എത്തിപ്പെടാൻ സാധിച്ചിരിക്കില്ല. അതാണ് കോൺഗ്രസുകാർ, യുഡിഎഫുകാർ ചാലക്കുടിയിൽ ചർച്ചാ വിഷയമാക്കിയത്; തിരഞ്ഞെടുപ്പ് വിഷയമാക്കിയത്. കഴിഞ്ഞ വർഷത്തെ പ്രളയ സമയത്ത് രക്ഷാ പുനരധിവാസ പ്രവർത്തനത്തിൽ നമ്മുടെ ജനപ്രതിനിധികൾ വഹിച്ച പങ്ക് ചെറുതല്ല. പല എംഎൽഎമാരും രാവും പകലുമെന്നില്ലാതെ ജനങ്ങൾക്കൊപ്പമായിരുന്നുതാനും. ആലപ്പുഴയിൽ ജി സുധാകരൻ, തോമസ് ഐസക്, പറവൂരിൽ വിഡി സതീശൻ, ആലുവയിലെ അൻവർ സാദത്ത്,വൈപ്പീനിലെ എസ് ശർമ്മ, കോട്ടയത്തെ തിരുവഞ്ചൂർ രാധാകൃഷ്ണൻ, പത്തനംതിട്ട ജില്ലയിലെ എല്ലാ എംഎൽഎമാരും എന്നിവരെയൊക്കെ എടുത്തുപറയേണ്ടത് തന്നെ. അവരിൽ പലരും വീട്ടിൽ പോയിട്ടുണ്ടാവില്ല, ദിവസങ്ങളോളം. അതാണ് ഒരു കേരളാ രീതി. ഇന്നിപ്പോൾ അതേവിധത്തിലാണ് പ്രളയവും ദുരന്തവും ബാധിച്ചിടങ്ങളിൽ എംഎൽഎമാരും മറ്റും പ്രവർത്തിക്കുന്നത്.\nഎന്തുകൊണ്ട് പക്ഷെ വയനാട്ടിലെ എംപി മാത്രം മാറിനിന്നു?. അദ്ദേഹം ഇപ്പോൾ പാർട്ടി അധ്യക്ഷനൊന്നുമല്ല , വെറും ഒരു ലോകസഭാംഗം മാത്രം. പാർലമെന്റ് സമ്മേളിക്കുന്നു എങ്കിൽ തിരക്കാണ് എന്ന് പറയാം. എന്നാൽ പാർലമെന്റ് സമ്മേളനം അവസാനിച്ചിട്ട് ദിവസങ്ങളായി. പാർലമെന്റ് സമ്മേളിക്കുമ്പോൾ തന്നെ നിത്യവും അവിടേക്ക് കയറി വരാറുണ്ട് അദ്ദേഹം എന്ന് തോന്നിയിട്ടില്ല; അദ്ദേഹത്തെ പതിവായി അവിടെ കാണാറില്ലായിരുന്നു എന്ന് മാധ്യമങ്ങൾ പറയുന്നത് കണ്ടിരുന്നല്ലോ. പിന്നെന്താണ് ഇത്ര പ്രശ്നം?. ഓർക്കേണ്ടത്, കേരളം കണ്ടതിൽ വെച്ച് ഏറ്റവും വലിയ ദുരന്തമാണ് വയനാട് മണ്ഡലത്തിൽ സംഭവിച്ചത്……. ആ മണ്ഡലത്തിൽ മൂന്ന് ജില്ലകളിലെ അസംബ്ലി മണ്ഡലങ്ങൾ ഉൾപ്പെടുന്നുണ്ട്; വയനാട്, കോഴിക്കോട്, മലപ്പുറം. മൂന്നിടത്തും പ്രശ്നമാണ്; ഏറ്റവുമധികം പ്രശ്നങ്ങൾ ഉണ്ടായത് അവിടെയാണ് എന്ന് പറയാമെന്ന് തോന്നുന്നു. അപ്പോൾ അവിടെ അദ്ദേഹം വരേണ്ടതായിരുന്നില്ലേ? സേവന ദുരിതാശ്വാസ പ്രവർത്തനങ്ങൾക്ക് നേതൃത്വം കൊടുക്കേണ്ടതായിരുന്നില്ലേ?.\nരാഹുലിന് യാതൊന്നുമില്ല തിരക്ക്, വെറും പാർട്ടി യോഗം മാത്രം. രണ്ടുദിവസം മുൻപ് കോൺഗ്രസ് നേതൃയോഗം നടന്നു; അതിൽ രാഹുൽ പങ്കെടുത്തത് നാം കണ്ടു. ഇന്നിപ്പോൾ പ്രവർത്തക സമിതി യോഗം ചേർന്നു; അപ്പോഴും അധ്യക്ഷ വേദിയിൽ അദ്ദേഹമുണ്ടായിരുന്നു. അവിടെ ചർച്ച നടന്നത് പാർട്ടി അധ്യക്ഷൻ ആരാവണം എന്നതാണ്. കഴിഞ്ഞ മൂന്ന് മാസത്തോളമായി ആ പാർട്ടിക്ക് അധ്യക്ഷനില്ല. ഇനി ഈ മഹാ ദുരന്തം നടക്കുമ്പോൾ അവിടെ ശ്രദ്ധിക്കാതെ ഡൽഹിയിൽ കൂടി അത് ചർച്ചചെയ്യണമായിരുന്നോ?. അതുമല്ല, അധ്യക്ഷ പദം രാജിവെച്ചയാളാണ് രാഹുൽ; പാർട്ടി തീരുമാനിക്കട്ടെ എന്ന് പറഞ്ഞുകൊണ്ട് അദ്ദേഹത്തിന് സ്വന്തം മണ്ഡലത്തിലേക്ക് പോരാമായിരുന്നല്ലോ . അതും ചെയ്തില്ല. അപ്പോൾ ഈ ദുരന്തം നടക്കുമ്പോൾ അദ്ദേഹത്തിന് പ്രധാനപ്പെട്ടത് അതൊന്നുമായിരുന്നില്ല എന്നല്ലേ ഒരു സാധാരണക്കാരൻ വിചാരിക്കേണ്ടത്?.\nതാൻ മുഖ്യമന്ത്രി, കളക്ടർമാർ എന്നിവരുമായി സംസാരിച്ചു; വരേണ്ടതില്ല എന്ന് അവർ പറഞ്ഞു എന്നൊക്കെയാണ് രാഹുൽ പത്രക്കാരെ അറിയിച്ചത്. ഡൽഹിയിലിരുന്നുകൊണ്ട് കാര്യങ്ങൾ ചെയ്യുമെന്നും പറയുന്നത് കണ്ടു . എന്ത് അദ്ദേഹം ചെയ്തു, ഫോൺ വിളിക്കലോ?. താൻ സംഭവ സ്ഥലത്ത് വന്നാൽ സുരക്ഷാ ഏർപ്പാടുകൾ കൊണ്ട് അധികൃതർക്ക് ബുദ്ധിമുട്ടുണ്ടാകും എന്നതാണ് മറ്റൊന്ന്. ശരിയാണ് ‘ഇസഡ് പ്ലസ്’ സെക്യൂരിറ്റി അദ്ദേഹത്തിനുണ്ട്. അതൊക്കെ ഒഴിവാക്കിക്കൊണ്ടല്ലേ അദ്ദേഹം വിദേശത്തേക്ക് ഇടയ്ക്കിടെ പോകുന്നത്. അപ്പോഴില്ലാത്ത പ്രശ്നം സ്വന്തം മണ്ഡലത്തിലുണ്ടാവുമോ?. അങ്ങനെയൊന്ന് എഴുതിക്കൊടുത്തുകൊണ്ട്, സുരക്ഷ ഒഴിവാക്കിക്കൊണ്ട് എന്തുകൊണ്ട് സ്വന്തം വോട്ടർമാരെ കാണാൻ വന്നുകൂടാ?. അതോ നാട്ടിലാണ് ഇറങ്ങി നടക്കാൻ വയ്യാത്തത് എന്നതാണോ രാഹുൽ ഗാന്ധി കരുതുന്നത്?.\nഇപ്പോൾ അതൊക്കെ കണക്കിലെടുത്തുകൊണ്ടാണല്ലോ നാളെ ഈ എംപി വയനാട്ടിലേക്ക് വരുന്നത്. എന്നിട്ട് കളക്ടറേറ്റിൽ ഇരുന്നു കാര്യങ്ങൾ നിയന്ത്രിക്കുമത്രേ. അപകടസ്ഥലത്തേക്ക് പോകാൻ സാധ്യതയില്ലെന്നാണോ ഉദ്ദേശിക്കുന്നത് എന്നതറിയില്ല. അതൊക്കെ ജനങ്ങളെ കബളിപ്പിക്കലാണ് എന്നതാർക്കാണ് അറിയാത്തത്. ഇനി അതാണ് രാഹുലിന്റെ സമ്പ്രദായമെങ്കിൽ എന്തുകൊണ്ട് നേരത്തെ വന്നില്ല എന്ന ചോദ്യവും ബാക്കി നിൽക്കുന്നു. കളക്ടറേറ്റിൽ സുരക്ഷാ പ്രശ്നമില്ലാതെയിരുന്ന് ഇപ്പോൾ കാര്യങ്ങൾ ചെയ്യാമെങ്കിൽ അത് മൂന്ന് ദിവസം മുൻപേ വരാമായിരുന്നില്ല?\nRahul Gandhi KVS article kerala floods\nസാമൂഹ്യപ്രവര്‍ത്തകനെ കൊലപ്പെടുത്തിയ കേസ് : അറബിക്കടലില് ഉപേക്ഷിച്ച ആയുധം കണ്ടെത്താന് പുതിയ മാര്‍ഗം സ്വീകരിച്ച് സിബിഐ\nതോരാത്ത മഴ: ആലപ്പുഴയിൽ ആശങ്കപ്പെടേണ്ട സാഹചര്യമില്ലെന്നും മുൻകരുതലുകൾ എടുത്തിട്ടുണ്ടെന്നും മന്ത്രി തോമസ് ഐസക്ക്


Saturday 10 February 2018 10:35 pm IST\nപോച്ചെഫ്‌സ്ട്രൂം (ദക്ഷിണാഫ്രിക്ക): മൂന്ന് മത്സരങ്ങളുടെ ഏകദിന പരമ്പരയില് സമ്പൂര്‍ണ വിജയം കൊയ്യാനുളള ഇന്ത്യന് പെണ്‍പടയുടെ ശ്രമം ദക്ഷിണാഫ്രിക്ക തടഞ്ഞു.\nഅവസാന മത്സരത്തില് ഇന്ത്യയെ ഏഴു വിക്കറ്റിന് തോല്‍പ്പിച്ച് ആതിഥേയര് പരമ്പരയില് ആശ്വാസ വിജയം നേടി. ആദ്യ രണ്ട് മത്സരങ്ങളും കീശയിലാക്കി ഇന്ത്യ നേരത്തെ തന്നെ പരമ്പര സ്വന്തമാക്കി.\nഅടിമുടി ആവേശം നിറഞ്ഞുനിന്ന മത്സരത്തില് ദക്ഷിണാഫ്രിക്കയുടെ ക്യാപ്റ്റന് വാന് നീക്കെര്‍ക്കിന്റെയും മിഗ്‌നോണ് ഡി പ്രീസിന്റെയും ചെറുത്ത് നില്‍പ്പാണ് ഇന്ത്യയെ വിജയത്തില് നിന്ന് അകറ്റിയത്. 241 റണ്‍സിന്റെ വിജയലക്ഷ്യത്തിനായി ബാറ്റേന്തിയ ദക്ഷിണാഫ്രിക്ക അവസാന ഓവറിലെ രണ്ടാം പന്തിലാണ് വിജയം നേടിയത്. മൂന്ന വിക്കറ്റുകള് അവര്‍ക്ക് നഷ്ടമായി.\nഇന്ത്യന് ആക്രമണത്തെ ശക്തമായി നേരിട്ട പ്രീസ് 90 റണ്‍സുമായി പുറത്താകാതെ നിന്നു. 41 റണ്‍സ് നേടിയ വാന് നീക്കെര്‍ക്കും പുറത്തായില്ല. ടോസ് നേടി ബാറ്റ് ചെയ്ത ഇന്ത്യ 50 ഓവറില് 240 റണ്‍സിന് ഓള് ഔട്ടായി.\nഓപ്പണര് ഡി ബി ശര്‍മയുടെയും വേദ കൃഷ്ണമൂര്‍ത്തിയുടെയും അര്‍ധ സെഞ്ചുറികളാണ് ഇന്ത്യന് സ്‌കോര് 200 കടത്തിവിട്ടത്. 112 പന്തില് എട്ട് ഫോറുകളുടെ അകമ്പടിയില് 79 റണ്‍സ് നേടി ഡി ബി ശര്‍മ ടോപ്പ് സ്‌കോററായി. വേദ കൃഷ്ണമൂര്‍ത്തി 64 പന്തില് 56 റണ്‍സ് എടുത്തു.\nരണ്ടാം മത്സരത്തില് സെഞ്ചുറി നേടിയ മന്ദന പൂജ്യത്തിനും ക്യാപ്റ്റന് മിഥാലി രാജ് നാലു റണ്‍സിനും പുറത്തായത് ഇന്ത്യക്ക് തിരിച്ചടിയായി.\nസ്‌കോര്: ഇന്ത്യ: 50 ഓവറില് 240, ദക്ഷിണാഫ്രിക്ക 49.2 ഓവറില് മൂന്ന് വിക്കറ്റിന് 241.\nഇംഗ്ലണ്ട്, ദക്ഷിണാഫ്രിക്ക വിജയം നേടി\nജെമീമ തിളങ്ങി; ഇന്ത്യന് വനിതകള്‍ക്ക് അഞ്ചു വിക്കറ്റ് ജയം\nഇംഗ്ലണ്ടിന് തുടര്‍ച്ചയായ നാലാം വിജയം


'കോണ്‍ഗ്രസിനൊപ്പം പ്രവര്‍ത്തിക്കാന് ആദര്‍ശം അനുവദിക്കുന്നില്ല' ; അതൃപ്തി പരസ്യമാക്കി ശിവസേന നേതാവ് - Samakalika Malayalam\n'കോണ്‍ഗ്രസിനൊപ്പം പ്രവര്‍ത്തിക്കാന് ആദര്‍ശം അനുവദിക്കുന്നില്ല' ; അതൃപ്തി പരസ്യമാക്കി ശിവസേന നേതാവ് രാജിവെച്ചു\nBy സമകാലിക മലയാളം ഡെസ്‌ക് | Published: 27th November 2019 03:42 PM |\nLast Updated: 27th November 2019 03:42 PM | A+A A- |\nമുംബൈ : മഹാരാഷ്ട്രയില് ശിവസേനയുടെ നേതൃത്വത്തിലുള്ള സഖ്യസര്‍ക്കാര് അധികാരത്തിലേറുകയാണ്. താക്കറെ കുടുംബത്തില് നിന്നും ഒരാള് ആദ്യമായി മുഖ്യമന്ത്രിക്കസേരയിലെത്തുന്നു. അതിനിടെ പാര്‍ട്ടിയിലെ അതൃപ്തി പരസ്യമാക്കി യുവനേതാവ് ശിവസേനയില് നിന്നും രാജിവെച്ചു. കോണ്‍ഗ്രസുമായി സഖ്യം ചെയ്യുന്നതിലും, അതിനായി ഹിന്ദുത്വ അജണ്ടകളില് വിട്ടുവീഴ്ച ചെയ്യുന്നതിലു അതൃപ്തി പ്രകടിപ്പിച്ചുകൊണ്ടാണ് യുവനേതാവായ രമേഷ് സോളങ്കി പാര്‍ട്ടി വിടുന്നത്.\nട്വിറ്ററിലൂടെയാണ് രമേഷ് സോളങ്കി രാജിക്കത്ത് പുറത്തുവിട്ടത്. ''മഹാരാഷ്ട്രയില് രൂപം കൊള്ളാന് പോകുന്ന സര്‍ക്കാരിനും നിയുക്ത മുഖ്യമന്ത്രിക്കും അഭിനന്ദനം. എന്നാല് കോണ്‍ഗ്രസിനൊപ്പം പ്രവര്‍ത്തിക്കാന് എന്റെ ആദര്‍ശം ഒരിക്കലും അനുവദിക്കുന്നില്ല. എനിക്ക് ഒരിക്കലും പാതി മനസ്സുമായി പ്രവര്‍ത്തിക്കാന് കഴിയില്ലെന്നും അത് എന്റെ പോസ്റ്റിനേയും എന്റെ നേതാവിനോടും എന്റെ കീഴില് പ്രവര്‍ത്തിക്കുന്ന ശിവസൈനീകരോടും ചെയ്യുന്ന വഞ്ചനയാണ്'' എന്നായിരുന്നു അദ്ദേഹത്തിന്റെ ട്വിറ്റ്.\n12 -ാം വയസ്സിലാണ് ബാലാസാഹേബ് താക്കറെയുടെ വ്യക്തി പ്രഭാവത്തില് താന് ആകൃഷ്ടനായത്. തുടര്‍ന്ന് ശിവസേനയ്‌ക്കൊപ്പമായിരുന്നു തന്റെ ജീവിതം. 1998 ലാണ് ഔദ്യോഗികമായി പാര്‍ട്ടിയില് അംഗമായത്. ബാലാസാഹേബിന്റെ ഹിന്ദുത്വ ആശയങ്ങള്‍ക്കായി വിവിധ പദവികളില് താന് പ്രവര്‍ത്തിച്ചു. പാര്‍ട്ടിയുടെ നിരവധി ഉയര്‍ച്ചതാഴ്ചകള് ഞാന് കണ്ടു. ഹിന്ദു രാഷ്ട്രം, കോണ്‍ഗ്രസ് മുക്ത ഭാരതം എന്നീ സ്വപ്‌നങ്ങള് കണ്ട് വിവിധ തെരഞ്ഞെടുപ്പുകളില് പാര്‍ട്ടിക്കായി അഹോരാത്രം പ്രവര്‍ത്തിച്ചു.\nകഴിഞ്ഞ 21 വര്‍ഷത്തിനിടെ പാര്‍ട്ടിയോട് ഒരു പദവിയോ, സ്ഥാനാര്‍ത്ഥിത്വമോ ചോദിച്ചിട്ടില്ല. ബാലാസാഹേബിന്റെ ഹിന്ദു രാഷ്ട്രത്തിന് പകരം, കോണ്‍ഗ്രസുമായി കൈകോര്‍ക്കുന്നത് ഹൃദയത്തിന് ഉള്‍ക്കൊള്ളാനാകുന്നില്ല. എന്നെ സംബന്ധിച്ചിടത്തോളം ഏറെ വിഷമം പിടിച്ച തീരുമാനമാണിത്. അതിനാല് ശിവസേനയില് നിന്നും രാജിവെക്കുകയാണ്. ശിവസേന ശക്തമായ നിലയിലെത്തി, സര്‍ക്കാര് രൂപീകരിക്കുന്ന വേളയിലാണ് താന് പാര്‍ട്ടി വിടുന്നത്. ആശയങ്ങളിലും തത്വസംഹിതയിലും ഉറച്ചുനില്‍ക്കുന്ന ശിവസൈനികന് എന്ന അഭിമാനത്തോടെയാണ് പാര്‍ട്ടി വിടുന്നതെന്നും രമേഷ് സോളങ്കി രാജിക്കുറിപ്പില് വ്യക്തമാക്കുന്നു.\nരമേഷ് സോളങ്കി ശിവസേന കോണ്‍ഗ്രസ് ഹിന്ദു രാഷ്ട്രം


നമ്മുടെ ചിരുവിനെപ്പോലെ ചെയ്യൂ, ധ്രുവ് സർജക്ക് ആശംസകൾ നേർന്ന് മേഘ്ന - മലയാളം ന്യൂസ് പോർട്ടൽ\nPosted on October 7, 2020, 12:45 PM\nസിനിമ ലോകത്തെ ഏറെ വിഷമത്തിൽ ആഴ്ത്തിയ മരണമായിരുന്നു നടൻ ചിരഞ്ജീവി സർജയുടേത്, താരത്തിന്റെ ഭാര്യ മേഘ്‌ന രാജ് നാലുമാസം ഗർഭിണി ആയിരിക്കെയാണ് ചിരഞ്ജീവി വിട വാങ്ങിയത്, തന്റെ ഭർത്താവ് തന്നിൽ നിന്നും വിട്ട് പോയിട്ടും അദ്ദേഹത്തിന്റെ ഓർമ്മയിൽ തന്റെ കുഞ്ഞിനേയും കാത്തിരിക്കുകയാണ് മേഘ്ന. കഴിഞ്ഞ ദിവസം ആയിരുന്നു മേഘ്‌നയുടെ സീമന്ത ചടങ്ങ്. താരത്തിന്റെ സീമന്ത ചടങ്ങിന്റെ ചിത്രങ്ങൾ എല്ലാം തന്നെ ഏറെ ശ്രദ്ധ നേടിയിരുന്നു.\nതന്റെ ഭർത്താവ് ചിരുവിന്റെ കട്ട് ഔട്ട് ഫോട്ടോ മേഘ്‌നക്ക് അരികിൽ വെച്ചതായിരുന്നു ചിത്രങ്ങളുടെ പ്രത്യേകത, വളരെ പെട്ടെന്നാണ് താരത്തിന്റെ ചിത്രങ്ങൾ ശ്രദ്ധ നേടിയത്, ഇപ്പോൾ ചിരഞ്ജീവിയുടെ സഹോദരൻ ധ്രുവ് സർജക്ക് പിറന്നാൾ ആശംസകൾ നേർന്നെത്തിയിരിക്കുകയാണ് താരം. എന്റെ ബര്‍ത്ഡേ ബോയി, എല്ലാ ആശംസകളും. സന്തോഷം മാത്രം ഉണ്ടാകട്ടെ. നമ്മുടെ ചിരു ചെയ്യുന്നതുപോലെ ചിരിച്ചുകൊണ്ടേയിരിക്കൂ.’-മേഘ്ന കുറിച്ചു.\nമേഘ്നയുടെ ബേബി ഷവര് ചടങ്ങിനിടെ എല്ലാക്കാര്യങ്ങളും നോക്കി നടത്തിയത് ധ്രുവ് സര്‍ജയായിരുന്നു. സഹോദരങ്ങളെപ്പോലെയല്ല സുഹൃത്തുക്കളെപ്പോലെയായിരുന്നു ധ്രുവയും ചിരുവും ഇടപെട്ടിരുന്നത്. കുടുംബത്തിലെ സമപ്രായക്കാരെല്ലാമായി അടുത്ത ബന്ധമായിരുന്നു ചിരുവിന്. കസിന്‍സിനൊപ്പമുള്ള മനോഹരനിമിഷങ്ങളെക്കുറിച്ചായിരുന്നു അദ്ദേഹം ഒടുവിലായി വാചാലനായത്. നീയില്ലാതെ പറ്റുന്നില്ലെന്നും തിരിച്ച് വന്നേ തീരൂയെന്നും പറഞ്ഞ് ധ്രുവ എത്തിയിരുന്നു.\nചിരുവിന്റെ ഫോട്ടോ കാണുമ്ബോഴെല്ലാം വികാരധീനനാവാറുണ്ട്. ധ്രുവ. ചേട്ടന്റെ സിനിമയ്ക്ക് ശബ്ദം നല്‍കാന് പോയപ്പോഴും താരം വികാരഭരിതനായിരുന്നു. വാക്കുകള് ഇടറിയതോടെ ഡബ്ബിങ് മറ്റൊരു ദിവസത്തേക്ക് മാറ്റുകയായിരുന്നു.\nRelated Items:dhruv sarja, meghna raj\nആ സമയങ്ങളിൽ ഓരോ ദിവസവും തള്ളി നീക്കാൻ എനിക്ക് ഭയം ആയിരുന്നു!\nഇനി നടക്കാൻ കഴിയുമോ എന്ന സംശയം, ജീവിതം കൈവിട്ടുപോകുമോ എന്ന ഭയം എന്നെ വല്ലാതെ വേട്ടയാടി


ചിരിമാലയുമായി 'തിരിമാലി'; ബിബിന് ജോര്‍ജ് - രാജീവ് ഷെട്ടി ചിത്രത്തിന്റെ സെക്കന്‍ഡ് ലുക്ക് പോസ്റ്റര് പുറത്ത് – News18 Malayalam\nചിരിമാലയുമായി 'തിരിമാലി'; ബിബിന് ജോര്‍ജ് - രാജീവ് ഷെട്ടി ചിത്രത്തിന്റെ സെക്കന്‍ഡ് ലുക്ക് പോസ്റ്റര് പുറത്ത്\nമുഴുനീള കോമഡി എന്റര്‍ടെയ്‌നര് വിഭാഗത്തില്‍പെടുന്ന സിനിമയാണ് തിരിമാലി\nLast Updated : August 29, 2021, 15:08 IST\nശിക്കാരി ശംഭുവിനു ശേഷം എഞ്ചല് മരിയ സിനിമാസിന്റെ ബാനറില് രാജീവ് ഷെട്ടി സംവിധാനം ചെയ്യുന്ന തിരിമാലി എന്ന ചിത്രത്തിന്റെ സെക്കന്‍ഡ് ലുക്ക് പോസ്റ്റര് പുറത്തിറങ്ങി. പ്രമുഖ മലയാള സിനിമാ താരങ്ങളുടെ ഫേസ്ബുക്ക് പേജിലൂടെയാണ് പോസ്റ്റര് റിലീസ് ചെയ്തത്.\nബിബിന് ജോര്‍ജ്, ധര്‍മജന് ബോള്‍ഗാട്ടി, ജോണി ആന്റണി, അന്ന രേഷ്മ രാജന്(ലിച്ചി) എന്നിവരാണ് പ്രധാനകഥാപാത്രങ്ങള്. മുഴുനീള കോമഡി എന്റര്‍ടെയ്‌നര് വിഭാഗത്തില്‍പെടുന്ന സിനിമയാണ് തിരിമാലി.\nസിനിമയുടെ ആദ്യ ഷെഡ്യൂള് നേപ്പാളിലായിരുന്നു. സേവ്യര് അലക്സും രാജീവ് ഷെട്ടിയും ചേര്‍ന്നാണ് സിനിമയുടെ കഥയും തിരക്കഥയും സംഭാഷണവും എഴുതുന്നത്. എയ്ഞ്ചല് മരിയ സിനിമാസിന്റെ ബാനറില് എസ്.കെ. ലോറന്‍സാണ് ചിത്രം നിര്‍മിക്കുന്നത്. ശിക്കാരി ശംഭു എന്ന സിനിമയ്ക്ക് ശേഷം ലോറന്‍സ് നിര്‍മ്മിക്കുന്ന ചിത്രം കൂടിയാണിതെന്ന പ്രത്യേകതയുമുണ്ട്.\nറാഫി-മെക്കാര്‍ട്ടിന്, ഷാഫി എന്നിവരുടെ കീഴില് സംവിധാനസഹായിയായി പ്രവര്‍ത്തിച്ചിട്ടുള്ളയാളാണ് രാജീവ് ഷെട്ടി. ഷാഫിയുടെ 'ഒരു പഴയ ബോംബ് കഥ' എന്ന സിനിമയില് ചീഫ് അസോസിയേറ്റായിരുന്നു. ആ സമയത്താണ് ബോംബ് കഥയിലെ നായകനായ ബിബിന് ജോര്‍ജിനെ രാജീവ് പരിചയപ്പെടുന്നത്. അന്ന് തുടങ്ങിയ സൗഹൃദത്തില് നിന്നാണ് ഈ സിനിമയിലേക്ക് ബിബിന് എത്തിയത്. ഇന്നസെന്റ്, സലിംകുമാര്, ഹരീഷ് കണാരന് തുടങ്ങിയവരാണ് സിനിമയിലെ മറ്റ് അഭിനേതാക്കള്.\nഛായാഗ്രഹണം വിനോദ് ഇല്ലംപിള്ളി, സംഗീതം ബിജിബാല്, പ്രോജക്ട് ഡിസൈനര് ബാദുഷ, എഡിറ്റിങ് ജിത്ത്, കല അഖില് രാജ്, കോസ്റ്റ്യൂം ഇര്‍ഷാദ്, മേക്കപ്പ് റോണെക്‌സ്, പ്രൊഡക്ഷന് കണ്‍ട്രോളര് ശ്രീകുമാര് ചെന്നിത്തല. പി ആര് ഒ മഞ്ജു ഗോപിനാഥ്.\nAlso Read - Michael Jackson Birth Anniversary | മൈക്കല് ജാക്‌സന് ട്രിബ്യൂട്ട്; ത്രില്ലറിന്റെ കവര് വേര്‍ഷന് ഒരുക്കി തിരുവനന്തപുരത്തുകാരൻ\nAlso read - ഒലിവര് ട്വിസ്റ്റ് ഇനി ഇഖ്ബാല്; മേഡ് ഇന് കാരാവാന് ചിത്രീകരണം പൂര്‍ത്തിയായി\nഹോമിലെ ഒലിവര് ട്വിസ്റ്റ് എന്ന കഥാപാത്രം ജനഹൃദയങ്ങള് കീഴടക്കികൊണ്ടിരിക്കുകയാണ്. ഇതിനോടൊപ്പം തന്നെ പുത്തന് വേഷപകര്‍ച്ചയുമായി വന്ന് പ്രേക്ഷകരെ ഞെട്ടിച്ചിരിക്കുകയാണ് മലയാളികളുടെ പ്രിയ നടന് ഇന്ദ്രന്‍സ്.\nഹോമിന് ശേഷം ഇന്ദ്രന്‍സ് കേന്ദ്ര കഥാപാത്രമാവുന്ന പുതിയ ചിത്രമാണ് 'മെയ്ഡ് ഇന് ക്യാരവാന്'. ദുബായിയിലെ പ്രവാസികളുടെ ജീവിതമാണ് സിനിമയുടെ പ്രമേയം. ജോമി കുര്യാക്കോസാണ് ചിത്രം സംവിധാനം ചെയ്യുന്നത്. ജോമി കുര്യാക്കോസ് തിരക്കഥയും രചിച്ചിരിക്കുന്ന ചിത്രത്തിന്റെ ഷൂട്ടിങ് തൊടുപുഴയില് പൂര്‍ത്തിയായി.\nപുതുമുഖം പ്രിജില് നായകനാവുന്ന ചിത്രത്തില് ആനന്ദം ഫെയിം അന്നു ആന്റണിയാണ് നായിക. ഇന്ദ്രന്‍സ്, ആന്‍സന് പോള്, മിഥുന് രമേഷ് എന്നിവരെ കൂടാതെ അന്താരാഷ്ട താരങ്ങളും മോഡലുകളുമായ ഹാഷെം കടൂറ, അനിക ബോയ്‌ലെ, നസ്സഹ, എല്‍വി സെന്റിനോ എന്നിവരും ചിത്രത്തില് അഭിനയിക്കുന്നു. ബി കെ ഹരിനാരായണന്റെ വരികള്‍ക്ക് വിനു തോമസ് സംഗീതം നല്‍കുന്നത്. ക്യാമറ: ഷിജു എം ഭാസ്‌കര്. പ്രൊഡക്ഷന് കണ്‍ട്രോളര് എന് എം ബാദുഷയാണ് ചിത്രത്തിന്റെ എക്‌സിക്യൂട്ടീവ് പ്രൊഡ്യൂസര്.\nFirst published: August 29, 2021, 10:31 IST\nBibin Georgedharmajan bolgatty


മലയാറ്റൂരിലെ ടാര് മിക്‌സിംഗ് പ്ലാന്റിനെതിരെ സമരം | Catholic Church News Malayalam\nHome News മലയാറ്റൂരിലെ ടാര് മിക്‌സിംഗ് പ്ലാന്റിനെതിരെ സമരം\nമലയാറ്റൂരിലെ ടാര് മിക്‌സിംഗ് പ്ലാന്റിനെതിരെ സമരം\nകാലടി: മലയാറ്റൂര് ഗ്രാമപഞ്ചായത്തില് പ്രവര്‍ത്തിക്കുന്ന ടാര് മിക്‌സിംഗ് പ്ലാന്റ് അടച്ചുപൂട്ടും വരെ സമരം ചെയ്യുമെന്ന് മാര് സെബാസ്റ്റ്യന് എടയന്ത്രത്ത്. ഗ്രാമപഞ്ചായത്ത് സംഘടിപ്പിച്ച ധര്‍ണ്ണയില് രണ്ടായിരത്തോളം പേര് പങ്കെടുത്തു. മലയാറ്റൂര് അന്താരാഷ്ട്ര തീര്‍ത്ഥാടന കേന്ദ്രത്തിന് സമീപത്തായിട്ടാണ് ഈ ടാര് പ്ലാന്റ് പ്രവര്‍ത്തനമാരംഭിച്ചിരിക്കുന്നത്.\nപ്ലാന്റിന്റെ പ്രവര്‍ത്തനങ്ങള് നിര്‍ത്തിവയ്ക്കണമെന്നാവശ്യപ്പെട്ട് വന് ജനപ്രക്ഷോഭമാണ് ഇവിടെ നടന്നുകൊണ്ടിരിക്കുന്നു. എന്നാല് ജനങ്ങളുടെ ജീവനും പരിസ്ഥിതിക്കും ദോഷകരമായി ഭവിക്കുന്ന ഈ പ്ലാന്റിന് നേരെ ഉത്തരവാദിത്വപ്പെട്ടവര് വിമുഖത കാണിക്കുകയാണെന്ന് ധര്‍ണ്ണ ഉദ്ഘാടനം ചെയ്തുകൊണ്ട് എടയന്ത്രത്ത് പിതാവ് പറഞ്ഞു. മലയാറ്റൂര്-നീലീശ്വരം ഗ്രാമപഞ്ചായത്തിന് മുന്നിലാണ് ധര്‍ണ്ണ നടത്തിയത്. ടാര് പ്ലാന്റ് അടച്ചു പൂട്ടും വരെ ജനകീയ സമരങ്ങള് തുടരുമെന്നും ഇതിന് അതിരൂപതാ നേതൃത്വത്തിന്റെ മുഴുവന് പിന്തുണയും ഉണ്ടാകുമെന്നും അദ്ദേഹം പ്രഖ്യാപിച്ചു.\nനിയമങ്ങളെ വളച്ചൊടിക്കുകയും മൂടിവെയ്ക്കുകയും ചെയ്തുകൊണ്ടാണ് ഈ പ്ലാന്റിന്റെ പ്രവര്‍ത്തനങ്ങള്‍ക്ക് അനുമതി നല്‍കിയിരിക്കുന്നതെന്ന് ആമുഖപ്രഭാഷണം നടത്തിയ വിമലഗിരി വികാരി ഫാ. ജോഷി കളപ്പറമ്പത്ത് പറഞ്ഞു. ടൗണ്‍പ്ലാനര് പ്ലാന്റിന് അനുമതി നിഷേധിച്ച കാര്യവും അദ്ദേഹം പരാമര്‍ശിച്ചു.\nകാഞ്ഞൂര് ഫൊറോന വികാരിയായ ഡോ. വര്‍ഗ്ഗീസ് പൊട്ടക്കല് ധര്‍ണ്ണയില് അദ്ധ്യക്ഷനായിരുന്നു. മതബോധന വിഭാഗം അതിരൂപതാ ഡയറക്ടര് ഫാ. ജോയ്സ് കൈതക്കോട്ടില്, മലയാറ്റൂര് മേഖലയിലെ വിവിധ ഇടവക വികാരിമാരായ ഫാ.ബിനീഷ് പൂണോളി, ഫാ. ജോര്‍ജ്ജ് പുത്തന്‍പുര, ഫാ.തോമസ് മഞ്ചപ്പിള്ളി, ഫാ. അഗസ്റ്റിന് മൂഞ്ഞേലി, ഫാ. ബിജോഷ് മൂലേക്കുടി, ഫാ. സെബാസ്റ്റ്യന് മുട്ടംതോട്ടില്, ഫാ. ജോസ് സി.എസ്.റ്റി, ഫാ. ആന്റോച്ചന് മണ്ണേഴത്ത്, എ.കെ.സി.സി. അതിരൂപതാ ജനറല് സെക്രട്ടറി വര്‍ഗ്ഗീസ് മൂലന്, എന്.പി.വില്‍സന്, എസ്.ഐ. തോമസ്, ജോസഫ് മാടവന, ശീതള് ജോജി, മോളി ജോയി എന്നിവര് പ്രസംഗിച്ചു. രണ്ടായിരത്തോളം പ്രദേശവാസികള് ഈ ധര്‍ണ്ണയില് പങ്കെടുത്തു.


പ്രത്യേക മെഡിക്കല് ബോര്‍ഡ് രൂപീകരിച്ചാണ് അദ്ദേഹത്തിന്റെ ചികിത്സ നടത്തുന്നത്.\nApr 13, 2021, 12:19 pm IST\nതിരുവനന്തപുരം: കൊവിഡിനൊപ്പം ന്യൂമോണിയയും ബാധിച്ചതിനെത്തുടര്‍ന്ന് സ്പീക്കര് പി. ശ്രീരാമകൃഷ്ണനെ ഐസിയുവിലേയ്ക്ക് മാറ്റി. നിലവില് തിരുവനന്തപുരം മെഡിക്കല് കോളേജ് ഐസിയുവില് ചികിത്സയിലാണ് അദ്ദേഹം. ഹൃദയസംബന്ധമായ അസുഖങ്ങള് ഉള്ളതിനാലാണ് വിദഗ്ധ ചികിത്സയ്ക്കായി സ്പീക്കറെ തീവ്രപരിചരണ വിഭാഗത്തിലേയ്ക്ക് മാറ്റിയത്.\nഅതേസമയം പ്രത്യേക മെഡിക്കല് ബോര്‍ഡ് രൂപീകരിച്ചാണ് സ്പീക്കറുടെ ചികിത്സ നടത്തുന്നത്. അദ്ദേഹത്തിന്‍റെ ആരോഗ്യനില തൃപ്തികരമാണെന്ന് ഡോക്ടര്‍മാര് വ്യക്തമാക്കിയിട്ടുണ്ട്. ഈ മാസം 10 നാണ് സ്പീക്കര്‍ക്ക് കോവിഡ് പോസിറ്റീവ് ആയത്.\nതുടര്‍ന്ന് ആരോഗ്യനില മോശമായതിനെത്തുടര്‍ന്ന് ആശുപത്രിയിലേയ്ക്ക് മാറ്റുകയായിരുന്നു. പ്രത്യേക മെഡിക്കല് ബോര്‍ഡ് രൂപീകരിച്ചാണ് അദ്ദേഹത്തിന്റെ ചികിത്സ നടത്തുന്നത്. അദ്ദേഹത്തിന്റെ ആരോഗ്യനില തൃപ്തികരമാണെന്ന് ഡോക്ടര്‍മാര് അറിയിച്ചു\nTags: FEATUREDcovidP Sreerama krishnan


പിഡബ്ല്യുഡിയെ മറികടന്ന് ഊരാളുങ്കലിനായി ധനവകുപ്പ് ഉത്തരവ് :: Janmabhumi Daily\nപിഡബ്ല്യുഡിയെ മറികടന്ന് ഊരാളുങ്കലിനായി ധനവകുപ്പ് ഉത്തരവ്\nTuesday3December 2019 5:28 am IST\nആലപ്പുഴ: ഊരാളുങ്കല് ലേബര് കോണ്‍ട്രാക്ട് സൊസൈറ്റിയെ സഹായിക്കുന്നതിന് ധനവകുപ്പ്. പൊതുമരാമത്ത് വകുപ്പിനെ പോലും മറികടന്ന് ഉത്തരവിറക്കുന്നു. പൊതുമരാമത്ത് നിര്‍മാണ പ്രവര്‍ത്തനങ്ങളില് കരാറുകാരുടെ വൈകല്യ ബാധ്യതാ കാലയളവ് അഞ്ചു വര്‍ഷമായി വര്‍ധിപ്പിച്ച് ധനവകുപ്പ് ഉത്തരവിറക്കിയതാണ് വിവാദമായത്. ഊരാളുങ്കലിന്റെ അഭ്യര്‍ത്ഥന പ്രകാരമാണ് നടപടിയെന്ന് ഉത്തരവില് വ്യക്തമാക്കുന്നു. കേന്ദ്ര പൊതുമരാമത്ത് വകുപ്പില് കരാറുകാരുടെ വൈകല്യ ബാധ്യതാ കാലയളവ് പരമാവധി ഒരു വര്‍ഷം മാത്രമാണ്.\nവൈകല്യ ബാധ്യതാ കാലയളവിന് ശേഷം മാത്രമേ കരാറുകാര്‍ക്ക് സെക്യൂരിറ്റി ഡിപ്പോസിറ്റ് തുക മടക്കി നല്‍കൂ. അഞ്ചു വര്‍ഷമായി കാലാവധി വര്‍ധിപ്പിച്ചപ്പോള് അത്രയും നാള് കരാറുകാരുടെ സെക്യൂരിറ്റി തുക സംസ്ഥാന സര്‍ക്കാരിന് മറ്റ് ആവശ്യങ്ങള്‍ക്ക് ഉപയോഗിക്കാന് കഴിയും. നിലവില് ഊരാളുങ്കലിന് സെക്യൂരിറ്റി തുക കെട്ടിവയ്ക്കാതെയാണ് കരാറുകള് നല്‍കുന്നത്. വൈകല്യ ബാധ്യതാ കാലയളവ് വര്‍ധിപ്പിച്ചാല് ഊരാളുങ്കലിന് യാതൊരു ബുദ്ധിമുട്ടും സംഭവിക്കില്ല, മറ്റു കരാറുകാര് വെട്ടിലാകും. ഈ സാഹചര്യത്തില് മറ്റു കരാറുകാര് പ്രവര്‍ത്തികള് കൈവിടുന്നതോടെ ഊരാളുങ്കലിന് പ്രവര്‍ത്തികള് നേടാം. അതിനാലാണ് ഊരാളുങ്കല് ഇതിനായി നിവേദനം നല്‍കിയതെന്നും പൊതുമരാമത്ത് വകുപ്പിനെ പോലും മറികടന്ന് ധന വകുപ്പ് ഉത്തരവിറക്കിയതെന്നും കേരളാ ഗവ. കോണ്‍ട്രാക്‌ടേഴ്‌സ് അസോസിയേഷന് സംസ്ഥാന പ്രസിഡന്റ് വര്‍ഗീസ് കണ്ണമ്പള്ളി പറഞ്ഞു.\nപൊതുമരാമത്ത് വകുപ്പിനെ നോക്കുകുത്തിയാക്കുന്ന സമീപനമാണ് ധനവകുപ്പിന്റേത്. കരാറുകാരെ ധനവകുപ്പ് ദ്രോഹിക്കുകയാണ്. ട്രഷറി നിരോധനം ഏര്‍പ്പെടുത്തിയതിനാല് കരാറുകാര്‍ക്ക് കുടിശിക തുക പോലും നല്‍കുന്നില്ല. കരാറുകാരെ ദ്രോഹിച്ച് പൊതുമരാമത്ത് വകുപ്പിന്റെ നിര്‍മാണ പ്രവര്‍ത്തനങ്ങള് ഊരാളുങ്കലിന് തീറെഴുതാനുള്ള ശ്രമങ്ങളാണ് നടക്കുന്നതെന്നും കണ്ണമ്പള്ളി ആരോപിച്ചു.\nഭാഗ്യക്കുറി അച്ചടി സ്വകാര്യ പ്രസിന്; ഉത്തരവ് നിയമങ്ങള് മറികടന്ന്\nകോടതി ഉത്തരവ് മറികടന്ന് ക്രഷര് പ്രവര്‍ത്തിക്കുന്നതായി പരാതി\nസര്‍ക്കാര് ഉത്തരവ് മറികടന്ന് ഗുരുവായൂര് ദേവസ്വത്തില് സ്ഥിരനിയമനത്തിന്‌നീക്കം\nധനവകുപ്പ് പകരംവീട്ടുന്നതായി ജേക്കബ് തോമസ്\nവിലക്ക് മറികടന്ന് സിപിഎം പ്രകടനം\nകോഹ്‌ലിയെ മറികടന്ന് ഷെഹ്‌സാദ്\nഅനന്യയുടെ വിജയം പരാധീനതകള് മറികടന്ന്


സ്ത്രീകളിലെ വിഷാദരോഗം നിസ്സാരവൽക്കരിക്കരുത്! - Sahayathrika\nജീവിതത്തിൽ പ്രയാസകരമായ അവസരങ്ങളിൽ ദുഖിച്ചിരിക്കുക അല്ലെങ്കിൽ മിണ്ടാതിരിക്കുക ഇവയെല്ലാം സാധാരണമാണ്. എന്നാൽ ഒരൽപ്പ സമയത്തിനു ശേഷം നമ്മൾ അത് മറന്ന് നോർമലാവുന്നു. എന്നാൽ വിഷാദം അത് അങ്ങനെ അല്ല അത് രോഗാവസ്ഥ തന്നെയാണ് . വിഷാദരോഗം അധവാ ഡിപ്രഷൻ ഒരു മാനസികാവസ്ഥയാണ്. നിങ്ങൾ എങ്ങനെ ചിന്തിക്കുന്നു, ഉറങ്ങുന്നു, ഭക്ഷണം കഴിക്കുന്നു, അല്ലെങ്കിൽ ജോലി ചെയ്യുന്നു തുടങ്ങിയ എല്ലാ ദൈനംദിന പ്രവർത്തികളും കൈകാര്യം ചെയ്യുന്ന രീതിയെ മൊത്തമായോ ഭാഗികമായോ ബാധിക്കുന്ന ഒരു അവസ്ഥ.\nപുരുഷന്മാരേക്കാൾ സ്ത്രീകളിൽ വിഷാദം കൂടുതലായി കാണപ്പെടുന്നു. ചില ജൈവഹോർമോൺ, സാമൂഹിക ഘടകങ്ങൾ തുടങ്ങിയവ സ്ത്രീകൾക്ക് അവരിൽ നിന്ന് വ്യത്യസ്തമാണ്. കൗമാരത്തിന് മുമ്പ്, വിഷാദം വളരെ അപൂർവമാണ്, പെൺകുട്ടികളിലും ആൺകുട്ടികളിലും ഒരേ നിരക്കിൽ ഇത് സംഭവിക്കുന്നു. എന്നാൽ പ്രായപൂർത്തിയാകുന്നതോടെ, ഒരു പെൺകുട്ടിയുടെ വിഷാദം ഉണ്ടാകാനുള്ള സാധ്യത ആൺകുട്ടികളേക്കാൾ ഇരട്ടിയായി വർദ്ധിക്കുന്നു. ചില വിദഗ്ധർ വിശ്വസിക്കുന്നത് സ്ത്രീകളിൽ വിഷാദരോഗത്തിനുള്ള സാധ്യത സ്ത്രീയുടെ ജീവിതത്തിലുടനീളം ഉണ്ടാകുന്ന ഹോർമോൺ അളവിലുള്ള മാറ്റങ്ങളുമായി ബന്ധപ്പെട്ടതാകാമെന്നാണ്. ഈ മാറ്റങ്ങൾ പ്രായപൂർത്തിയാകുമ്പോൾ, ഗർഭം, ആർത്തവവിരാമം, പ്രസവിച്ച ശേഷമോ, ഗർഭം അലസൽ എന്നിവയിൽ പ്രകടമാണ്.\nനാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് അനുസരിച്ച്, സ്ത്രീകളിൽ വിഷാദരോഗം വർദ്ധിപ്പിക്കുന്ന ഘടകങ്ങളിൽ പ്രത്യുൽപാദന, ജനിതക അല്ലെങ്കിൽ മറ്റ് ജീവശാസ്ത്രപരമായ ഘടകങ്ങൾ ഉൾപ്പെടുന്നു. ഗർഭകാലം, പ്രസവാനന്തര കാലഘട്ടം ഇവ വിഷാദ രോഗത്തിന് ഏറെ സാധ്യതയുള്ള സമയമാണ്. കൂടാതെ, കുട്ടികളെ വളർത്തുന്നതിൽ സ്ത്രീകൾക്ക് ഒരു പ്രധാന പങ്ക് ഉള്ളതിനാൽ മാനിസിക സമ്മർദ്ദ സാധ്യതകൾ ഏറെയാണ്. അവിവാഹിതരായ മാതാപിതാക്കൾ കൂടുതൽ സമ്മർദ്ദം അനുഭവിക്കുന്നു.\nസ്ത്രീകളിലെ വിഷാദരോഗത്തിന്റെ ലക്ഷണങ്ങൾ പ്രധാനമായവ നിരന്തരമായ ദുഖം, ഉത്കണ്ഠ , ശൂന്യത ,മാനസിക വ്യതിചലനം ലൈംഗികതയിൽ താൽപര്യ കുറവ്, സന്തോഷമില്ലായ്മ, അസ്വസ്ഥത, ക്ഷോഭം അല്ലെങ്കിൽ അമിതമായ കരച്ചിൽ, കുറ്റബോധം, നിസ്സഹായത, നിരാശ, അശുഭാപ്തിവിശ്വാസം എന്നിവയാണ്. വളരെയധികം അല്ലെങ്കിൽ വളരെ കുറച്ച് ഉറക്കം, വിശപ്പ് ഇല്ലായ്മ അല്ലെങ്കിൽ അമിതമായി ഭക്ഷണം കഴിക്കുക, ക്ഷീണം, മരണമോ ആത്മഹത്യയോ ആത്മഹത്യാശ്രമമോ സംബന്ധിച്ച ചിന്തകൾ കേന്ദ്രീകരിക്കുന്നതിൽ വൈഷമ്യം തുടങ്ങി അപകടകരമായ പല അവസ്ഥകളും ഉണ്ടാവാം.\nആത്മഹത്യാപ്രവണത ഉള്ളവരെ വളരെ ശ്രദ്ധിച്ചു തന്നെ കൈകാര്യം ചെയ്യേണ്ടതാണ്. വിഷാദരോഗമുള്ള ഓരോ സ്ത്രീയും എല്ലാ ലക്ഷണങ്ങളും അനുഭവിക്കണമെന്നില്ല. ചില സ്ത്രീകൾ കുറച്ച് ലക്ഷണങ്ങൾ മാത്രമേ അനുഭവപ്പെടുകയുള്ളു. മറ്റുചിലർക്ക് മറ്റു ചിലതാവാം. രോഗലക്ഷണങ്ങളുടെ കാഠിന്യവും ആവൃത്തിയും അവ എത്രനേരം നീണ്ടുനിൽക്കും എന്നതും വ്യക്തിയുടെയും രോഗത്തിൻറെ തീവ്രതയുടെയും അടിസ്ഥാനത്തിൽ വ്യത്യാസപ്പെടും.\nവിഷാദരോഗം ഒരിക്കലും നിസ്സാരവൽക്കരിക്കേണ്ട ഒന്നല്ല. ചികിത്സ നിർബന്ധമായ ഒന്നു തന്നെ ആണ്. വിഷാദം ചികിത്സിക്കാം. വിഷാദരോഗത്തിന്റെ ഏറ്റവും കഠിനമായ കേസുകൾ പോലും ചികിത്സിച്ചാൽ ഭേധമാവും. വിഷാദരോഗത്തെ സാധാരണയായ ചികിത്സാ രീതി സൈക്കോ തെറാപ്പി ആണ് (“ടോക്ക് തെറാപ്പി” എന്നും വിളിക്കുന്നു). വിഷാദരോഗത്തിന് ചികിത്സിക്കാൻ സാധാരണയായി ഉപയോഗിക്കുന്ന മരുന്നുകളാണ് ആന്റിഡിപ്രസന്റുകൾ. ലഹരിവസ്തുക്കൾ ഒഴിവാക്കി ചിട്ടയോടുള്ള വ്യായമവും ഭക്ഷണക്രമങ്ങളും കൂടെ ഉള്ള ഒരു ജീവിത ശൈലി പിന്തുടർന്നാൽ അത് ഏത് രോഗത്തിൽ നിന്നും കരകയറാൻ ഏറെ സഹായകരമാണ്.


kannur | കണ്ണൂരില് ഹര്‍ത്താല് തുടങ്ങി, മാഹിയില് ഭാഗികം; ജില്ലയില് കനത്ത പോലീസ് സുരക്ഷ | Mangalam\nWednesday, June 26, 2019 Last Updated 21 Min 11 Sec ago English Edition\nSaturday 13 May 2017 09.23 AM\nകണ്ണൂരില് ഹര്‍ത്താല് തുടങ്ങി, മാഹിയില് ഭാഗികം; ജില്ലയില് കനത്ത പോലീസ് സുരക്ഷ\nകണ്ണൂര്: ആര്‍എസ്എസ് പ്രവർത്തകന്റെ കൊലപാതകത്തിൽ പ്രതിഷേധിച്ച് ബിജെപി കണ്ണൂർ-മാഹി പ്രദേശത്ത് ആഹ്വാനം ചെയ്ത ഹർത്താൽ ആരംഭിച്ചു. രാവിലെ ആറു മുതല് വൈകിട്ട് ആറു വരെയാണ് ഹര്‍ത്താല്. സംഘർഷ സാധ്യത കണക്കിലെടുത്ത് ജില്ലയിൽ പോലീസ് കനത്ത സുരക്ഷ ഏർപ്പെടുത്തിയിട്ടുണ്ട്. കക്കംപാറ മണ്ഡലം കാര്യവാഹക് ബിജുവിനെ ഒരു സംഘം വെട്ടിക്കൊലപ്പെടുത്തിയതിൽ പ്രതിഷേധിച്ചാണ് ഹർത്താൽ.\nകടകൾ അടഞ്ഞുകിടന്നു. എതാനും ചില സ്വകാര്യ വാഹനങ്ങൾ മാത്രമാണ് നിരത്തിലിറങ്ങിയത്. കെഎസ്ആര്‍ടിസി ബസ്സുകൾ സർവ്വീസ് നടത്തിയില്ല. മുൻകാലങ്ങളിൽ സിപിഎം ബിജെപി സംഘർഷങ്ങൾ നടന്ന മേഖലയിൽ സായുധ സേനയെ വിന്യസിച്ചിട്ടുണ്ട്. ജില്ലയുടെ വിവിധ ഭാഗങ്ങളിൽ മുഖ്യമന്ത്രിയുടേയും മറ്റ് മന്ത്രി മാരുടേയും പൊതുപരിപാടികൾ നടക്കുന്ന സ്ഥലങ്ങളിൽ കൂടുതൽ പോലീസിനെ വിന്യസിച്ചിട്ടുണ്ട്. എന്നാൽ മാഹി മേഖലയിൽ ഹർത്താൽ ഭാഗീകമാണ്. കടകൾ തുറന്ന പ്രവർത്തിക്കുകയും വാഹനങ്ങൾ നിരത്തിലിറങ്ങുകയും ചെയ്തു.\nഇന്നലെ വൈകിട്ട് 3.30 നായിരുന്നു ബിജുവിനെ ഇന്നോവ കാറിലെത്തിയ ഒരു സംഘം വെട്ടി കൊലപ്പെടുത്തിയത്. ബൈക്കില് സുഹൃത്തിനൊപ്പം പോകുകയായിരുന്ന ബിജുവിനെ മുട്ടം പാലത്തിന് സമീപത്ത് വെച്ച് ഇടിച്ചു താഴെയിട്ട ശേഷം കഴുത്തിന് വെട്ടുകയായിരുന്നു. ഇതിൽ പ്രതിഷേധിച്ച് കണ്ണൂർ ജില്ലയിലും മാഹിയിലും ആര്‍എസ്എസ് ബിജെപി നേതൃത്വം ഹർത്താലിന് ആഹ്വാനം ചെയ്യുകയായിരുന്നു.\nപരിയാരം മെഡിക്കൽ കോളേജിൽ പോസ്റ്റ്മോർട്ടം നടത്തുന്ന ബിജുവിന്റെ മ്രതദേഹം ബന്ധുക്കളും നേതാക്കളും ചേർന്ന് ഏറ്റുവാങ്ങി വിലാപയാത്രയായി പയ്യന്നുരി ലെത്തിക്കും. പഴയ ബസ്സ് സ്റ്റാന്റ് പരിസരത്ത് പൊതുദർശനത്തിനു വെച്ച ശേഷം മ്രതദേഹം ഉച്ചയോടെ കക്കം പാറയിലെ വീട്ടുവളപ്പിൽ സംസ്കരിക്കും . സംഘർഷ സാധ്യത കണക്കിലെടുത്ത് ജില്ലയിൽ കനത്ത സുരക്ഷയാണ് പോലീസ് എർപ്പെടുത്തിയിരിക്കുന്നത്.\nപഴയ ബന്ധത്തിന്റെ പേരില് കണ്ണൂരില് വേട്ടയാടപ്പെടുന്നു ; മുമ്പ് പാര്‍ട്ടിയെ പ്രതിരോധിച്ചിരുന്നവര് ഇപ്പോള് ക്വട്ടേഷന്‍കാര്; അക്രമരാഷ്ട്രീയത്തില് നിന്നും തലയൂരാന് കഴിയാതെ സിപിഎം\nനസീറിനെതിരെ നടന്ന ആക്രമണം ഒറ്റപ്പെട്ട സംഭവം ; മൂന്നു പേരെ അറസ്റ്റ് ചെയ്തിട്ടുണ്ട് ; രാഷ്ട്രീയ മുതലെടുപ്പ് വേണ്ടെന്ന് മുഖ്യമന്ത്രി


Mathrubhumi - Agriculture - അഭിരാമിയുടെ അടുക്കളത്തോട്ടം -\nകാട്ടാക്കട ഗ്രീന്‍പാലസ് വീട്ടിലെ അഭിരാമി എട്ടാം ക്ലാസ്സില് പഠിക്കുമ്പോള്‍ത്തന്നെ കുട്ടിക്കര്‍ഷകയായി അറിയപ്പെട്ടിരുന്നു. ഇപ്പോള് ഒന്നാംവര്‍ഷ ഡിഗ്രി വിദ്യാര്‍ഥിനി. ആരായിത്തീരാന് മോഹമെന്ന് ചോദിച്ചാല് അറിയപ്പെടുന്ന കര്‍ഷകയാകണം എന്നേ പറയൂ. അടുക്കളമുറ്റത്തെ 23 സെന്റ് സ്ഥലത്താണ് ഇപ്പോള് പച്ചക്കറി കൃഷിചെയ്യുന്നത്.\nവെണ്ട, പയര്, വഴുതന, മുളക്, തക്കാളി എന്നിവ പ്രത്യേകം വരികളിലാക്കി നട്ടുവളര്‍ത്തിയിരിക്കുന്നു. ഒരോ വിളകളും മാറിമാറിയാണ് കൃഷിചെയ്യുന്നത്. അതിനാല് കീടാക്രമണം കുറയുന്നു. ഭക്ഷണത്തിനായി ജാഗ്രത വേണമെന്ന മുന്നറിയിപ്പും രാസവളങ്ങളുടെയും കീടനാശിനികളുടെയും ദൂഷ്യഫലങ്ങള് തന്റെ അച്ഛനില് നിന്ന് കേട്ടറിഞ്ഞ അഭിരാമി 2009 ഒക്ടോബര് 16ന് ലോക ഭക്ഷ്യദിനത്തില് തുടങ്ങിയ പച്ചക്കറി കൃഷി ആറ്് വര്‍ഷമായിട്ടും മുടക്കിയിട്ടില്ല. നിയമസഭാ ഡെപ്യൂട്ടി സ്പീക്കര് എന്. ശക്തന്റെ െ്രെപവറ്റ് സെക്രട്ടറി രാമുവിന്റെ മകളാണ് അഭിരാമി.\nരാവിലെ കോളേജില് പോകുന്നതിന് മുമ്പും പിന്നെ മടങ്ങിയെത്തി സന്ധ്യയാകുംവരെയും പച്ചക്കറിത്തോട്ടത്തിലാണ്. കോഴിവളം, ചാണകം, ചാരം എന്നിവയാണ് ഉപയോഗിക്കാറുള്ളത്. മണ്ണില് കുഴി നിര്‍മിച്ച ശേഷം ചാണകം, അറക്കപ്പൊടി, മേല്‍മണ്ണ് എന്നിവ 1:1:1 എന്ന അനുപാതത്തില് തയ്യാറാക്കിയ മിശ്രിതം കുഴികളില് നിറച്ച് നടുന്നു. തടിഅറുപ്പ് മില്ലില് നിന്ന് ശേഖരിക്കുന്ന അറക്കപ്പെടി കൂട്ടിചേര്‍ക്കുന്നതിനാല് മണ്ണ് കട്ടപിടിക്കാതിരിക്കുകയും വായുസഞ്ചാരം സുഗമമാക്കുകയും ചെയ്യുന്നുണ്ടെന്നാണ് അഭിരാമിയുടെ അനുഭവം. കീടാക്രമണം ഉണ്ടായാല് വിളക്കുകെണി, പഴക്കെണി എന്നിവ സ്ഥാപിക്കും.\nഒരു മാസത്തില് ആഴ്ചയില് ഒരിക്കല് ചീരവിത്ത് വിതയ്ക്കുന്നതിനാല് മുടങ്ങാതെ മാസം മുഴുവനും ചീര ലഭിക്കും. ഇപ്പോള് അടുക്കളത്തോട്ടത്തില് നീളന് പയര് കായ്ച്ച് തുടങ്ങിയത്, പടര്‍ന്ന് തുടങ്ങിയത്, നാല് ഇല പരുവമെത്തിയത്, വിത്ത് നട്ടത് എന്നിങ്ങനെ വിവിധതരത്തില് ഉണ്ട്. അഭിരാമിയുടെ നിരന്തരമുള്ള നടീല്‍മൂലം മാസത്തില് മുടങ്ങാതെ ചീരയും വെണ്ടയും പയറും ഉത്പാദിപ്പിക്കുന്നു. പച്ചക്കറികള് വീട്ടാവശ്യം കഴിഞ്ഞ് വില്‍ക്കാനും ഉണ്ട്.


പുഴയില് വീണ് ഒഴുകി അപ്രത്യക്ഷമാകുന്ന ബസ്;...\nബസും ബൈക്കും കൂട്ടിയിടിച്ചു; ബൈക്ക് യാത്രികന്...\nറഫേല് ഇടപാടില് സമ്മര്‍ദ്ദത്തിലായ ബിജെപി സര്‍ക്കാരിനെ...\nരാവിലെ എണീറ്റ് കണ്ണാടിക്കു മുന്നില് നിന്ന് സ്വന്തം നഗ്നത കണ്ടാല് തീരുന്ന പ്രശ്‌നമേ മലയാളിക്ക് ഉള്ളൂ; നിങ്ങള്‍ക്ക് ഭയമാണെങ്കില് അവിവാഹിതയായ ഞാന് ഇതിന് തയാറാണ്; മുലയൂട്ടല് കവര് ചിത്രത്തിനെക്കുറിച്ച് നടി ജിലു ജോസഫ്\nതിരുവനന്തപുരം: കുഞ്ഞുങ്ങള്‍ക്ക് മുലയൂട്ടുമ്പോള് കാമകണ്ണുകളോടെ നോക്കുന്ന പുരുഷന്മാര് നിരവധിപ്പേര് ഉണ്ട്. തുറിച്ചുനോട്ടം വലിയൊരു പ്രശ്‌നമായി മാറുന്നതു കൊണ്ട് അമ്മമാര് യാത്രാവേളയിലും മറ്റു വേളകളിലും മുലയൂട്ടൂമ്പോള് തുണിയിട്ട് മറക്കേണ്ട അവസ്ഥയാണ്.\nഅങ്ങനെ മറയ്‌ക്കേണ്ട കാര്യമില്ലെന്ന് ചൂണ്ടിക്കാട്ടിക്കൊണ്ടാണ് നേരത്തെ സോഷ്യല് മീഡിയയില് മുലയൂട്ടല് കാമ്പയിന് തുടങ്ങിയത്. നിരവധി അമ്മമാര് കുഞ്ഞുമൊത്ത് മുലയൂട്ടുന്ന ചിത്രം ഈ കാമ്പയിന്റെ ഭാഗമായി പോസ്റ്റു ചെയ്തിരുന്നു. എന്നാല് ഇപ്പോള് ഒരു മലയാള മാഗസിനില് മുലയൂട്ടല് ചിത്രം കവര് ഫോട്ടോയായി വന്നിരിക്കുകയാണ്.\nലോക വനിതാ ദിനത്തോട് അനുബന്ധിച്ചാണ് ഇത്തരമൊരു കാമ്പെയിന്. നടി ജിലു ജോസഫിന്റെ മുഖചിത്രത്തോടെയാണ് പതിപ്പ് പുറത്തിറങ്ങുക. കേരളത്തിന് വേണ്ടത് മുലയൂട്ടല് മുറികളല്ലെന്നും മാറേണ്ടത് മലയാളിയുടെ മനോഭാവമാണെന്നും അമ്മമാര് പറയുന്നു.\nപുരുഷന്മാരുടെ തുറിച്ചു നോട്ടമാണ് മാറേണ്ടതെന്നും മാന്യമായി പെരുമാറാന് പുരുഷന്മാര് ശീലിക്കണമെന്നുമാണ് കാമ്പെയിനിലൂടെ പറയുന്നത്.\nഎന്തിനെയും എതിര്‍ക്കുന്നവര് ഈ കാമ്പെയിനെതിരെയും രംഗത്തെത്തും എന്നതു കൊണ്ട് തന്നെ താന് മോഡലായതിനെ കുറിച്ച് ജിലു ധൈര്യത്തോടെ തന്നെ അഭിപ്രായം പറഞ്ഞിട്ടുണ്ട്.\nജിലു പറയുന്നത് ഇങ്ങനെ:\nകുഞ്ഞിനെ മുലയൂട്ടുക എന്നത് ഒരു അമ്മയ്ക്കു മാത്രം കിട്ടുന്ന പ്രിവിലേജ് ആയാണ് ഞാന് മനസ്സിലാക്കിയിരിക്കുന്നത്. ഭ്രൂണാവസ്ഥമുതല് ഒരു കുഞ്ഞിനെ ഗര്‍ഭത്തില് ചുമന്ന്, ഒമ്പതുമാസത്തിനു ശേഷം ഒരുപാട് വേദനിച്ച് ആ കുഞ്ഞിന് ജന്മം കൊടുക്കുന്ന ഒരമ്മയ്ക്ക് തിരിച്ചു ലഭിക്കുന്ന ഒരു ഗിഫ്റ്റ്.\nഅതിനെ സമൂഹം വള്‍ഗറായി ചിത്രീകരിക്കുമ്പോള് മാത്രമാണ് അതില് അസ്വഭാവികത വരുന്നത്. ഇതു വളരെ സ്വാഭാവികമായൊരു കാര്യമാണ് എന്ന് ആദ്യം സ്ത്രീകള് മനസ്സിലാക്കണം.\nപക്ഷെ എങ്ങിനെയൊക്കെയോ നമ്മള് മനസ്സിലാക്കി വച്ചിരിക്കുന്നത് അതിനെ നാണിക്കാനും ഭയക്കാനുമാണ്, അല്ലേ? ഞാന് അതില് വിശ്വസിക്കുന്നില്ല. ഈ ക്യാംപെയിനില് ഞാന് തിരഞ്ഞെടുക്കപ്പെട്ടതില് അഭിമാനമുണ്ട്.\nഎന്തിനേയും ലൈംഗികത കലര്‍ത്തി കാണുന്നിടത്താണ് പ്രശ്‌നം. ഇതൊരു സൗന്ദര്യമുള്ള കാര്യമല്ലേ കൂട്ടുകാരെ, അതില് എന്തു തെറ്റാണുള്ളത്? ഏതു ദൈവമാണ് കോപിക്കുന്നത്? ഉള്ളിന്റെ ഉള്ളില് നമുക്കെല്ലാവര്‍ക്കും സത്യമറിയാം. ഭയം മാത്രമാണ് നമ്മളെ എന്തില്‍നിന്നും പിന്തിരിപ്പിക്കുന്നത്. നിങ്ങള്‍ക്ക് ഭയമാണെങ്കില് വിവാഹം പോലും കഴിക്കാത്ത ഞാന് ഇതിന് അഭിമാനത്തോടെ തയ്യാറാവുന്നു.\nഎന്റെ മനസാക്ഷിക്ക് ശരി എന്നു പൂര്‍ണ ബോധ്യമുള്ള കാര്യങ്ങളേ ഞാന് ചെയ്യാറുള്ളൂ. ഇതും അങ്ങനെ തന്നെയായിരുന്നു. എന്തിന്റെയും പോസിറ്റീവ് വശം കാണാന് ആഗ്രഹിക്കുന്ന ആളാണ് ഞാന്. ഇതിനെ ‘പണത്തിനും പ്രശസ്തിക്കും വേണ്ടി ശരീരപ്രദര്‍ശനം നടത്തി’ എന്ന പറഞ്ഞു പഴകിയ രീതിയില് ചിന്തിക്കുമ്പോളേ തെറ്റായി തോന്നൂ. എന്തിനു വേണ്ടിയാണ് ഞാന് ഇത് ചെയ്തത് എന്നെനിക്കറിയാം.\nപിന്നെ എന്തിനാണ് ടെന്‍ഷന്? ഇതിന്റെ പേരില് എന്തുണ്ടായാലും വരുന്നിടത്തുവച്ചു കാണാം എന്നേ ഉള്ളൂ. എല്ലാ ദിവസവും രാവിലെ എണീറ്റ് ബാത്ത്‌റൂമില് കയറി കണ്ണാടിക്കു മുന്നില് നിന്ന് സ്വന്തം നഗ്നത കണ്ടാല് തീരുന്ന പ്രശ്‌നമേ മലയാളിക്ക് ഉള്ളൂ. എന്റെ ശരീരത്തെക്കുറിച്ച് വളരെ അഭിമാനിക്കുന്ന ആളാണ് ഞാന്. എന്റെ ശരീരം എന്റെ മാത്രം അവകാശമാണ്.\nനാട്ടുകാരുടെ പ്രതികരണം എന്തുതന്നെയായാലും എനിക്ക് പ്രശ്‌നമില്ല. നോക്കൂ, 18ാമത്തെ വയസ്സിലാണ് ഞാന് എയര്‍ഹോസ്റ്റസ്സായി ജോലിയില് പ്രവേശിക്കുന്നത്. അന്നുമുതല് സ്വന്തം ഇഷ്ടത്തിനു ജീവിക്കുന്ന ഒരു സ്ത്രീക്ക് ഈ നാട്ടില് എന്തെല്ലാം പേരുദോഷം കിട്ടാമോ, അതെല്ലാം എനിക്കുണ്ട്.\nഇഷ്ടപ്പെട്ട ജോലി തിരഞ്ഞെടുത്തത്, ഇഷ്ടമുള്ള വേഷം ധരിച്ചത്, രാത്രി യാത്ര ചെയ്തത്, ഇഷ്ടപ്പെട്ടയാളെ പ്രേമിച്ചത്, ഞാനായിട്ട് കണ്ടുപിടിച്ച ജോലി ഞാനായിട്ട് ഉപേക്ഷിച്ചത് എന്നു തുടങ്ങി എന്റെ പാപ്പി (അപ്പന്) മരിച്ചപ്പോള് ഫോട്ടോ എടുക്കാന് സമ്മതിക്കാത്തതുവരെ എന്റെ പേരുദോഷങ്ങളുടെ ലിസ്റ്റില് ഉണ്ട്.\nപക്ഷെ എന്റെ ജീവിതത്തില് ഞാന് ചെയ്യുന്നതിനെല്ലാം എന്റെ മനസ്സാക്ഷിക്ക് ഉത്തരം ഉണ്ടെങ്കില് മറ്റാര് എന്റെ പ്രവര്‍ത്തികളെക്കുറിച്ച് എങ്ങനെ വിലയിരുത്തിയാലും എനിക്ക് അതിനെ ഭയക്കേണ്ടതില്ലല്ലോ.\nഈ സൗഹൃദത്തില് ഒരുപാട് സ്‌നേഹമുമുണ്ട് – നയന്‍സിനെക്കുറിച്ച് വിഘ്‌നേഷ് പറഞ്ഞത് വൈറലായി\nമോഹൻലാൽ സന്നദ്ധതയറിയിച്ചുവെന്ന വാർത്ത നിക്ഷേധിച്ച് അമ്മ \nതീവണ്ടിയിലെ ലാഡര് സീൻ പുറത്തുവിട്ട് ടൊവിനോ\nക്യാപ്റ്റന് വിട: ക്യാപ്റ്റന് രാജുവിന്റെ ഭൗതീക ശരീരം ഔദ്യോഗിക ബഹുമതികളോടെ സംസ്‌കര...